
Dedic această carte tuturor celor ce au găsit 
sau se află în căutarea Adevărului 


Aceasta se vrea a fi povestea unui om pe care l-am 
cunoscut în cel mai crunt moment al vieţii mele. 
Personaj enigmatic, sosit parcă din negura 
veacurilor, el a intrat în viața mea şi mi-a adus o 
rază de speranță, de lumină. El m-a făcut să înțeleg 
că dincolo de ființa umană muritoare, se ascunde 
ceva, mult mai amplu şi mai profund, un ceva care 
nu poate fi înțeles cu mintea şi nici cuprins cu 
sufletul. Poate că pentru mulți dintre voi el nici nu 
există, s-ar putea să nu îl întâlniți niciodată, poate nici nu 


vreţi să îl cunoaşteţi, însă el este aici, acum, a venit 
pentru noi. El s-a născut om, însă a luptat să îşi 
depăşească propria umanitate, s-a născut muritor, însă a 
devenit etern. Acum este mai presus de moarte, 
deoarece a înţeles-o şi a găsit calea de a o supune. El 
este păstrătorul cheilor alchimiei, a transmutaţiilor, a 
pietrei filosofale. El are puterea de a transcende spaţiul 
şi timpul, de a urni munţii din loc, este aici şi 
pretutindeni, este măreț, dar totuşi atât de modest. 
Numele lui este Cristofor. 

Acesta este omul despre care aş vrea să vă vorbesc, 
însă nu ştiu de unde vine şi nici încotro se duce, nu ştiu 
unde s-a născut şi nici câţi ani are. Pare bătrân ca timpul 
şi totuşi atât de tânăr. Fiindcă viaţa lui este o enigmă şi 
pentru mine, am să vă spun povestea mea, aşa cum s-a 
întâmplat în realitate. 

Vouă, cititorilor, vă doresc să-l întâlniți pe propriul 
vostru Cristofor, sau măcar să-l conştientizaţi pe 
Cristofor, cel din inimile voastre şi astfel să deveniți mai 
buni, mai îngăduitori, să înţelegeţi că viaţa are multe 
fațete şi că noi am trăit multe dintre acestea. 

Fie ca voi să găsiţi şi să scoateţi la lumina piatra 
filosofală, care stă ascunsă în sufletele voastre. 

Sunt frustrat. Sunt atât de frustrat încât îmi vine să 
vărs. Este o senzaţie ciudată pe care am mai încercat-o 
în preajma examenelor. Este acea senzaţie de neputinţă, 
de gol, ca atunci când simţi pericolul, dar nu îl poţi 
localiza. Mă gândesc că aceasta este soarta mea, aşa îmi 
este scris să mor. îmi aduc aminte de cuvintele bunicii 
mele: „Poţi da copilului orice, numai noroc nu!" 

Este adevărat că am avut întotdeauna tot ceea ce 
mi-am dorit. Am întins mâna şi am luat sau mi-a fost pus 
la picioare. Toate micile mele succese au fost extrapolate 
şi transformate în imense triumfuri. 

Eu sunt singurul care ştiu că am fost un mediocru. 
Sunt ceea ce sunt datorită minciunii, a înşelăciunii, a 
fraudei, a lăudăroşeniei şi de ce nu, datorită fizicului 


meu. Am săvârşit toate păcatele acestei lumi, iar dacă s- 
ar contabiliza, cu siguranţă ar umple câteva caiete. Sunt 
un farseur, un scamator, un magician de doi bani. Nimic 
din ceea ce reflect nu este real. Sunt o mască, o păpuşă 
pe care eu-l meu interior o manevrează, o conduce, o 
face să reacționeze la stimuli. 

Asta sunt eu: o marionetă, o ciudăţenie, o creaţie a 
acestei lumi hidoase, un limax, ce se hrăneşte cu 
slăbiciunile oamenilor, cu dorinţa de înavuţire, cu iubirea 
lor pentru bani. 

Simt nevoia să vorbesc cu cineva. Este pentru prima 
oară când îmi pare rău că sunt singur pe lume. Dacă 
părinţii mei nu ar fi murit în acel stupid accident! Da, dar 
dacă ar fi fost în viaţă, nu aş fi putut vinde casa şi nu aş fi 
putut risca totul la bursă, şi deci nu aş fi ajuns unde sunt 
astăzi. 

Dar unde sunt astăzi? 

Am 33 ani şi locuiesc pe Rue Saint-Germain, în 
Paris. Sunt în Oraşul Luminilor, oraşul care nu doarme, 
oraşul care freamătă de lume, oraşul unde poţi lega 
prietenii pentru o viaţă, dar eu sunt singur. Atât de 
singur încât mă doare inima. Sunt singur în inima 
Parisului. Ştiu că este o contradicţie, însă acum pe mine 
această solitudine mă strânge, îmi doresc să am un umăr 
pe care să pot plânge. 

Există oare Dumnezeu? Şi dacă există cred că se 
distrează copios privindu-mă. îmi imaginez că ne priveşte 
ca la televizor. Sunt eu, Paul, şi te salut din imensul meu 
apartament, ce valorează aproape trei milioane de euro, 
te salut din această casă în a cărei amenajare am investit 
500000 de euro. 

îmi vin în cap cuvintele arhitectului: „Garanţie pe 
viaţă". Care viaţă nenorocitule? Cele câteva luni? îţi 
mulţumesc Doamne, că m-ai lăsat să fac avere timp de 
33 de ani, ca să se bucure săracii când voi muri! Poţi fi 
fericit, dacă tu ştii ce înseamnă asta. îţi mulţumesc că te- 
ai hotărât să mă iei la tine, asta în caz că exişti. Dacă eşti 


cu adevărat real, vino şi înfruntă-mă, fii bărbat, foloseşte- 
ţi curajul pentru a-mi spune în faţă. Fii tu cel care dă 
sentinţa. 

îmi apare în minte figura doctorului Richard. Am 
simţit de la început că ceva nu este în regulă. Freamătul 
vocii, stânjeneala, toate acestea m-au făcut să cred că am 
nevoie de operaţie. 

HIV, litere cheie, litere care îţi arată sfârşitul, 
sentinţa definitivă. Ce ciudaţi sunt oamenii, descoperă 
noi şi noi cuvinte pentru a defini moartea. Majuscule 
care îţi arată încotro te îndrepţi şi câtă vreme mai ai de 
pierdut pe acest pământ. De la câteva luni la câţiva ani. 
Şi apoi? Apoi neantul, nimicul, stingerea, dizolvarea 
propriei fiinţe în ceva, un ceva ce nimeni nu îl poate 
defini. S-ar putea ca lumea de apoi să fie o invenţie a 
bisericii, o scorneală menită să îi determine pe oameni să 
fie mai buni, mai îngăduitori. Poate că dincolo nu există 
nimic, nu ne aşteaptă nimeni. 

Poate că se stinge becul şi gata nu mai vezi şi nu 
mai auzi nimic, eşti în beznă, surd şi mut şi stai acolo şi 
vegetezi ca o legumă. Asta în cazul în care îţi păstrezi 
conştiinţa de sine, dar dacă ea nu mai există, după 
aceea? Dacă filmul vieţii tale se sfârşeşte şi caseta este 
distrusă? Atunci nimic nu va aminti de trecerea ta prin 
viaţă. Este ca şi cum nu ai fi existat. 

Privesc pe fereastră. Picături mari şi grele ca 
boabele de struguri se rostogolesc pe geam. Plânge 
cerul. Oare pentru mine? Mă pufneşte râsul. Salut, 
Doamne, sunt eu, unul dintre gândacii tăi preferaţi, 
căruia i-ai dat de toate, pe care l-ai învăţat să trăiască în 
lux, spre a jubila când îl deposedezi. Dacă asta urmăreai 
poţi fi fericit! Dacă vrei să te implor, să îţi cad în 
genunchi, o voi face, mă voi târî înaintea ta, te voi 
implora, voi plânge, te voi ruga. Poate asta este 
satisfacția ta, să vezi învingătorul învins, căzut la pământ 
şi călcat în picoare. Poftim, ai reuşit! Fii mândru că 
nimeni nu poate trece de tine şi de hotărârile tale, tu ai 


drept de veto peste viaţa mea. O viaţă care nici măcar nu 
îţi aparţine ţie, căci este a mea. Eu ar trebui să dispun de 
ea după bunul meu plac. Eu ar trebui să hotărăsc când 
părăsesc scena, să plec asemeni unui învingător, cu 
capul sus, călare pe un cal alb. Dar nu, tu ai hotărât că 
noi suntem creaţia ta sau poate alţii au spus asta, mă 
rog, cert este că noi nu putem alege nimic, nu putem 
hotări nimic, în acest joc, ni se dă şi ni se ia după bunul 
plac al unuia dintre jucători, care nu are nici măcar 
bunul simţ să participe activ. Nu, el stă întotdeauna în 
umbră. Este invizibil şi invincibil. Punctează uneori, dar 
numai aşa din amuzament, din plictiseală. Mai pune o 
piesă la puzzle, nu pentru a uşura lucrurile, ci spre a face 
jocul şi mai complicat şi când vede că te apropii de final, 
de reuşită, se supără şi distruge, într-un fel sau altul, tot 
ansamblul, spre a-ţi arăta că el este supremul, unicul, 
singurul care poate câştiga. 

Mă trântesc pe canapea. Pe peretele din faţa mea se 
afla tabloul. Minunea mea, sufletul meu. Danaide. 
Privesc spatele femeii ce stă în picioare pe o stâncă, la 
marginea unei mări învolburate. Mă uit la mâna ei 
ridicată către cer, în care ţine o torţă. Pânza albă ce o 
acoperă pe jumătate, mai mult o dezgoleşte. Privesc 
perfecțiunea mâinii, a şoldurilor, a taliei, a părului lung 
ce îi flutură în vânt. Ce ciudat este să te îndrăgosteşti de 
o femeie al cărui chip nici măcar nu l-ai văzut. Aceasta 
este o capodoperă a picturii italiene din secolul XVIII. Aş 
fi ucis pentru ea. Aş fi înşelat, mi-aş fi vândut sufletul ca 
să o am. îmi amintesc satisfacția pe care am avut-o la 
licitaţie, atunci când am câştigat. Eram invincibil, eram o 
fiară, 500 000 de euro pentru numărul 28. Eram eu. 
„Iubita mea dragostea mea, o să te iau acasă, o să te 
ador!" 

Cu cine vei rămâne când eu nu voi mai fi? La un 
muzeu? Să fii pângărită de privirea vulgului? Să fii atinsă 
de mâinile experţilor? Ai călătorit în timp spre a ajunge 
la mine. Suntem doar noi doi departe de muritori. De 


fapt tu eşti eternă, iar eu sunt trecător. Vei putea depune 
tu mărturie că am existat? Că am petrecut zile în şir 
împreună? Că te-am iubit aşa cum nu am iubit pe 
nimeni? îmi răsună în cap cuvintele expertului. Femeia 
care luminează calea sufletelor pierdute. Da, sunt un 
suflet pierdut! Luminează-mi calea, te rog! Dacă aş şti că 
dincolo, în nimic eşti tu, aş dori să mor în această clipă, 
m-aş sinucide. însă dacă mor şi tu nu mă aştepţi, te voi 
pierde definitiv. 

Simt că tâmplele îmi zvâcnesc. Mă sufoc. Am nevoie 
de aer. les în ploaie. 

Merg cam de vreo oră .Sunt ud până la piele, însă 
asta mă face să mă simt viu. în jurul meu sunt oameni. 
Văd oameni, trişti, grăbiţi, bucuroşi, zâmbitori. îmi vine 
să ţip: 

— Idioţilor, voi ştiţi că eu o să mor! Sub o umbrelă 
doi tineri se sărută. Merg la ei şi îi întreb: 

— Voi ştiţi că o să muriţi? 

Amândoi se uită perplecşi, apoi se îndepărtează în 
grabă. 

Privesc în vitrinele magazinelor. Văd costume de 
marcă, cu preţul cărora ai putea hrăni o familie câteva 
luni. Cândva mă mândream cu ele. Acum mă uit ca şi 
când ar aparţine altei lumi. în reflexia geamului îmi văd 
chipul. Palid, alb, dar totuşi încă distins. Sub ochii mei 
albaştri, mândria mea, se ivesc cearcăne negre, cearcăne 
ce prevestesc parcă întâlnirea mea cu lumea spectrelor. 

Mă întorc cu spatele la vitrină şi mă uit la forfota 
străzii. Este seara, dar parcă oraşul se animă din ce în ce 
mai mult. Văd feţe, măşti, imagini ale trăirilor. Nimeni nu 
este ceea ce vrea să pară. Sunt într-un oraş animat de 
fantome, oraşul iluziilor, oraşul morţii, oraşul luminilor şi 
al umbrelor. Mă apucă un hohot de râs. Trecătorii se 
întorc curioşi. 

— E beat! Se aude o voce. —Lăsaţi-l! 

Sunt beat! Beat de fericire că voi muri! M-am 
îmbătat cu dulcele nectar al puterii, al banilor, al 


dorințelor şi viselor împlinite şi acum trebuie să mă 
trezesc. Şi nu vreau. Aş vrea să rămân în dulcea mea 
ameţeală. Să mă simt toropit în braţele izbânzii. 

îi urăsc pe toţi. Mi-i închipui la mine la birou 
rugându-mă să îi ajut în plasări avantajoase. îi văd cum 
se târăsc în faţa mea implorându-mă să le înmulţesc 
banii, să îi fac fericiţi. Sunt o fiară. Simt mirosul banilor 
aşa cum un animal simte mirosul sângelui. Tot ce ating 
se transformă în profit. Şi ei vin la mine asemeni unei 
haite de hiene să culeagă resturile unei mese copioase. 
Şi eu le arunc ciosvârte, iar ei hămesiţi le apucă, 
mulţumindu-mi şi slăvindu-mă. Da, asta sunt eu, sunt un 
zeu al tranzacţiilor bursiere, un demiurg născut pentru a 
face bani, speculaţii, stăpânul absolut al Fortunei. 

Mă gândesc că decât o sută de ani cioară, mai bine 
33 vultur! Da, dar de ce nu 60? Sau 70? Da 70 ar fi mai 
corect. Ar fi mai aproape de realitate. Aş putea avea 
copii şi deci ar avea cine să se bucure de Danaide. îmi 
vine să plâng numai când îi pronunt numele. Dar dacă 
copii mei ar face glume pe seama ei, după ce eu nu voi 
mai fi? Şi apoi de ce să fac copii? Ca tu mare Dumnezeu 
să le hotărăşti moartea? Ca să ai satisfacția că tu ai 
reuşit să distrugi şi ceea ce eu am creat pe pământ. Deci 
tot tu ai fi cel care câştigă, iar eu din ipoteticul meu loc 
din ceruri, ar trebui să mă uit cum tu, în milostenia ta, 
dai în bobi şi hotărăşti, că azi cel ce îmi poartă numele 
trebuie să moară într-un accident de maşină. lar eu, 
impasibil, ar trebui să fiu de acord cu tine, că de, tu eşti 
Creatorul cerului şi al pământului. Ar trebui să accept ca 
tu să decizi ce vei face cu creaţia mea, cu viaţa pe care 
eu am zămislit-o, spre a ţi-o da ţie ca tu să dispui de ea. 
Niciodată! Niciodată nu îţi voi da această satisfacţie! Ia- 
mi viaţa mea, deşi nu eu am cerut să mă nasc, ci părinţii 
mei au hotărât asta, deci eu lor le aparţin, dar niciodată 
tu nu vei avea posibilitatea să ucizi ceea ce eu am creat. 
Acest cerc vicios în care familia mea se învârte de 
generaţii, se va încheia cu mine. Şi de ce? Pentru că eu 


am hotărât asta. Eu am decis, şi sunt curios să văd cum o 
să mă obligi să nu o fac. Aş fi interesat să văd ce vei face 
în faţa unui boicot planetar. Dacă toţi s-ar hotări să nu 
mai dea viaţă, tu ce ai face? Pe cine ai mai coordona? 
Viaţa cui ai decide-o? Aş vrea să te văd plictisit, singur, 
supărat, că jocul tău preferat, omenirea, nu mai există, şi 
că tu nu ai cum să te împotriveşti acestui sfârşit. 

Ridic privirea înspre cer. Văd stelele strălucind şi mă 
întreb dacă ele există cu adevărat sau sunt şi ele rodul 
minţii noastre. La câţiva metri în faţa mea văd o firmă 
luminoasă. 

Sahira-Clarvăzătoare, program non-stop, sunati la a 
doua sonerie pe stânga. Mă decid brusc şi apăs butonul. 
Urc scările. La capătul lor mă aşteaptă o femeie tânără, 
frumoasă, machiată strident şi îmbrăcată în haine arabe. 

Mă aşez în faţa ei, la o măsuţă scundă. îi urmăresc 
ochii. Cunosc această privire. Este privirea mea, este 
privirea evaluatorului, a călăului care îşi cântăreşte 
victima. Ridic cu o mişcare ce se vrea accidentală 
mâneca pardesiului. îi urmăresc mişcarea globilor 
oculari în timp ce citeşte Patek Phillipe. Deci zarurile au 
fost aruncate! Mă uit în jos la apa ce se scurge de pe 
hainele mele şi se impregnează în mocheta ei. îmi trece 
prin cap că aceasta va fi singura mărturie că eu am fost 
aici. 

— în ce doriţi să vă ghicesc? 

— în ce mi s-ar potrivi mai bine. 

— Preferaţi cărţile? 

— Orice. 

— Tariful meu este de 200 de euro. 

— Sunt de acord. 

Mă uit la ea. începe să îmi vorbească de deziluzii din 
dragoste, de viitor, de afaceri care merg bine, care îmi 
vor aduce profit, de copii care urmează să vină, de o 
viitoare schimbare de domiciliu, de o nouă maşină, de 
excursii şi de cunoştinţe noi şi importante. Pe măsură ce 
o aprob, văd cum începe să fie ea însăşi captivată de 


relatare. Probabil îşi închipuie că a început chiar să 
capete puteri supranaturale. Din inflexiunile vocii ei simt 
cum se admiră singură, cum începe să construiască un 
întreg eşafodaj , cum imaginaţia i-o ia razna. Eşti în plasa 
mea drăguţo! Mă gândesc dacă să o mai las sau să o 
opresc. Decid pentru a doua variantă, măcar voi savura 
şi mai intens momentul. 

— Cam asta ar fi tot! 

— Chiar tot? 

— Da cărţile s-au închis. Dar dacă mai veniţi în altă 
Dias 

Deci asta era, sunt micul tău gândăcel, pe care crezi 
că l-ai prins în pânza ta. Scot banii din portofel. Mă uit în 
ochii ei căprui pentru a le vedea scânteia, acea scânteie 
care se aprinde în ochii celor care venerează banul, 
atunci când vin în contact cu acesta. Da, este acolo. Văd, 
simt, cum pipăie aproape invizibil, bancnotele. îi simt 
vibrația. Cât m-am hrănit cu această energie, energia 
vindecătoare a banului, energia dătătoare de putere, de 
stimă, de adoraţie. Trag aer în piept spre a începe să-i 
spun ce mincinoasă este, ce farsoare, însă mă opresc 
brusc. De ce să o opresc tocmai eu? De ce să nu o las în 
dulcea ei lume imaginară? Poate va ajunge mare, poate 
va avea propria ei emisiune, poate va avea fani şi atunci 
de ce să fiu tocmai eu cel ce se pune înaintea fericirii ei. 
Slăvit fie banul şi toată prostimea! Fii fericită 
împărăteasă a iluziilor într-o lume de orbi! 

Sunt din nou pe canapeau mea. De fapt pe 
canapeaua lui Dumnezeu, căci eu doar a trebuit să 
muncesc ca să mi-o permit, şi de fapt ea nu îmi aparţine, 
ci am închiriat-o pentru toată perioada vieţii. Din păcate 
deşi am plătit acelaşi preţ ca toţi ceilalţi, eu o voi folosi 
mult mai puţin. Poate ar fi trebuit să îmi faci rabat. 
Discount pentai cei care vor muri înainte de 40 de ani, 
mega-discount pentru cei care vor da colţul înainte de 
35, super, mega-discount... Danaide... dragostea mea. 

Mă hotărăsc să deschid internetul. Tastez cuvântul 


magic, cuvântul prin care ţi se suprimă toate speranţele, 
prin care viitorul tău se reduce la luni, prin care renunti 
benevol la tot ceea ce posezi sau poţi poseda. Cuvântul 
descoperit pentru a ucide visele... SIDA. 25700000 de 
poziţii. Râd în hohote. Nu cred că voi reuşi să trăiesc 
pentru a le parcurge pe toate. îmi imaginez cum poliţiştii 
sparg uşa şi îmi găsesc cadavrul, după luni de când nu 
am mai dat niciun semn de viaţă. Sunt un corp aflat în 
descompunere, cu capul căzut lângă tastatura 
calculatorului. 

— Săracul! Mai avea de parcurs doar un milion de 
site-uri şi ar fi dat peste medicamentul cel nou. 

Somn nu îmi este aşa că mă hotărăsc să parcurg 
totuşi câteva poziţii. 


Astăzi se împlinesc şase luni de când trăiesc 
propria-mi agonie. Şase luni de când viitorul meu a 
devenit previzibil, îmi simt zilele ca firele de nisip ale 
unei  clepsidre. Fiecare clipă scursă înseamnă o 
apropiere de ireversibil, de neant. 

De când am aflat nu mai sunt om. Nu dorm, decât pe 
furate, nu mănânc, decât atunci când organismul îmi dă 
semne de leşin, nu ies din casă, decât la birou. Sunt 
speriat. Este o frică oarbă, ancestrală, o frică de 
necunoscut. Nu ştiu încotro mă îndrept şi nici ce trebuie 
să fac până plec. Sunt debusolat, mă simt ca un turist în 
propria mea viaţă. Aş vrea să vorbesc cu cineva, să simt 
compasiunea cuiva, să am un suflet căruia să îi fie milă 
de mine, să sufere de suferinţa mea. 

Mă gândesc pe cine să sun. Nu am pe nimeni. Poate 
să îmi sun notarul? 

— Ştiţi Monsegnieur Feval, sunt eu Paul, am să mor 
azi-mâine şi mă gândeam dacă puteţi să îmi plângeţi 
plecarea. M-aş simţi mult mai uşurat! 

Răsfoiesc agenda de pe birou. Am sute de numere, 
dar toate sunt nume fără importanţă. Nume de care sunt 
legat doar financiar. Toţi reprezintă sume, bani, nimic 


altceva. 

Trântesc agenda. Rămâne deschisă la litera R. 
Privirea îmi cade pe numele Reymont. Julie Reymont. 

Frumoasa mea Julie. Prima mea femeie adevărată. 
Născută din tată marocan şi mamă franţuzoaică. Singura 
femeie de care am fost îndrăgostit şi pe care am cerut-o 
în căsătorie. Şi ce dacă aveam 20 de ani şi ea 38. Aş fi 
renunţat la orice pentru ea. De fapt eu nu aveam nimic, 
ea ar fi trebuit să renunţe la multe pentru mine; la un soţ 
bătrân şi bogat, la o poziţie socială, la o viaţă 
extravagantă. Se pare că nu a fost în stare. Când ne-am 
întâlnit acum doi ani, la dineul organizat de „Fundaţia 
copiiilor săraci ai lumii", dineu dat bineînţeles cu scopul 
de a strânge fonduri. Julie arăta bătrână şi obosită, însă 
tot frumoasă. Poate puţin mai aspră în privire şi cu un 
glas mai strident, însă aerul ei de aristocrată era mult 
amplificat. Cât de bine m-am simţit când au spus la 
microfon: 

— Din partea domnului Paul Berg, o sută de mii de 
euro. în ochii ei se vedea mirarea. M-a privit prelung, 
apoi a zâmbit. Dacă aşa i-am stârnit admiraţia atunci mă 
declar satisfăcut. Ciudat comportament au oamenii. M- 
am dus acolo cu intenţia de a dona o mie de euro. Până şi 
organizatorii au rămas uimiţi. Ştiu că a fost un moft, însă 
eu îmi permit mofturi, căci am posibilitatea de-a mi le 
satisface. 

Au trecut doisprezece ani de la despărţirea noastră. 
Tot timpul m-am întrebat dacă am fost un capriciu sau 
dacă m-a iubit. 

Pun mâna pe telefon şi formez numărul. îmi 
răspunde o voce de bărbat. 

— Sunt Paul Berg. Aş dori să vorbesc cu doamna 
Julie Reymont. 

— Doamna nu este acasă, dar îmi puteţi lăsa 
numărul dumneavoastră de telefon şi va suna 
dânsa .când se va întoarce. 

îi spun numărul fără prea multă tragere de inimă, 


apoi închid. Rămân cu fruntea lipită de receptor. îi simt 
răceala. Probabil că adorm. Aud ca prin vis târâitul 
telefonului. 

— Paul, tu eşti? Sunt Julie. 

— Julie, ce faci? Mă întrebam dacă ai putea să te 
întâlneşti cu mine ca să vorbim. 

Face o pauză lungă. îi simt respiraţia. Nu spune 
nimic, îmi este frică de un refuz şi de aceea spun repezit: 

— Ştii ce, a fost o tâmpenie, mi-ar fi făcut plăcere să 
te revăd însă este o copilărie. Poate altă dată... 

— Paul, stai. Sunt de acord. Dâ-mi adresa şi vin 
acum la tine. 

Mă grăbesc să fac curat. Trântesc toate lucrurile în 
dormitor şi închid uşa. Umplu maşina de spălat vase cu 
tot ce era prin bucătărie, deschid geamurile şi aprind 
câteva lumânări parfumate. Mă reped la coşul cu rufe, 
iau un tricou şi şterg praful pe ici-colo. Cât timp o fi 
trecut? întru repede sub duş, mă săpunesc, ies, mă 
îmbrac, mă parfumez şi mă aşez pe canapea pentru a-mi 
trage sufletul. Degeaba, căci se aude soneria 
interfonului. Apăs butonul şi deschid uşa încercând să 
am un aer degajat. Aud tocuri pe scări. Număr paşii. 
Sunt 23 de trepte. 

Apare Julie înfofolită într-un mantou de vizon negru, 
lung până la podea. Are aceeaşi tunsoare pe care o 
ştiam, cu breton, cu părul până la umeri, acelaşi gen de 
pantofi escarpen. Mă uit la ea şi simt o strângere de 
inimă. E ca acum doisprezece ani. Aştept să îmi sară în 
braţe. Se apropie de mine. Arată exact ca atunci, e ca şi 
cum m-aş întoarce în timp. O poftesc în casă, îi scot 
mantoul de pe umeri. E îmbrăcată într-o rochie de seară 
lungă, verde smarald. în urechi îi scânteiază două 
diamante în formă de lacrimă. Este superbă. 

— Scuză-mă că am venit îmbrăcată aşa. Am fost la o 
petrecere. Majordomnul mi-a spus că ai sunat. Am crezut 
că ai o problemă. 

O invit să ia loc, o tratez cu un coniac. Se uită la 


mine întrebătoare, iar eu o privesc cu admiraţie. Este 
perfectă. 

Nu mai are riduri, nu mai are cearcăne. în ochi îi 
licăreşte acea scânteie de tinereţe, cum o au doar 
fetişcanele. Cred că există şi chirurgi plasticieni care fac 
minunii;. 

— Ei ce este? 

— Nimic, îmi era dor de tine! Eşti frumoasă! 

— Şi după doisprezece ani, te-ai gândit să mă suni la 
zece seara ca să îmi spui acest lucru! 

— Ţi-aş fi spus-o în fiecare zi, dar tu nu ai vrut! 

— Să nu crezi că nu am văzut compasiunea din ochii 
tăi la balul de caritate, zise Julie. Te felicitai că nu ai 
rămas cu mine, cu o babă. Sunt convinsă că şi donația ai 
făcut-o ca să mă uimeşti. Paul, te cunosc atât de bine, 
eşti copilul meu, creaţia mea! Cei trei ani petrecuţi 
împreună te-au făcut să fii ceea ce eşti astăzi. Problema 
este că nu ştiu dacă a fost bine sau rău pentru tine, dacă 
ţi-a folosit sau nu. 

Are dreptate. Aşa este, însă o privesc acum şi o văd 
pe Julie cea de altă dată. Veselă, tânără, frumoasă, 
exotică. Ochii ei de culoarea abanosului îi strălucesc. Aş 
vrea să o sărut, să îmi aduc aminte de tinereţe. Vorbim 
vrute şi nevrute. îi povestesc în mare reuşitele mele. Ea 
îmi spune că soţul ei a murit, că este singură şi că din 
plictiseală lucrează ca editor la o revistă de terapii 
alternative. îmi aduc aminte că era pasionată de 
metafizică, de alchimie, că nopţi la rând îmi împuia capul 
cu premoniţiile ei, cu visele ei. Mă obliga să citesc tot 
felul de cărţi, ca apoi să i le povestesc. Oare de ce am 
uitat? Unde s-or ascunde aceste amintiri? Nici nu ştiu 
când au trecut trei ore. Mă uit la Julie. Este ca o rază de 
soare. Stă pe canapea cu picioarele strânse sub ea şi 
râde de mine, de felul în care am abordat-o. Râsul ei 
cristalin îmi face bine, mă unge pe suflet. Simt cum 
pesimismul meu se topeşte, atins de magia acestui suflet 
tânăr. 


Julie se ridică în picioare; 

— Trebuie să plec, mâine am o zi grea. Poate ne mai 
vedem. 

Mă uit în ochii ei. Mă uit fix spre a-i surprinde 
reacţia. 

— Julie, am HIV. 

Văd groază în ochii ei. Mă aştept din clipă în clipă să 
fugă spre uşă. închid ochii şi din ei ţâşnesc două şuvoaie 
mari de lacrimi. Plâng pentru prima dată de când am 
aflat vestea; mă copleşeşte propria mea nenorâcire. Simt 
cum două braţe mă cuprind. Mă uit la Julie. Plânge şi ea. 
Mă strânge la piept. 

— Dragul meu... sărmanul meu. 

Rămânem aşa mult timp. Julie îmi mângâie continuu 
părul. Se desprinde de mine, îşi ia mantoul şi fuge spre 
uşă. 

— Te sun mâine. Mă gândesc la ceva. Te sun. 

Ştiu sigur că nu va suna. Nici eu nu aş fi sunat. Ce 
să fac, să stau să văd cum moare un om, să îi fiu părtaş 
la agonie, să trăiesc alături de el ultimele clipe, să îi simt 
frustrările şi panica. Nu, cu siguranţă nu va suna. Sunt 
totuşi fericit că există un om care îmi ştie secretul. 
Această povară nu mai este doar a mea. Există un om în 
faţa căruia nu mai trebuie să mă prefac. Asta în cazul în 
care voi mai avea ocazia să o văd. 

Mă întind pe canapeaua lui Dumnezeu. 

— Danaide... iubirea mea... tu eşti singura care nu 
fugi de mine... tu eşti nemuritoare... Danaide. 

Nu ştiu cât am dormit însă mă trezeşte târâitul 
insistent al interfonului. Mă uit la ceas. Este ora două. 
Mă ridic şi apăs butonul. Sunt sigur comis-voiajori. 

—Da? 

— Paul, sunt eu Julie. 

Inima îmi tresare şi începe să bată nebuneşte. Apăs 
tasta şi în câteva clipe Julie îmi sare în braţe. 

Este îmbrăcată ca şi ieri. îmi flutură în faţă un bilet 
de avion. 


— Luni pleci în România. La Bucureşti acolo te va 
aştepta prietena mea Emilia, începe ea să turuie. 

Este româncă, dar vorbeşte franceza perfect, 
deoarece a fost căsătorită cu un francez. O să te ducă 
într-un loc unde vine un om care poate trata orice. Nu îţi 
garantez nimic. Nu ştiu dacă are leac şi pentru tine, însă 
trebuie să ajungi. El nu vine decât o dată pe lună şi asta 
se întâmplă în prima marţi a fiecărei luni. Te duci şi apoi 
mai vedem. 

Este atât de entuziastă încât mă face să râd. 

— Tu crezi că dacă omul acesta avea leac pentru 
boala mea ar mai fi fost în România? Ar fi lucrat la NASA 
sau i-ar fi fost brevetat medicamentul. Ar fi fost miliardar 
şi acum ar fi stat la soare pe propria lui insula în 
Bahamas. Eşti atât de naivă încât îmi vine să te sărut. 

— Spune-mi Paul, ai încredere în mine? zise Julie 
uitându-se în ochii mei. Ai ceva de pierdut? Biletul l-am 
plătit eu, tot eu am vorbit şi cu Emilia. O să stai la ea, 
deci nu o să te coste nimic. Este vorba doar să îţi mişti 
fizicul până acolo, căci eu nu mă pot duce în locul tău! 

— Cum ai auzit de acest om? 

— Am aflat de la o colegă de birou, care a vrut să 
facă un articol cu el, însă şi-a rupt piciorul şi nu a mai 
putut pleca, aşa că a trebuit să mă duc eu. Spune-mi 
Paul, tu vezi ceva schimbat la mine? 

— Mai mult văd că nu te-ai schimbat! Eşti la fel de 
naivă şi de copilăroasă, iar dacă te referi la liftinguri, pot 
spune că doctorul a fost un magician. Să nu mă înţelegi 
greşit, arăţi fantastic, eşti la fel ca acum doisprezece ani. 
Eşti perfectă şi încântătoare, ai o piele pe care multe 
adolescente ar invidia-o. Ai sâni feciorelnici, părul îţi 
străluceşte de sănătate, într-un cuvânt eşti sublimă. 

— Poţi crede că asta a făcut el? 

— Este doctor? 

— Nu, rru este doctor şi nu m-am operat, ci am luat 
nişte extracte de plante, am făcut împachetări cu un fel 
de argilă, am făcut anumite exerciţii de gimnastică şi 


meditaţie, toate recomandate de el. Când am ajuns acolo 
eram o epavă, eram prăbuşită fizic şi moral, ştiam că 
îmbătrânesc şi că fiecare zi care trece mă aduce mai 
aproape de moarte. Mă uitam în oglindă şi vedeam 
brazdele lăsate de trecerea anilor. îmi vedeam sânii 
lăsaţi, care atârnau ca şi cum ar fi dorit să se ridice într- 
o ultimă zvâcnire. Eram bătrână, arătam ca o babă. Asta 
se întâmpla la câteva luni după întâlnirea cu tine. 

Deschid gura să spun ceva, însă Julie ridică mâna. 

— Nu mă întrerupe! Am şi eu oglindă, am văzut în 
ochii tăi ceea ce eu gândeam cu mintea. M-am gândit să 
mă operez, însă este un lucru provizoriu. O ştii pe Fleur? 
Arată de parcă ar fi gata îmbălsămată. Este la a şasea 
operaţie de lifting. Are pielea pergament, nu poate să 
râdă, iar doctorul i-a spus că nu crede că va mai putea 
face ceva. M-am gândit apoi să mă sinucid. Programasem 
sinuciderea la sfârşitul anului. Este prozaic nu? Insă 
vroiam să îmi termin treaba la revistă, să îmi regândesc 
testamentul. Luasem deja hotărârea ce şi cum. Era totul 
stabilit. Urma să plec în România, scriam articolul, 
încheiam anul şi pa. Vă pupam dulce de dincolo. Dar am 
ajuns acolo şi toate s-au schimbat. Ai să vezi. Este un 
altfel de om. Poate nici nu e om. Singura problemă este 
că nu tratează pe oricine. 

— Te pomeneşti că o fi un spiriduş. Tu ai auzit de 
efectul placebo? Poate e un şarlatan. Poate tratează doar 
persoanele a căror minte poate fi manevrată. Poate este 
şeful escrocilor, tăticul lor şi v-a găsit pe voi fraieri. Câţi 
bani ţi-a luat? întreb eu răstit. 

— Niciun ban. Am vrut să-i dau, dar a zis că nu vrea. 
în schimb va dori la un moment dat o favoare. 

îmi vine în minte un film, care nu mai ştiu cum se 
chema. în care ucigaşul îţi rezolva o problemă, dar 
contra unui serviciu. 

— Ideea este că ai să pleci, spuse Julie. Ai timp până 
luni să îţi aşezi lucrurile cum trebuie. Dacă lipseşti 
câteva zile nu va fi nicio problemă. Biletul de întoarcere 


este joi. Să mă suni. 

încerc să răsucesc problema pe toate părţile. Dacă 
nu plec mă cert cu Julie, poate nici nu va mai trece pe la 
mine, de murit tot o să mor şi unde mai pui că rămân şi 
cu ideea că poate ar fi fost ceva. Dacă plec, plec. Merg 
ca să îl văd, mă vede, poate îmi dă ceaiuri, de murit tot 
voi muri, dar o pot determina pe Julie să stea cu mine 
până la final, ceea ce înseamnă că nu voi fi singur. 

— Bine, plec! 

Julie îmi sare de gât şi mă sărută pe gură. O 
îmbrâncesc. Cred că este nebună. Eu nu aş săruta un 
bolnav de Sida nici pentru un milion de euro, nici dacă aş 
fi ameninţat cu moartea, de fapt eu mă feresc şi de cei cu 
gripă. Eu mi-am dat secretara afară deoarece venise 
răcită la birou. Ce ciudaţi sunt oamenii, de fapt asta este 
adevărata Julie, exuberantă şi imprevizibilă. 

Sunt în avion şi aştept să decolăm. îmi revizuiesc în 
minte toate treburile. Am anunţat banca, am luat cecuri 
de călătorie, am anunţat administratorul, am anunţat 
firma de monitorizare, am pus alarma, am anunţat 
secretara. Dacă este să fac o socoteală, există totuşi 
câteva persoane în viaţa mea, de care sunt legat. Nu 
sunt rude sau prieteni, însă uite că trebuie să dau şi eu 
raportul cuiva. Păcat că pe ei nu îi interesează. îmi sună 
mobilul. E Julie. 

— Eşti în avion? —Da. 

— Te pup, vorbim când ajungi! 

Ce turnură curioasă a luat viaţa mea. Sunt bolnav, în 
loc să mă menajez, fac excursii, singura femeie pe care 
am iubit-o s-a întors la mine însă eu nu pot fi cu ea, am 
bani, dar nu am ce face cu ei. Afacerile îmi merg 
excepţional, clienţii mă roagă să le fac planuri pentru 
plasamentele viitoare, dar eu mă eschivez, şi drept 
răsplată plec să vizitez un vraci în care nu cred, într-o 
ţară despre care nu ştiu mai nimic. 

Aterizarea decurge normal. Am aflat de la 
însoţitoarele de bord că aeroportul se numeşte Henri 


Coandă. Aeroportul este mic şi îmi pare întunecos. îmi 
recuperez geanta şi mă îndrept către ieşire. Câţiva 
oameni, să fie vreo sută, aşteaptă uitându-se cu atenţie. 
Mă uit de jur împrejur. încerc să găsesc o anume Emilia. 
Nu mai este nevoie, căci văd o foaie pe care stă scris 
Paul Berg. Mă îndrept către ea. 

— Emilia? 

— Paul Berg? 

Clatin din cap. îmi întinde mâna. l-o strâng 
prieteneşte. 

— Acesta este tot bagajul? —Da. 

— Atunci să mergem. 

Mă urc într-un Touareg. Emilia porneşte motorul. 
Mă uit la ea. Să tot aibă vreo 45 de ani. Cred că a fost 
drăguță în tinereţe, are un chip luminos, însă pare 
neîngrijită. Are părul prins într-o coadă de cal, ceea ce 
face ca nasul acvilin să fie şi mai proeminent. Este 
îmbrăcată în blugi şi are o jachetă albastră, uşor 
lăbărţată la mâneci. Ghetele sunt sport şi sunt pline de 
noroi uscat. Este un real contrast între maşină şi 
posesoarea ei. 

încerc să fac puţină conversaţie. Aflu că are 43 de 
ani, că are o firmă de calculatoare, de fapt a fost a 
soţului, care a murit în urmă cu patru ani. Mai aflu câ nu 
are copii şi că maşina este a surorii ei, de la care a 
împrumutat-o special pentru mine. îmi spune că este 
prietenă cu Julie, care a ajutat-o cândva, rămânându-i 
astfel datoare. lar ea face acest lucru de dragul ei, 
dându-mi de înţeles că nu îi face nicio plăcere să fie pe 
post de gazdă şi că aş face bine să nu fiu mofturos. 

încerc să o trag de limbă, să aflu mai multe despre 
omul pe care trebuie să îl întâlnesc, dar nu scot nimic de 
la ea. îmi spune doar că întâlnirea va fi mâine, la ora trei 
după amiază. 

Ajungem acasă la Emilia. De fapt este o căsuţă cu un 
etaj, nu foarte departe de intrarea în Bucureşti, după 
cum îmi dau seama. îmi arată camera mea. Este un 


dormitor mic, însă mobilat cu gust. Pe perete sunt 
agăţate două lucrări moderne, viu colorate. Caut să 
descifrez numele. Murivale sau cam aşa ceva. încerc să 
înţeleg ce a vrut pictorul să exprime, dar nu mă 
dumiresc. îmi pun bagajul pe fotoliu şi dau drumul la 
televizor. Cred că sunt ştirile. Mă străduiesc să percep 
limba. Unele cuvinte îmi sunt cunoscute. Emilia bagă 
capul pe uşă. 

— Baia este pe hol, aşternutul este în dulap. Te 
aştept jos la masă. 

— Mulţumesc, dar nu îmi este foame. Mai degrabă 
îmi este somn. 

— Cum vrei, dacă ţi se face foame peste noapte, 
frigiderul este jos. Poţi mânca ce doreşti. Mâine eu merg 
la birou şi vin pe la două să te iau, zise Emilia şi închise 
uşa. 

Mă întind pe pat fără să mă dezbrac. Mă gândesc 
cât de disperat pot fi dacă am acceptat o tâmpenie ca 
asta. Sunt în România, în casa unei văduve, nu cunosc pe 
nimeni, nu vorbesc limba, nu ştiu nici măcar unde este 
ambasada. 

Dacă este o psihopată care ucide noaptea? Şi dacă 
mă ucide ce? Poate se murdăreşte de sânge şi se 
îmbolnăveşte. 

Supei pedeapsă. Asta ar trebui făcut cu criminalii. 
Să fie obligaţi să bea sânge infectat. Cred că am luat-o 
razna! 

Mă trezesc dimineaţa. Cafeaua mă aşteaptă în 
bucătăria. E rece, dar o beau aşa. Apoi merg să mă 
îmbrac. Deliberat am luat de acasă numai lucruri 
scumpe, blugi, pulover Armâni, pantofi, geacă Camei şi 
un ceas Bulgari. Emilia îşi face apariţia fix la două. Mă 
urc în maşină şi pornim. După vreo jumătate de oră de 
mers opreşte în faţa unei clădiri. Intrăm. 

Suntem într-o sală veche de cinema. Emilia îmi face 
semn să mă aşez. Caut un loc mai retras, în spate. Mă uit 
împrejurul meu. Sunt cam 50 de persoane, de toate 


vârstele şi categoriile, sunt tineri, bătrâni, copii, unii 
bine îmbrăcaţi, alţii prost îmbrăcaţi, unora li se citeşte 
suferinţa pe faţă, alţii par sănătoşi. în sală se aude un 
zumzet uniform. Toţi vorbesc între ei, ca şi cum s-ar 
cunoaşte. Nu înţeleg nimic. Mă uit la Emilia, care îmi 
face semn să stau liniştit. Sunt tare curios să văd 
personajul. Probabil va apare pe scenă, ca un mare actor, 
făcând pase magice asupra tuturor. Mă întreb dacă vor 
exista vindecări miraculoase, dacă vor exista paralizaţi 
care să meargă brusc, muţi care să vorbească,orbi care 
să vadă. îmi amintesc de Julie. Cu siguranţă că pe ea a 
ales-o, căci a intuit credulitatea ei, naivitatea ei de copil 
mic. Aceşti şarlatani posedă un al şaselea simţ, aşa cum 
am şi eu. Simt prada, o încolţesc, o vânez, o ameţesc cu 
vorbe, ca apoi să o devoreze în linişte, savurând 
momentul. 

în sală murmurul se intensifică. Pe o uşă laterală îşi 
face apariţia un bărbat mic de statură, gras şi cu o chelie 
pronunţată. Este imaginea clară a şarlatanului. O întreb 
pe Emilia dacă acesta este personajul. îmi spune că nu, 
este proprietarul sălii. Omul mormăie ceva, iar în sală se 
aşterne liniştea. 

Pe aceeaşi uşă laterală apare un bărbat nu 
foarte înalt, bine făcut, însă aerul demn pe care îl 
abordează îi conferă o anumită supleţe. Are un păr 
des, negru, pieptănat pe spate. De la distanţă nu îi 
pot stabili vârsta. Este îmbrăcat într-un costum 
oriental, cu pantaloni de culoare neagră şi cu o 
tunică neagră cu arabescuri mov. Este încălţat cu 
un fel de ghete de mătase neagră cu talpa foarte 
plată, cafe sunt legaţi pe picior cu un fel de şirelt. 
Are ochii închişi la culoare, însă aceştia lucesc într- 
un mod aparte. 

Se învârte prin sală şi atinge câteva persoane. 
Aceştia ca la un semn magic se ridică şi ies pe aceeaşi 
uşă. Acelaşi ritual se repetă aproape la fiecare sfert de 
oră. Uneori atinge trei persoane, alteori cinci. Din câte 


îmi dau seama le alege în mod aleator. Trece pe lângă 
mine de câteva ori, însă nu mă bagă în seamă. Abia la a 
patra intrare se întoarce şi se uită în ochii mei. Simt 
furnicături pe şira spinării. Din câte îmi dau seama are în 
jur de 40 de ani. Nu mă atinge nici de data asta. Sunt 
convins că nu o să mă aleagă şi de aceea stau foarte 
liniştit. Nu pot să nu observ inelul cu smarald pe care îl 
poartă. Să aibă cam 30 de carate. Cred că a costat o 
avere! 

în sala mai sunt doar trei persoane. Emilia, o fată şi 
cu mine. Personajul intră şi ia fata. O întreb pe Emilia 
dacă e gata ca să putem pleca. Ea spune să mai stăm. 
Stăm cam douăzeci de minute. îmi dau seama că nu va 
mai veni însă trebuie să stau până ce se va convinge şi 
Emilia. Spre surprinderea mea după alte zece minute, 
bărbatul îşi face apariţia. Nu mă atinge pe umăr cum a 
făcut cu ceilalţi, ci îmi face semn să îl urmez. 

les din sală, pe un culoar şi intrăm într-o încăpere 
mică aflată în partea laterală a scenei. Aici ne aşteaptă 
un alt bărbat îmbrăcat în acelaşi gen de haine, însă de 
culoare gri. Este ras în cap, are trăsături europene, 
dar ochii îi sunt puţin oblici, ca dovadă a unei 
descendente orientale îndepărtate. Stă aşezat pe o 
ladă de lemn. 

în mijlocul camerei, pe jos, se află întinse două 
pânze, nu foarte mari, pline de simboluri. Recunosc în 
multitudinea lor însemnele zodiacale. Sunt înscrise într- 
un cerc, iar acest cerc se află într-o hexagramă. Bărbatul 
cu descendență orientală îmi face semn să mă aşez în 
mijlocul cercului. Pe cealaltă pânză în mijlocul unui alt 
cerc se aşază bărbatul cu păr negru. 

încerc să înjgheb un dialog cu el. îi vorbesc în 
franceză, scoțând toate prepoziţiile, în speranţa că 
simplificând limba, mă va înţelege. 

— Julie trimis la tine. Eu sănătos. 

Se uită la mine ca şi când aş veni de pe altă lume. 
închide ochii şi inspiră adânc. Recunosc că este un 


scenariu bine pus la punct, orice muritor ar fi 
impresionat. Chelul îmi face semn să închid ochii. 

Ştiu, din psihologie, că dacă nu vezi, te lipseşti de 
stimuli şi poţi avea tot felul de trăiri, deoarece creierul 
trebuie să lucreze într-o formulă nouă, necunoscută. Eu 
oricum sunt un vizual, mă bazez pe ceea ce văd, îmi 
place analiza, pot scoate informaţii din detalii care altora 
le scapă. închid totuşi ochii, dacă am ajuns până aici, de 
ce nu! Nu uit totuşi să îmi scot ceasul la vedere. 

Simt cum o căldură plăcută îmi invadează trupul. 
Umerii mei sunt grei. încerc să deschid ochii însă îmi 
este prea lehe. Mă las dus de această moleşeală. Timpul 
parcă s-a oprit în loc. Deşi nu văd, simt că sunt învăluit în 
ceaţă. Este o ceaţă albă cu reflexe aurii, arată ca şi cum 
raze stinghere de soare s-ar reflecta ici colo. Mă simt 
uşor, nu îmi mai este frică, parcă plutesc. Nu ştiu cât 
stau aşa, însă aud cum bărbatul inspiră adânc. Deschid 
ochii şi mă uit la el. Mă priveşte cu dragoste, aşa cum 
numai mama o făcea. Şi Julie. 

— Eu problemă? încerc o altă cale de comunicare. 

— Dacă aveţi o altă limbă care vă este mult mai 
familiară decât franceza, o putem folosi pe aceea, îmi 
spuse el, într-o franceză literară, clară şi fără cusur. 

— Nu, mulţumesc. Franceza este limba mea 
maternă, răspund eu râzând. Mă numesc Paul Berg şi am 
fost trimis la dumneavoastră de Julie. 

— Numele meu este Cristofor. 

Nu ştiu de ce, dar am început să capăt încredere în 
el! Poate că m-am tâmpit şi eu. 

— Ştiţi, eu sunt bolnav, aş dori să ştiu dacă aveţi 
vreo posibilitate să îmi stagnaţi boala. Poate ştiţi vreun 
ceai sau preparat care să mă ajute. Nu vreau să mor 
repede. Din ochi încep să îmi curgă lacrimi. Mă simt atât 
de penibil! Stau pe jos, îmbrăcat în Armani, şi plâng ca 
un prost în faţa unui necunoscut ce se pretinde a fi guru. 

— De ce? mă întreabă el. 

— De ce. ce? 


— De ce nu vrei să mori repede? 

— Pentru că mai am atâtea lucruri de făcut! —Ce? 

— Am de făcut investiţii, de vândut acţiuni, de 
câştigat bani. 

— Aha, deci după ce le rezolvi poţi muri liniştit? Păi, 
în aceste condiţii te pot ajuta. O să îţi dau ceva ceaiuri, 
ceva tincturi, ca să poţi să fii pe picioare până când 
termini, ca apoi să pleci liniştit. 

Nu este de ajuns că mă simt ca un idiot, îi mai văd şi 
zâmbetul din colţul gurii. îmi vine să intru în pământ de 
ruşine. Totuşi nu mă simt atât de stânjenit pe cât ar fi 
trebuit. De vină trebuie să fie privirea lui caldă, pe care o 
simt plăcută, familială, ca şi când ne-am fi cunoscut de-o 
veşnicie. 

Mă gândesc că are dreptate, să mai trăiesc pentru 
ce? Ca să umplu buzunarele clienţilor mei? Ca să am mai 
mulţi bani când voi fi în pământ? Pe mine nu are cine mă 
moşteni! Sunt eu cu mine însumi. 

— Să ştiţi că aveţi dreptate, nu am nimic de pierdut 
aşa că pot să mor. Nu contează dacă mai trăiesc un an 
sau doi, rezultatul este acelaşi, însă mie îmi este frică să 
mor! Eu vreau să mai stau aici în această lume pe care o 
cunosc, în care trăiesc şi pe care o percep cu simţurile 
mele. Nu vreau să mă duc la un ipotetic Dumnezeu, care 
nu are altceva mai bun de făcut decât să mă ia pe mine 
la el, ca şi când i-aş fi de folos. Sunt convins că o face din 
invidie, din răzbunare. Mă urăşte că am reuşit să mă 
descurc fără el, fără niciun pic de ajutor. E supărat că 
deşi mi-a luat tot, am reuşit să-l înving să-i demonstrez 
că pot avea orice, că pot clădi cu mâinile mele un 
imperiu din nimic. 

Cristofor începe să râdă. Râde atât de tare şi cu 
atâta poftă încât îi dau lacrimile. 

— Bine, şi de la mine ce vrei? întrebă el 

— Vreau să trăiesc! Să mor când vreau eu! Să mă 
vindec! Asta vreau, să îi demonstrez că îmi pot hotări 
singur soarta, tip eu din răsputeri. 


Mă priveşte îndelung. 

— Lasă-mă puţin singur, zise el. 

les pe hol şi o găsesc pe Emilia aşteptându-mă. Nu 
mă întreabă nimic, însă simt că este curioasă. îi spun că 
trebuie să aşteptăm. După un sfert de oră apare 
Cristofor. Este puţin palid şi mi se pare cam trist. 

— Providența Divină a spus că trebuie să te ajut. O 
voi face deşi nu sunt convins că este bine. Dacă vrei să te 
vindeci va trebui să stai şase luni la mine, să ai contact 
cu cei din exterior doar prin intermediul scrisorilor şi va 
trebui să te supui regulilor mele. Nu ai voie să aduci cu 
tine telefoane, laptop-uri sau orice fel de aparatură 
electronică. De asemenea nu ai voie săpunuri, detergenţi 
sau parfumuri. 

în rest îţi poţi lua orice, cărţi, îmbrăcăminte etc. Ai o 
lună la dispoziţie ca să te hotărăşti. Dacă vrei, vino aici 
în prima marţi din luna următoare şi te voi lua cu mine. 
Dacă nu vii, înseamnă că nu vrei. Ai o singură 
posibilitate, după care portalul se va închide. 

— O să mă gândesc. Cât mă costă? 

— Eu nu iau bani, dar la un moment dat voi dori 
ceva de la tine. 

— O să trăiesc? îmi garantaţi? 

— Dacă Providența Divină a hotărât aşa, înseamnă 
că o să trăieşti. 

— O să mă gândesc, răspund eu şi simt cum inima 
îmi tresare. 

Cristofor îşi uni palmele în dreptul pieptului şi se 
aplecă înainte într-o formă de salut, după care se 
întoarse şi plecă. 

Nu mai ştiu cum am ajuns înapoi la Paris. Nu mai ţin 
minte zborul. Nu ştiu nici dacă mi-am luat rămas bun de 
la Emilia. în urechi îmi răsuna doar că o să trăiesc. Deci 
există o şansă! Omul acela, mi-a dat o speranţă. Dar dacă 
este o minciună? Dacă vrea să mă sechestreze, să mă 
țină acolo căci ştie că voi muri şi apoi să mă deposedeze 
de avere? Dar dacă a spus adevărul? Dacă ştie el ceva 


preparate magice, poţiuni fermecate? Dacă chiar am o 
şansă şi o ratez? 

De când am venit mă văd zilnic cu Julie. Simt că o 
iubesc. De fapt este singura femeie pe care am iubit-o şi 
nu cred că iubirea se uită. Este ceva etern. Astăzi a zis că 
ne vedem la 7. Mă uit la ceas. Trebuie să sosească. Aud 
târâitul interfonului. Mă reped şi apăs butonul. în câteva 
clipe Julie îşi face apariţia. Este îmbrăcată într-un taior 
elegant de mătase albastră, cu o etolă de vulpe neagră. 
Este superbă. Intră şi se aşază pe canapea. 

— Ei te-ai hotărât? Mai continuăm şi astăzi 
discuţiile? Evit să îi spun că m-am hotărât. îmi place să 
mă contrazic cu ea. Este frumoasă când se înfurie. 

— Nu ştiu ce să zic, înclin să mă duc, însă mi-e frică 
să nu pierd şase luni din tratamentul clasic şi să îmi 
grăbesc sfârşitul. 

— Dar tratamentul clasic îţi prelungeşte doar 
agonia, pe când aici ai şansa să te vindeci! explodă ea. 

Mai ai doar trei zile să te hotărăşti, apoi este 
definitiv. Trebuie să faci rezervare la avion, să îţi pui 
lucrurile în ordine, să anunţi avocatul. Sunt atâtea de 
făcut şi atât de puţin timp. 

— Mda, îngân eu. 

— Te rog Paul, fă-o pentru mine! Te implor! 

Văd cum ochii i se umezesc. îmi vine ideea să 
marşez. 

— O fac, dacă îmi promiţi că la întoarcere te 
căsătoreşti cu mine! 

O văd cum rămâne mută de uimire. încearcă să 
articuleze ceva, dar nu reuşeşte decât o bolboroseală. 

— Să înţeleg că a fost un da? 

— Este o cerere în căsătorie? 

— Da. Dacă îmi promiţi că la întoarcere te 
căsătoreşti cu mine, indiferent dacă sunt sănătos sau nu, 
am să o fac! 

O văd cum se frământă. 

— Bine Paul, am să o fac. Când te întorci ne vom 


căsători! îmi vine să urlu de fericire. îmi vine să o sărut, 
să o iau în braţe şi să facem dragoste. Simt cum sângele 
îmi clocoteşte în vine. 

De fapt de când a intrat din nou în viaţa mea îmi 
doresc să fac dragoste cu ea. Sunt la fel de bărbat ca 
înainte însă raţiunea mă îndeamnă să fiu cumpătat. Mă 
ridic din fotoliu şi mă îndrept către birou. Deschid 
sertarul, scot biletul de avion şi i-1 flutur. Julie râde şi mă 
sărută. 

— Tot escroc sentimental ai rămas. 

O sărut şi eu. Cu patimă. îmi vine să smulg hainele 
de pe ea. O simt că se lasă dusă de val. încă nu pot să îmi 
explic cum de nu îi este silă de mine? Cum de nu-i este 
frică? Mă opresc la timp. Julie rămâne lipită de mine. 

—Te doresc atât de tare! îmi şopti ea. Nu ai 
prezervative? 

Simt cum mi se ridică părul de pe ceafă. 

— Eşti inconştientă? Trebuie să aşteptăm până mă 
întorc. 

— De ce vrei să ne căsătorim şi apoi să facem 
dragoste? întrebă ea. Am înţeles, vrei să rămâi virgin 
până la nuntă! 

— Eşti nebună! Am SIDA. Poţi să te infectezi. Se pot 
întâmpla accidente. în niciun caz, răbufnesc eu 
îndepărtându-mă de ea. 

— Mda, poate ai dreptate. Aşteptarea o să fie mai 
dulce. Dar să ştii că până pleci o să stau la tine. O să 
mâncăm, o să ne plimbăm şi o să dormim împreună. într- 
un cuvânt o să stau pe capul tău, să fiu sigură că nu te 
răzgândeşti. 

Nici nu ştiu când au trecut cele trei zile. Am simţit 
că trăiesc, că sunt fericit. Văzând-o îmbrăcată în 
tricourile mele, foindu-se prin casă, râzând, aruncând cu 
perne în mine, m-a făcut sa devin mai optimist, să capăt 
încredere. 

Stau în dreptul uşii, gata de plecare, ţinând în mână 
sulul de carton în care se află rulată cealaltă mare iubire 


a mea. Danaide. Doar nu era să plec şi să o las singură! 
Măcar pe ea să o iau cu mine. Julie face inventarul 
lucrurilor, învârtindu-se de colo-colo. 

— Ai luat biletul, paşaportul? 

— Da, răspund eu amuzat. 

— Valiza e gata, tabloul îl avem, să punem alarma şi 
să coborâm la taxi, zise Julie şi deschise uşa. 


Sunt iarăşi singur în avion. Rectific: sunt în avion, 
dar nu sunt singur. Sunt cu Danaide. Ţin sulul strâns 
între peretele avionului şi piciorul meu. Vreau să o simt 
aproape, închid ochii şi o văd. Urmăresc cu privirea 
minţii, curbura şoldurilor; valurile învolburate ale mării 
se sparg de stânci, încântându-mi imaginaţia cu 
zgomotul lor. Aud râsul Juliei în depărtare. O văd cum îmi 
face cu mâna. Imaginea ei se suprapune peste cea a 
Danaidei. Mă sperii şi deschid ochii. Ce să fie asta? 

într-un târziu aterizez pe aeroport. Am un deja-vu. 
Aceeaşi Emilia, aceeaşi maşină, iar aceeaşi cameră, 
aceeaşi cafea rece, aceeaşi notiţă în care sunt anunţat că 
vine să mă ia la două. Parcă şi cuvintele folosite în bilet 
sunt la fel. Poate că este chiar acelaşi bilet. 

Simt'cum teama îmi inundă sufletul. Dacă greşesc? 
Dacă hotărârea pe care am luat-o este eronată? Dacă am 
să mor în şase luni? Pentru un muribund o jumătate de 
an înseamnă o eternitate. 

încep să tremur. Aud uşa de la intrare deschizându- 
se. Este Emilia care mă strigă spunându-mi că trebuie să 
ne grăbim. 

Ajung în aceeaşi sală de cinema. Mă aşez intenţionat 
în primul rând, ca să mă vadă, să nu existe nicio îndoială. 
Poate că nici nu mă mai ţine minte. Asta ar fi chiar 
culmea! Dar nu cred, excrocii au o memorie 
excepţională. Mă ştiu pe mine. 

Rămân iarăşi ultimul. De această dată şi fără Emilia, 
care a ieşit să fumeze o ţigară. în întreaga încăpere sunt 
doar eu; o singură persoană, cu un sul de carton în 


mână. Mă simt penibil. Ca şi cum aş sta singur într-o 
gară dezafectată în aşteptarea unui tren imaginar. în sală 
îşi face apariţia chelul, care îmi face semn cu mâna să îl 
urmez. les deja pe cunoscutul coridor. însă de data 
aceasta nu intrăm în camera alăturată, ci ne îndreptăm 
către o uşă. în capătul holului dau cu ochii de Emilia care 
îmi cară geamantanul. 

leşim pe uşă şi ajungem într-o curte interioară în 
care se află parcat un Range Rover. Chelul pune 
geamantanul în portbagaj, îmi face semn să mă urc şi se 
aşază la volan. Emilia îmi face cu mâna. îi răspund la fel, 
după care maşina se pune în mişcare. 

Mă întreb unde o fi Cristofor. Poate vine cu altă 
maşină? îl întreb pe chel, însă acesta îmi face semn să 
tac. Cam nepoliticos, dat fiind că sunt musafir ar fi putut 
măcar să îmi dea de înteles că nu vorbeşte limba, mă 
hotărăsc însă să tac şi să admir peisajul. 

Nu ştiu de ce mi se închid ochii de somn. încerc să 
mă concentrez la drum, dar pleoapele mele refuză să 
rămână deschise. Aţipesc pentru o clipă, sau cel puţin 
aşa mi se pare. La un moment dat, simt cum maşina se 
zdruncină ca şi cum ar merge pe un drum cu pietre, iar 
această senzaţie mă trezeşte. 

Ne aflăm pe un drum pietruit, care urcă. în dreapta 
şi în stânga maşinii se află o pădure superbă de conifere. 
Mă uit la ceas. Este ora 5 dimineaţa. Cred că am mers 
cam cinci ore, dat fiind că am părăsit Bucureştiul pe la 
douăsprezece. 

Mă uit la chel. Acesta conduce liniştit. Mă foiesc în 
scaun şi încerc să-i surprind privirea în oglinda 
retrovizoare, însă el nici nu mă bagă în seamă. Mă 
hotărăsc să deschid geamul. Aerul rece şi curat 
năvăleşte în interiorul maşinii, umplându-mi plămânii. 

Oare câţi ani au trecut de când nu am mai fost într-o 
pădure? 10-20? De ce este viaţa asta atât de ciudată? 
Oare unde au dispărut amintirile copilăriei mele? încerc 
să mă gândesc la excursiile pe care le-am făcut împreună 


cu părinţii mei. îmi vine în cap doar scena în care mi-am 
luxat glezna. Nu, oricât de mult mi-aş scormoni memoria, 
nu reuşesc să găsesc acele clipe. Simt fizic că ele există 
însă ceva le blochează. Este ca şi cum mi-ar fi frică să le 
conştientizez, ca şi cum retrăirea lor m-ar sili să mă 
umplu de beatitudine, iar mie îmi este frică de fericire, 
căci fericirea nu face altceva decât să te facă să laşi 
garda jos, să fii mai înţelegător, să întorci şi celălalt 
obraz, aşa cum scrie în Biblie, iar eu, ipotetic vorbind, îl 
omor pe cel ce mă atinge. 

Virajul spre dreapta al maşinii mă face să ies din 
reverie. Urcăm pe un drum şi mai abrupt. După cinci 
minute de mers întâlnim un gard înalt, din piatră de râu. 
Mergem încă vreo două minute de-a lungul lui şi ne 
oprim în dreptul unei porţi masive din lemn. Seamănă cu 
o poartă de castel medieval. 

Bărbatul chel se dă jos şi deschide poarta. în faţa 
noastră, apare un drum de piatră cubică, străjuit de-o 
parte şi de alta de arbori imenşi. Este atâta linişte şi 
pace, încât şi propriile mele gânduri mă deranjează. 

Intrăm. Cam la două minute, după o curbă, răsare în 
toată splendoarea sa o construcţie impresionantă. Este 
de fapt un fel de castel din piatră gri-cenuşie, care aduce 
mult cu o catedrală. Recunosc ogiva, sau bolta în arc 
frânt, a ferestrelor imense, caracteristică stilului gotic. 
De-a lungul geamurilor frontale, a căror vitralii 
scânteiază în lumina dimineţii, stau înşirate şapte statui 
în mărime naturală. Sunt de fapt un fel de statui-coloane, 
reprezentând siluete de bărbaţi sau poate sfinţi, cu 
aspect imobil, cu trupuri fără şolduri şi umeri, a căror 
feţe şi veşminte austere te fac să simţi un fior pe şira 
spinării. în părţile laterale ale clădirii, stau de pază patru 
turnuri înalte, a căror vârfuri ascuţite par a înţepa cerul. 
Atât apuc să văd, căci chelul opreşte maşina în faţa 
intrării. Este de fapt o monumentală uşă din lemn brun- 
închis, prinsă într-o multitudine de balamale ascuţite. în 
mijlocul ei, un bronz imens, reprezentând un cap de leu 


cu un cerc în gură, tronează, ca şi cum ar veghea la 
liniştea locatarilor. Deasupra uşii, încastrat în zid, se află 
un vitraliu magnific, care reprezintă o rozetă, realizată 
dintr-o multitudine de cercuri concentrice, care la rândul 
lor formează flori cu petale multicolore. 

Mă simt copleşit. Mă gândesc câţi bani ţi-ar trebui 
nu pentru a cumpăra aşa ceva, ci pentru a întreţine! 
Oare cât o costa încălzirea? Dar personalul auxiliar? Nu 
apuc să mă dezmeticesc, că uşa de la intrare se deschide 
şi sunt întâmpinat de Cristofor, care se află îmbrăcat în 
acelaşi gen de haine, însă de culoare neagră. 

— Bine ai venit în casa mea. Pofteşte! 

Intru timid. înaintea mea se deschide o imensă sală, 
înaltă cam de douăzeci de metri, a cărei boltă în formă 
de arc frânt se sprijină pe patru coloane de marmură 
verde cu irizaţii aurii, care sunt dispuse în plan pătrat. în 
mijlocul acesteia stă suspendat un candelabru uriaş din 
bronz, a cărui multitudine de braţe, formate din diverse 
animale, susţin tulipele becurilor. Vitralii cu scene 
mitologice, cu animale fantastice străjuiesc încăperea de 
jur împrejur. Pe jos, aceeaşi marmură verde ca cea a 
coloanelor, însă de nuanţe diferite, se îmbină perfect, 
creând un fel de mozaic. Două scări masive, din lemn, 
aşezate în stânga şi în dreapta sălii, fac legătura între 
etaj şi parter, etaj care, din câte văd, se află situat la 
jumătatea înălţimii salonului de la intrare. 

— Yidam te va conduce în camera ta. Eu locuiesc în 
partea stângă, iar musafirii în partea dreaptă. 

Te rog să te faci comod şi apoi să cobori la masă. 

în dreapta mea, cu valiza într-o mână şi sulul de 
carton în cealaltă îşi face apariţia chelul. Simt cum îmi 
îngheaţă sângele în vene. Dragostea mea... te-am uitat în 
maşină! 

întind mâna tremurând şi apuc tabloul. îl lipesc la 
piept. Este semn rău! Sigur este semn rău! Eu nu uit 
niciodată nimic, darămite pe frumoasa mea, dragostea 
mea... te rog iartă-mă! 


Văd privirea tăioasă a lui Cristofor. Citesc în ochii lui 
că ceva nu îi convine. Sper că nu mi-a văzut disperarea. 

— Yidam te întreabă ce vrei să mănânci la micul 
dejun? 

— Raţă cu portocale, potârniche în sos de vin şi vreo 
trei-patru feluri de torturi! încerc eu o glumă spre a 
destinde atmosfera. Orice, adaug eu râzând, numai să fie 
însoţit de o cafea tare. 

Chelul înclină capul şi o ia în sus pe scările din 
dreapta. 

— Yidam te va conduce în camera ta. 

îmi dau seama cu stupoare că pe chel îl cheamă 
Yidam. Ce nume o fi şi ăsta ? Japonez, vietnamez? 

Mă întreb oare de ce nu vorbeşte Yidam direct cu 
mine? Sau aşa o fi modelul aici? Stăpânul hotăreşte ce 
trebuie să fiu întrebat şi slujitorul dă din cap afirmativ. îl 
urmez supus. 

Scara dă într-un coridor lung, plin de vitralii 
multicolore pe o parte şi de tablouri pe cealaltă. 
Recunosc printre picturi câteva lucrări monumentale din 
perioada barocă, realizate de mâini măiestre, adevărate 
capodopere, bogate în detalii şi culori. Văd apoi „Răpirea 
fiicelor lui Leucip". Trupurile contorsionate ale celor 
patru personaje, două femei şi doi bărbaţi, curbele lor, 
caii sforţându-se, amoraşii discreţi care îi ţin de 
căpăstru... recunosc tuşa marelui Rubens. Bine... dar 
originalul este la muzeu! încerc să mă uit mai atent. Mă 
opresc chiar. Umbrele, spaima, neliniştea cailor, vibrația 
lucrării... este un original! Dar cum este posibil? Rămân 
mut de uimire. 

Yidam deschide o uşă şi îmi face semn să îl urmez. 
Intrăm într-o cameră mică, ce seamănă mai mult cu o 
chilie. Are doar un pat, un dulap şi un jilţ mic, aşezat în 
dreptul unei ferestre de dimensiuni reduse. Este de o 
sărăcie dezarmantă. Singura extravaganţă o reprezintă 
pereţii, tapisaţi cu brocart mov şi cuvertură din catifea 
de aceeaşi culoare mov cardinal. Pardoseala roasă de 


vreme, este din piatră alb-gălbuie. Chelul iese şi închide 
uşa. 

Mă pufneşte râsul. Deci de ăsta îmi eşti! Opulenţă 
pe naiba! Sau i-o fi frică să nu fur ceva? Mai ştii! De fapt 
are dreptate, eu nu primesc pe nimeni în casă. Am 
camere video şi sisteme de alarmă ultimul tip şi cu toate 
astea nu ştii niciodată. 

în partea laterală a dulapului văd o uşă scundă ce dă 
într-o încăpere minusculă care pare a fi o bare. Are o 
chiuvetă mică, un duş şi un vas de toaletă. Pereţii sunt 
tot din piatră, iar lumina ce pătrunde în interior vine 
printr-un geam de două palme situat în stânga uşii. Cred 
că pe vremuri a fost o debara. 

îmi pun lucrurile în dulap, mă spăl, mă schimb şi mă 
hotărăsc să cobor. 

les pe uşa camerei gândindu-mă că am uitat să 
întreb unde este sala de mese, însă nu este nevoie. 
Yidam îmi face semn cu mâna din capătul holului. 
Ajungem din nou la parter şi ne îndreptăm către o uşă 
situată în spatele scării drepte. O deschide şi intrăm într- 
o bibliotecă imensă înaltă cam de opt metri, ticsită cu 
cărţi de sus până jos. 

Sunt mii de volume, toate legate în piele de diverse 
culori. în mijlocul sălii de vreo sută de metri pătraţi, 
tronează asemeni unor salamandre uriaşe, două fotolii şi 
o canapea, din piele verde smarald, de dimensiuni 
impresionante. Pardoseala este acoperită cu aceeaşi 
marmură verde. 

Cred că omul ăsta este dependent de culoarea 
verde, încerc să desluşesc câteva nume de pe cotoare: 
Hermes Trismegistus, Albertus Magnus, Geber. Cred 
despre mine Că sunt un om cult, însă nu am auzit de 
aceşti scriitori. Poate că o să îi pot citi cât stau aici. 

— Te rog să pofteşti la masă, aud în spatele meu 
vocea lui Cristofor. De altfel astăzi poţi mânca cât 
pofteşti, de mâine te trec la regim. Dar o să discutăm 
programul după micul dejun. 


îl urmez în sala din stânga scării, care se dovedeşte 
a fi o sală de mese superbă, cu pardoseala din aceeaşi 
marmură verde. în centrul acesteia, acoperită cu o pânză 
din brocart alb, brodat cu fir auriu, a cărei falduri lejere 
realizează un joc de umbre şi lumini, se află o masă de 
douăsprezece persoane. Capetele şi labele de leu ce se 
regăsesc în sculptura bogată a mesei şi a scaunelor mă 
duc cu gândul la stilul florentin. Două sfeşnice cu câte 
cinci brațe, realizate din  franjuri de cristal, 
asemănătoare cu candelabrul din tavan, stau semeţe pe 
masă. 

Mă uit în sus şi rămân mut de uimire. Tavanul este 
decorat cu o magnifică frescă cu personaje fantastice, de 
influenţă păgână, însă este pictat în manieră 
renascentistă. Această frescă continuă până aproape de 
jumătatea peretelui unde se termină în cascade de 
arabescuri pline de culoare şi detalii. Partea de jos a 
peretelui este placată cu aceeaşi marmură, însă de un 
verde greu, ciudat. 

— Ce marmură superbă. Nu am mai văzut aşa 
culoare. De unde provine? întreb eu. 

— Din China. 

Habar nu aveam că în China există o aşa culoare. 
Trebuie să rețin acest lucru. Ar fi un bun pont pentru 
clienţii mei. 

Cristofor se aşază în capul mesei, iar eu în dreapta 
lui, de fapt sunt obligat să aleg acel loc, deoarece acolo 
este aşezat tacâmul. Curios, eu am tacâmuri din argint şi 
farfurii de porțelan, iar gazda mea nu are nimic. 

Pe uşă, împingând un gheridon plin cu platouri 
acoperite, îşi face apariţia Yidam. Ajunge în dreptul meu 
şi începe să îmi aşeze în faţă două platouri cu ceea ce 
deduc a fi rață cu portocale şi potârniche cu sos de vin, 
iar în lateral stânga îmi pune patru torturi superbe pe 
care le-ar fi invidiat şi cel mai desăvârşit patiser. 

— Yidam te întreabă dacă cafeaua o vrei acum sau 
după ce mănânci? 


— După, îngân eu. 

Aceştia cred că îşi bat joc de mine! Cine dracu, cred 
ei, că mănâncă aşa ceva la micul dejun? 

— Nu te satisface comanda? întreabă Cristofor 
zâmbind. 

— Ba da, este perfect, însă am glumit! Nu mi-am 
închipuit că nu o să fiu înţeles. Mă simt chiar prost. 

— Yidam nu cunoaşte subînţelesul frazelor şi de 
aceea el face întocmai. Nu este obişnuit cu fineţurile 
limbii. Dacă vrei totuşi altceva? 

— Nu, mi-e şi aşa ruşine! Eu de obicei mănânc 
croissant cu unt şi cafea. 

Yidam înclină capul şi iese pe uşă, revenind în mai 
puţin de un minut cu o tavă pe care se găseşte un 
croissant aburind şi o farfurie mică cu unt. 

încep să mă simt în zona crepusculară! Le aşază în 
dreapta mea şi apoi se îndreaptă spre gheridon, de unde 
ia un bol din ceramică, plin cu un fel de terci şi o lingură 
de lemn, pe care le aşază în faţa lui Cristofor, după care 
se retrage în spatele meu. 

Mă jenez să mă uit prea insistent la castronul 
vecinului, însă figura mea uimită îl face pe acesta să 
spună: 

— Eu ţin un fel de regim. Te rog nu te jena, mănâncă 
după pofta inimii. 

îmi mănânc croissantul, însă nu mă pot abţine şi 
gust şi din rața cu portocale. Complexitatea aromelor îmi 
explodează în gură, care lovindu-se de bolta mea 
palatină, mă fac să cred că am ajuns în Rai. 

Mă rog, aşa este expresia, căci după cum spuneam, 
nimeni nu poate spune dacă măcar există Raiul. 

— Complimente bucătarului! Este gustul 
desăvârşirii! 

— Lui Yidam trebuie să îi mulţumeşti. Ela gătit! 

Mă întorc către acesta, îi mulţumesc, căutând 
cuvinte elaborate, însă acesta îmi răspunde doar printr-o 
înclinare a capului. 


Strajnic servitor. Oare o avea ceva rude? Poate 
angajez şi eu unul din familie ca majordom. Ar fi ideal să 
îşi facă treaba şi să nu vorbească. 

După micul dejun Cristofor îmi propune să ne 
plimbăm prin grădină pentru a discuta programul meu. 
leşim pe terasa din spatele casei printr-o uşă imensă, 
situată în capătul sălii de mese. 

în faţa mea se întinde cea mai grandioasă privelişte 
pe care am văzut-o vreodată. Este o pajişte uriaşă, 
perfect plată, de un verde strălucitor, străjuită de jur 
împrejur de arbori înalţi, viguroşi, ce stau aliniaţi 
asemeni unor paznici, sub forma unui dreptunghi 
perfect. în imediata apropiere a scărilor de marmură 
albă ce duc dinspre terasă în jos se află o fântână 
rotundă, din piatră, în mijlocul căreia stau aşezaţi spate 
în spate, trei pitici hidoşi din a căror gură deschisă 
ţâşneşte apă. în jurul acesteia se află amplasate la 
distanţă egală, trei bănci înguste, din piatră gălbuie, pe a 
căror spătar se odihnesc câteva păsări de mici 
dimensiuni. Aerul tare şi liniştea perfectă mă fac să mă 
simt bine, umplându-mi sufletul cu un sentiment pe care 
nu ştiu cum să îl definesc. 

Aşezaţi pe una din bănci aflu că programul care 
începe de mâine, durează timp de patru săptămâni şi 
constă într-un soi de post, meditaţie şi uşoare exerciţii 
fizice, iar după aceea, în funcţie de ce rezultate avem, 
vom continua cu ce vâ fi necesar. încerc să aflu mai 
multe de la el, însă nu reuşesc. 

Cristofor se scuză spunând că are treabă şi că ne 
vom revedea abia mâine dimineaţă. Mai aflu că Yidam 
îmi stă la dispoziţie şi că pot face tot ceea ce doresc. îi 
mulţumesc şi decid că astăzi mă voi odihni, mă voi 
plimba, voi dormi, voi citi, într-un cuvânt voi profita de 
această neaşteptată vacanţă pentru a mă relaxa. 

Nici nu ştiu când a trecut ziua. Ştiu numai că a doua 
zi am deschis ochii simţindu-mă atât de împăcat cu mine 
şi bine dispus, cum nu mai fusesem de câţiva ani buni 


încoace. Am dormit excelent şi mă simt plin de viaţă. Să 
fie de vină oare uleiul aromat ce îl primisem în loc de 
săpun sau liniştea locului îşi spusese cuvântul? 

După micul dejun, care a constat în acelaşi bol 
de terci pentru Cristofor și ceai de plante 
neîndulcit, împreună cu o farfurie plină de mere, 
pere, struguri, gutui şi kiwi, tăiate mărunt, pentru 
mine, mă trezesc dus în mijlocul pajiştii ; unde, sub 
atenta îndrumare a lui Cristofor, fac câteva exerciţii 
uşoare, ca de încălzire, constând în întinderi, aplecări şi 
genoflexiuni. 

Prânzul compus dintr-un fel de supă de legume 
și spanac cu salată verde a mai fost cât de cât 
digerabil, însă la cină mă trezesc în faţă cu un 
castron plin cu orez şi grâu, fierte pe jumătate, cu 
un gust atât de oribil încât mă văd silit să las 
furculiţa jos după primele două îmbucături. 

Mă întreb unde o fi dispărut talentul culinar al 
chelului. Sau poate că a gătit altcineva? Dar cine? Nu am 
văzut picior de muritor în afară de cei doi. 

A doua zi, acelaşi scenariu, numai că la prânz 
primesc broccoli. Mănânc în silă, chinuindu-mă să 
depăşesc senzaţia de foame. 

în a treia zi însă, nu reuşesc să mai înghit nici măcar 
prânzul. Mâncarea îmi pare din ce în ce mai fadă şi mai 
scârboasă. Cred că ăştia vor să mă ucidă prin 
infometare! Numai la imaginea mentală a orezului fiert, 
simt cum stomacul meu se revoltă. îmi doresc din suflet o 
friptură în sânge cu cartofi copţi sau măcar o porţie de 
file de somon sau un sufleu. Simt că mi se umple gura de 
apă. Scap eu de aici! 

Sunt în a şaptea zi de chin. Nu îmi vine să mă dau 
jos din pat. în viaţa mea nu am dormit mai prost. Toată 
noaptea am visat ceva, însă nu mai ţin minte ce. Ştiu 
doar că nu mi-a plăcut, iar dovada era sudoarea rece şi 
urât mirositoare care mă acoperea. 

Gândul la aceiaşi monotonie zilnică mă face să devin 


apatic. Simt că am slăbit, îmi dau seama după haine. Din 
păcate în hardughia asta de casă nu am văzut nicio 
oglindă şi deci nu ştiu cum arăt. Exerciţiile fizice, deşi 
sunt de nivelul unui copil de grădiniţă mi se par din ce în 
ce mai anevoioase. Nu mai am vlagă şi nici chef să fac 
ceva. Barba mi-a crescut şi nici nu am cum să o dau jos, 
dat fiind că nu posed oglindă şi nici spumă de ras. 

Mă simt mizerabil, neîngrijit. Sunt atât de irascibil 
încât am ajuns să nu mai suport prezenţa chelului. Mă 
enervează şi Cristofor cu aerul lui de imfatuat şi lipsa sa 
de comunicare, ca şi cum vezi Doamne, el este superior 
şi nu se coboară într-atât încât să stea de vorbă cu orice 
pigmeu! 

Sunt prins într-o capcană! Mă năpădeşte o senzaţie 
de panică. Sunt singur, nimeni nu mă iubeşte, toţi mă 
tolerează, dar nimeni nu ţine cu adevărat la mine. 

Mă hotărăsc să îmi scot iubita din dulap. O scot din 
sul şi o întind cu grijă pe pat. lubita mea... îi mângâi uşor 
cu buricele degetelor curbura şoldurilor. închid ochii şi 
îmi imaginez cum părul ei mătăsos, biciuit de vânt îmi 
atinge faţa. Pierd noţiunea timpului, chiar aţipesc, când 
scârţâitul uşii mă trezeşte. Ridic capul puţin, însă 
suficient pentru a vedea silueta lui Cristofor ce se 
distinge în prag. Mă trântesc la loc. 

— Mi-am făcut griji că nu ai coborât la micul dejun. 

De ce dracu să cobor? Ca să mă ignori? Să te simţi 
bine? Să râzi pe înfundate şi tu şi chelul tău idiot? 

— Nu m-am simţit în stare! risc eu un răspuns semi- 
amabil. Şi nici nu am chef! 

Mă uit în ochii lui şi văd cum privirea îi coboară pe 
Danaide. Văd o umbră întunecându-le strălucirea. Să fie 
gelozie? 

— Ce lucrare interesantă! zise el apropiindu-se. 

încerc să o acopăr cu braţul. Nu vreau să o 
murdărească cu privirea. 

— Dacă vrei Yidam ţi-o poate pune pe şasiu, pentru 
a nu se deteriora. Fiind pe perete, vei putea să o admiri 


în voie. Este foarte priceput. De altfel el întreţine toate 
lucrările mele, zise el uitându-se în ochii mei. 

— Mda, îngân eu grăbit, încercând să caut 
argumente pentru a mă eschiva. Nu îmi vine nimic în 
minte şi de aceea adaug: 

— Este o idee. 

— Te aştept la masă, zise Cristofor şi ieşi în grabă. 

îmi strâng iubita şi o bag la loc în dulap. Ce urât 
sună! Să îţi bagi iubita în dulap! Da, dar este singurul loc 
care îmi conferă un minim de intimitate. Acolo sunt doar 
lucrurile mele şi deci nu are nimeni ce căuta. 

Cobor în sala de mese şi mă aşez la masă fără prea 
multă tragere de inimă. 

Intră chelul cu gheridonul. Simt că îmi vine să 
vomit. Mă uit la Cristofor şi simt nevoia să îi trag un 
pumn în faţă. Cât de idiot trebuie să fi fost atunci când 
am acceptat să vin aici! Cred că a fost la înţelegere cu 
Julie. Poate fac amândoi parte dintr-o sectă şi s-au 
hotărât să mă omoare. 


Primesc aceeaşi mâncare scârboasă, care constă în 
fructe tăiate, însă refuz; cu greu, abia reuşesc să iau o 
gură de ceai. Mă cuprinde un tremur ciudat şi mă ridic 
de la masă. 

— Mă duc în cameră. Nu vreau să fiu deranjat, spun 
eu pe un ton răstit. Măcar să mor în linişte, fără să vă 
văd. adaug eu în şoaptă, mai mult pentru mine. 

Mă trântesc pe pat şi plâng. Simt cum o ură imensă 
îmi umple sufletul. Vă urăsc pe toţi, pe Dumnezeu, pe voi 
oamenii; urăsc chiar şi planeta aceasta de doi bani, pe 
care ne petrecem sejurul vieţii. Aş vrea să muriţi cu toţii 
şi să rămân doar eu! Cum ar fi Doamne dacă tu ai muri şi 
eu aş rămâne? Ţi-ar plăcea? Să văd atunci ce ai mai face, 
cum te-ai mai distra ştiind că tu stai cu sabia lui 
Damocles deasupra capului, iar eu sunt cel care hotărăsc 
când o să cadă. 

Privirea îmi cade pe peretele din dreapta patului şi 


simt instant, cum mă inundă o sudoare rece. Danaide, 
frumoasa mea se află aşezată acolo într-o ramă 
impozantă, foarte asemănătoare cu cea de acasă. 

Să vă ia dracu! Mi-aţi pângărit iubirea’ Aţi atins-o! 
Aţi violat-o! 

Sar din pat şi dau jos tabloul. Mă uit cum este prinsă 
în şasiu. Caut cusururi, însă nu găsesc. Este pusă 
perfect, nu am ce zice! O agăţ la loc, dau să mă aşez pe 
pat ca să o privesc, când uşa camerei se deschide şi îşi 
face apariţia Cristofor. 

— Sper că eşti mulţumit! în caz că nu, Yidam îţi stă 
la dispoziţie pentru a rectifica orice crezi de cuviinţă. 

Dau a lehamite din mână şi mă trântesc la loc pe 
pat. Sper să înţeleagă că nu am chef de discuţii. 

Cristofor se îndreaptă către tablou, se opreşte în 
faţa lui şi descrie cu mâna ceva ce seamănă cu un arc de 
cerc. îl mai priveşte odată şi iese îngândurat din cameră. 

Ce dracu a mai fost şi asta? Nu vreau să îmi 
imaginez nimic şi de aceea mă hotărăsc să mă culc. 
Poate aşa voi uita de propria-mi nefericire. 


Astăzi se împlinesc patru săptămâni de când am 
început acest supliciu. Noroc că mi-a venit ideea să trag 
cu creionul, pe o foaie de hârtie câte o linie pentru 
fiecare zi petrecută aici, căci altfel aş fi pierdut noţiunea 
timpului. Am douăzeci şi opt de linii, deci mă aflu în 
seara ultimei zile de chin. Oare? Cine ştie ce îmi mai 
rezervă călăii mei! 

De vreo săptămână am început să mă simt mai bine. 
M-am hotărât să nu mai refuz mâncarea. O îngurgitez cu 
forţa, însă nu mă mai face să vomit. 

De fapt cred că nici stomacul meu nu mai poate 
voma. Trei săptămâni am scos din mine pe toate părţile, 
tot ce se putea scoate. Ajunsesem că de-abia mă târâm 
de la baie până în pat şi invers. Până şi torţionarilor mei 
li s-a făcut milă şi au hotărât să îmi aducă mâncarea la 
pat. 


Nu ştiu când adorm, însă mă trezesc scăldat în 
razele unui soare destul de puternic pentru un sfârşit de 
aprilie. Mă simt mai bine, parcă mai plin de speranţă. 
Sau poate este doar o părere? Decid să fac un duş şi să 
cobor. 

în sala de masă, Cristofor, deloc surprins de apariţia 
mea, mă întâmpină zâmbitor. îngân ceva ce se vroia a fi 
un bună dimineaţa şi mă trântesc în scaun. 

Parcă te văd mai bine dispus astăzi, aud din gura lui 
şi mă întreb cât tupeu îi trebuie unui om pentru a se 
comporta aşa. 

— Da, am dormit ceva mai bine, răspund eu fără 
prea mare tragere de inimă, gândindu-mă că acum va 
trebui să fac şi conversaţie, însă situaţia este salvată de 
apariţia lui Yidam, care intră ca de obicei împingând 
gheridonul. 

îmi aşază în faţă o cană cu ceai de culoare galbenă 
şi o farfurie cu două tartine din pâine neagră unse cu 
miere. 

Mă reped şi muşc dintr-o felie. Gustul aromat îmi 
învăluie simţurile. în timp ce înghit bucăţica simt cum tot 
corpul îmi este străbătut de un curent plăcut. Miere, 
nectarul zeilor, gustul divin al nemuririi, nici nu ştiam că 
poţi fi atât de bună! Mănânc şi restul. în viaţa mea nu m- 
am simţit mai bine. Este ca şi cum între miere şi coipul 
meu ar exista o legătură tainică, pe care abia acum am 
conştientizat-o. O simt cum îmi intră în sânge, cum îmi 
unge încheieturile, o simt ca şi cum ar fi elixirul 
fermecat, balsamul veşniciei, care odată cu ingerarea lui 
mă face să întineresc. Faţa mi se destinde. Cred că sunt 
fericit! Parcă nici Cristofor nu mai este atât de antipatic. 

— Ce program avem astăzi? întreb eu, în speranţa 
că voi reuşi să aflu ce mă mai aşteaptă. 

— Dacă ai terminat masa vom merge la mine în 
laborator şi vom sta de vorbă. De altfel, dacă vrei, ceaiul 
îl poţi bea acolo. 

încuviinţez bucuros şi mă ridic. Cristofor iese şi o ia 


în sus, pe scările din partea stângă. Ajungem într-un 
coridor aproape identic cu cel din dreapta casei, cu 
singura deosebire că aici nu se află niciun obiect de artă 
ci numai aceleaşi impresionante vitralii cu scene 
mitologice şi animale fantastice. 

Intrăm pe uşa din capătul culoarului şi dăm într-un 
alt holişor mic şi întunecos. în faţa noastră se află o uşă 
masivă din lemn negru, în mijlocul căreia se găseşte cap 
hidos de gorgonă ce ţine ochii închişi. De jur împrejurul 
ei, simbolurile zodiacale şi sistemul solar, adaugă un plus 
de originalitate. Nu apuc să văd ce se află în partea 
laterală a acestora, deoarece Cristofor deschide uşa 
apăsând capul. 

Simt cum un curent rece îmi trece pe şira spinării, 
căci odată cu deschiderea uşii, gorgona a deschis ochii, 
însă îmi dau seama aproape imediat că a fost doar o 
senzaţie de moment, deoarece realizez că totul este 
acţionat de un mecanism dibaci. 

Intrăm într-o încăpere mare, luminoasă, de 
aproximativ o sută de metri pătraţi. Pardoseala este din 
aceeaşi piatră ca şi la mine în cameră. De jur împrejur 
stau rafturi pline cu sticle şi borcane multicolore. Toate 
au etichete. încerc să citesc. Melilotus Officinalis, Galium 
Verum, Salix Alba, Artemisia Abrotanum... Doamne, sunt 
zeci, sute de astfel de recipiente. Oare ce o fi în ele? într- 
un colţ al camerei tronează un imens birou baroc, plin 
până la refuz cu hârtii şi planşe şi un jilţ sculptat cu 
motive leonine. în dreptul geamului uriaş, văd un 
telescop cu obiectivul îndreptat în jos şi o copie identică 
a jilţului de la birou. în mijlocul camerei se află aşezat un 
fel de cuptor supradimensionat din brânz, de formă 
rotundă, a cărui picioare în formă de labă de leu îl fac 
parcă şi mai impozant. Pe centrul acestui creuzet 
gigantic, stă, parcă vrând să păzească taina locului, 
acelaşi cap de leu ca la intrare. 

în stânga uşii, o masă mare, din fier, plină cu 
retorte, spirtiere şi tevi, în lateralul căreia se află un 


obiect circular acoperit cu o pânză neagră, stă parcă 
gata pregătită pentru cine ştie ce experimente. Şi ca o 
încununare a senzaţiei de mistic pe care o creează 
spaţiul, tavanul este pictat sub forma hărţii cereşti, cu 
sute, poate chiar mii de stele. 

Nu văd nicio sursă de iluminat. Mă gândesc să 
întreb, însă nu îndrăznesc deoarece Cristofor trage jilţul 
din faţa ferestrei şi îmi face semn să mă aşez. 

Privesc în ansamblu camera. O simt pozitivă, 
plăcută, oarecum familiară. 

Yidam întră şi îmi aduce ceaiul, punându-l pe colţul 
biroului supraaglomerat, după care iese. 

După câteva minute penibile de tăcere, timp în care 
Cristofor cercetează anumite hărţi, decid că este cazul să 
încep o oarecare discuţie. 

— Şi unde ziceaţi că a-ţi dobândit talentul de a trata 
oamenii? 

— Nu ziceam, dar dacă te interesează îţi pot spune. 

— Aş fi încântat să aflu mai multe despre 
dumneavoastră. Dacă doriţi vă pot vorbi şi eu despre 
mine. 

Poate că este cazul să ne cunoaştem mai bine, zic eu 
şi simt cum instantaneu mi se pune un nod în gât. Despre 
ce să îi vorbesc? Ce să îi povestesc, că ştiu să fac bani, că 
nu am pe nimeni, că am făcut orice pentru a-mi atinge 
scopurile? 

Mă uit la Cristofor, care zâmbeşte larg, uitându-se 
cumva prin mine. 

— Nu cred că am mai vorbit vreunui muritor despre 
viaţa mea, însă ţinând cont de viitoarele evenimente cred 
că nu mai are nicio importanţă. 

Aici el face o pauză, timp în care eu mă gândesc 
dacă nu cumva viitoarele evenimente se referă la 
iminenta mea moarte, care mă face să fiu în postura de 
bun ascultător. 

— Provin dintr-o familie de negustori, de condiţie 
medie, continuă el. Mama s-a căsătorit cu tata la 


indicaţiile tatălui ei, care credea despre el însuşi că este 
alchimist. El a fost cel care a binecuvântat unirea celor 
doi spunându-le că vor avea un fiu. Aşa am venit eu pe 
lume, într-o zi frumoasă de iulie. Din păcate mama a 
murit la naştere, iar bunicul când aveam cinci ani. Am 
rămas doar cu tatăl meu, care s-a recăsătorit, lucru ce 
mi-a prins foarte bine. căci am fost lăsat în pace, ei 
având alte preocupări. Am crescut liber, fără prejudecăţi, 
deşi în perioada aceea lumea era condusă de dogme şi 
etichetă, sub îndrumarea aparent atentă a unei bătrâne 
menajere. Nu am dus lipsă de nimic, deoarece venitul 
familiei era destul de consistent, chiar şi pentru aceea 
perioadă. 

încă de când am început a-mi dezvolta propriul eu, 
am ştiut că nu sunt la fel ca toţi ceilalţi din jurul meu. 
Asta datorită unei voci care îmi suna întotdeauna în 
minte; ori de câte ori îmi puneam o întrebare sau aveam 
un dubiu, vocea apărea şi îmi dădea răspunsuri sau îmi 
spunea ce să fac. în jurul vârstei de doisprezece ani am 
aflat că, de fapt, mă numesc Cristofor şi că am venit aici, 
pe acest pământ, la cererea mea, pentru a mă reîncarna. 

Aici se opreşte şi inspiră adânc şi scoate un sunet ce 
aduce mult cu un oftat. 

întind mâna si iau cana de ceai. O duc la gură, nu cu 
intenţia de a bea, ci de a-mi masca zâmbetul. Auzi 
drăcie... reîncarnare. Parcă aş sta de vorbă cu Julie. Şi 
vocea asta din cap... clar simptom de balamuc! 

— Am încercat în repetate rânduri să vorbesc cu cei 
apropiaţi mie, continuă el cu acelaşi glas monoton, însă 
de fiecare dată am fost privit cu milă sau cu teamă, ba 
mai mult s-a pus problema unui consult de specialitate. 
Noroc că medicul psihiatru, căruia şi astăzi îi sunt 
recunoscător, a spus că este doar o fază trecătoare, 
normală, care apare la anumiţi copii ce posedă o 
imaginaţie bogată. Acest lucru m-a făcut să mă închid în 
mine, ba mai mult să încerc să ignor această voce, însă 
lucrurile nu s-au oprit aici. Au început să îmi apară 


comunicări sau mesaje onirice, prin care mi se arătau 
diverse evenimente sau situaţii care urmau să apară în 
viaţa mea. Este drept că aceste evenimente aveau loc în 
ziua următoare sau cel târziu a doua zi, deci erau 
comunicări ale unor evenimente imediate, însă ele aveau 
loc întotdeauna în formula arătată. 

Mă gândesc că am şi eu acest gen de comunicare. 
Mă scol dimineaţa ştiind ce indici bursieri vor creşte. 
Ştiu, simt instinctiv care sunt plasamentele avantajoase, 
când să vând şi când să cumpăr, dar asta nu mă face să 
tratez oamenii, başca să le mai dau şi speranţe! Mă uit în 
ochii lui încercând să îi spun aceste lucruri, însă mi-o ia 
înainte: 

— După lungi frecuşuri, în care eu încercam să ignor 
vocea, iar vocea încerca în fel şi chip să ia legătura cu 
mine, cred că în jurul vârstei de cinsprezece ani, m-am 
hotărât să o las să vorbească. 

Astfel am reuşit să aflu că cel care îmi vorbea îmi 
era prieten. Mi-a spus numele lui, însă m-a rugat să nu îi 
spun pe nume, şi de aceea l-am numit Prieten. în acest 
mod a început o colaborare destul de fructoasă între 
mine şi el spun el, deoarece eu aşa l-am perceput, ca 
fiind de sex masculin - colaborare din care eu am avut 
foarte mult de câştigat. Datorită lui am înţeles universul, 
naşterea, moartea, ce înseamnă un mod de viaţă sănătos 
şi multe alte lucruri care mie mi-au fost de un real folos, 
atât în dezvoltarea mea ulterioară ca individ, cât şi ca 
evoluţie spirituală. El a fost cel care mi-a vorbit pentru 
prima oară de reîncarnare. 

Am încercat să aflu ce înseamnă reîncarnare, însă 
nu am găsit în casă decât o serie de fascicule ale unei 
vechi reviste de spiritism, din care nu am reuşit să deduc 
nimic, ba mai mult am început să mă tem şi să mă întreb 
dacă nu cumva sunt sub influenţa unui spirit malefic, din 
tagma celor amintiţi de biserică. 

Tot căutând explicaţii pământene asupra acestei 
legături am ajuns să studiez medicina şi psihiatria, 


profesie care mi-a deschis noi orizonturi şi cu ajutorul 
căreia am aprofundat - bineînţeles după ce am trecut 
asemeni doctorilor prin toată simptomatologia diverselor 
boli psihice, pe care cu mult simt de răspundere mi le 
găseam - atât anatomia umană cât şi funcţionarea 
diverselor mecanisme şi sisteme ale corpului. Acest lucru 
m-a făcut să trag concluzia că noi nu cunoaştem mai 
nimic despre funcţiile creierului, despre funcţionarea 
energetică a organismului, despre mecanismul 
declanşator al bolilor şi cu atât mai puţin despre tratarea 
lor. 

în lumina acestor noi informaţii am început să 
accept această comunicare ca pe un dar şi nu ca pe o 
povară. Nopți la rând am petrecut întrebând şi 
ascultând, contra-zicându-mă sau aprobând. Pot spune 
că mi-am acceptat soarta şi am învăţat să trăiesc în 
perfectă comuniune cu această voce. 

Să nu înţelegi că am început să ascult orbeşte de el, 
ba din contră adeseori acţionam în contradictoriu, fie din 
ambiţie, fie din distracţie, însă s-a dovedit în practică, că 
de cele mai multe ori eu eram cel care avea de pierdut. 
Nu te gândi că am avut o existenţă perfectă. Sunt multe 
lucruri în urmă de care nu sunt mândru şi pe care nu le- 
aş fi făcut dacă ascultam de sfatul Prietenului. 

La un moment dat, cam când aveam 25 de ani, prin 
oraşul meu a trecut un doctor, cel puţin aşa îi spuneau 
oamenii, care s-a cazat la han. Se zvonea că are diverse 
leacuri magice, din plante, iar eu stăpânit fiind de acel 
tupeu specific vârstei, m-am dus să îl înfrunt cu intenţia 
clară de a-l face de râs. Abia ieşit din facultate eram 
tobă de carte, eram sigur pe mine şi aveam argumente 
savante, care contraziceau cu desăvârşire tratamentele 
homeopate. Credeam în străfundul sufletului meu în 
toate lucrurile aşa-zis paranormale sau ezoterice, însă 
raţiunea era cea care mă făcea să încerc să le ignor, ba 
chiar să caut argumente logice. 

Aici, Cristofor făcu o pauză şi închise ochii inspirând 


adânc. încerc să nu mă mişc, de frică să nu îl scot din 
această stare şi să se oprească din povestit. După câteva 
clipe, uitându-se iar prin mine, îşi reia povestirea. 

— Nu îţi mai impui capul cu toate discuţiile care au 
urmat, însă am hotărât să plec cu acest om, spre a-mi 
desăvârşi cunoaşterea. Aşa se face că după trei ani am 
ajuns într-un templu în Tibet. Aici am reuşit să înţeleg 
sensul vieţii şi menirea mea. Am aflat cu stupoare că 
există capacități paranormale precum  cogniţia, 
retrocogniţia, telekinezia, telepatia ş.a. Am aflat că există 
predestinare, dar şi că omul îşi poate schimba soarta 
dacă accede la alt plan. Că există karmă şi reîncarnare 
înţelesesem, dar nu ştiam că ne naştem vieţi la rând 
până ajungem la desăvârşire. Fiecare om, la un anumit 
moment al vieţii ajunge să îşi întâlnească destinul. Acest 
lucru este hotărât şi nimeni nu scapă. Trebuie să te 
întâlneşti cu destinul pentai a evolua, pentru a merge 
mai departe. Numai aşa ajungi la desăvârşire. Cam asta 
este. 

— Din această cauză am ajuns eu aici? Este 
destinul? Sau care este motivul venirii mele aici? 

— Acest lucru nu îl ştiu nici eu. Momentan 
Providența Divină spune că trebuie să ai această 
cunoaştere, această experienţă, să capeţi anumite 
informaţii, poate pentru tine, poate pentru a le da şi 
altora, zise Cristofor îngândurat. 

Mă pufneşte râsul. Halal informaţii are Providența 
Divină! 

— Eu? De ce trebuie să am aceste informaţii tocmai 
eu, care nu am făcut în viaţa mea aşa ceva, nu mă 
interesează şi nici nu cred în ele. Şi în afară de asta s-au 
scris sute de cărţi cu tentă esoterică. Zac prin rafturi. 
Nimeni nu le citeşte. 

— Atunci de unde ştii că s-au scris sute 

— Pentru că le văd!, răbufnesc eu. 

— Această cunoaştere, mă refer la cea pe care o 
stăpânesc eu, este pentru câţiva, nu au fost mulţi cei 


care au avut acces la ea. E drept că s-au scris multe 
cărţi, pe diverse subiecte, unele foarte corecte, însă 
fiecare carte îşi are cititorii ei. Fiecare carte este de fapt 
o nouă faţetă a Universului, care vi se relevă. Ele vă sunt 
date vouă spre a învăţa şi înţelege transformările prin 
care trebuie să treceţi, mai ales ca aceste acumulări să 
se facă într-un ritm rapid. 

— De ce rapid?, întreb eu mirat. 

— Pentru că nu mai este timp. Când spun timp, mă 
refer la timpul vostru, cel prezent. 

Mă deranjează ceva, dar nu ştiu ce. Realizez că este 
folosirea excesivă a persoanei a doua plural. 

Am o senzaţie ciudată, ca şi cum prin gura lui 
Cristofor vorbeşte altcineva. Mă hotărăsc să insist: 

— De ce trebuie să am eu această cunoaştere? 

— Pentru că aşa a fost stabilit încă înainte de a te 
naşte. Ai făcut un pact cu Universul şi trebuie să îl 
respecţi. Orice abatere de la plan se sancţionează. Orice 
misiune eşuată înseamnă un nou început, o nouă 
pregătire a unei alte entităţi şi din păcate nu mai este 
timp. 

— Un pact este o convenţie cu clauze bilaterale, 
adică are termeni şi condiţii, spun eu. 

— Aşa este. însă din păcate fiinţele care trăiesc pe 
Pământ nu au acces la aceste informaţii în trup. 

— Adică trebuie să merg cu capul înainte, fără să mă 
preocupe nimic altceva şi să cred în ceea ce îmi spuneţi 
dumneavoastră, zic eu. 

Cristofor înclină capul. 

Am senzaţia idioată că vorbesc cu altcineva? Cred 
că m-am tâmpit, sau poate Cristofor joacă un rol măreț. 
îşi bate joc de mine, aşa cum nimeni nu a mai făcut-o. Mă 
aflu pe un teren necunoscut. Mă decid să risc şi să 
continui jocul. 

— Deci spuneţi să merg pe mâna dumneavoastră? 

— Aşa este. Te-am dezamăgit adesea? Rămân puţin 
şocat de întrebare. 


Depinde din partea cui vine întrebarea, mă eschivez 
eu. Dacă vine din partea lui Cristofor, aş răspunde că nu 
a avut încă timp să mă dezamăgească, dar dacă 
întrebarea ar fi pusă de Dumnezeu, atunci aş răspunde 
că m-am dezamăgit singur, că eu m-am îmbolnăvit, că eu 
doresc să mor şi tot eu vreau să rămân fără avere! 
Normal că Dumnezeu, în caz că există, m-a dezamăgit şi 
acum ca o încununare a vieţii mele primesc informaţii, 
care pe lângă faptul că nu mă interesează, mai trebuie să 
le spun şi altora! Nu e suficient că mor, măcar să mă fac 
de râs la nivel global, să ştie toată lumea. Şi unde mai 
pui că aceasta este o sarcină a cărui impact poate fi 
dezastruos. 

— Adică? 

— Adică, dacă plecăm de la ideea că aş afla ceva, 
ceva ce trebuie spus şi altora, trebuie să admitem că vor 
exista oameni a căror viaţă s-ar putea schimba. Poate în 
bine sau poate în rău. Mă refer la propria lor viziune. De 
ce să schimbi vieţile unor oameni? 

— Totul este scris. Cei care nu vor trebui să se 
schimbe nu o vor face. De fapt tu ce faci? Nu schimbi 
vieţile unor oameni? 

— Da, dar în bine, strig eu. Eu le aduc profit, le dau 
bani, iar banii dacă cumva ai uitat, pot aduce fericirea, 
iar eu asta le dau, fericire. 

— Din punctul cui de vedere? Poate că erau mai 
mulţumiţi fără, aveau mai mult timp pentru ei, poate nu 
mai alergau prin magazine să îşi satisfacă mofturile, 
poate că nu aveau amanți şi amante, poate că ar fi trăit 
mulţumiţi alături de familiile lor, ar fi avut timp pentru 
copii, s-ar fi dus la iarbă verde în loc să stea în hoteluri 
de lux, tip buncăr, cu aer condiţionat şi pază. 

îmi vine să râd. Cine ar prefera să conducă un 
Renault Clio în locul unui Ferrari? Să îl văd eu pe acela 
care renunţă de bună voie la icre negre, homar şi 
şampanie pentru un grătar pe marginea şanţului. 


— înseamnă că eu greşesc? spun eu, încercând să 
penetrez modul de gândire al acestui om. 

— Nu, tu le arăţi o cale. Ei hotărăsc. O urmează sau 
nu. Aşa şi cu informaţia. Tu o dai, nimeni nu este obligat 
să o accepte. Unii o vor asculta până la cap, alţii până la 
jumătate, iar alţii nici măcar nu o vor auzi. Va rămâne 
undeva în neant. Şi ce dacă? 

— Sigur că da, pe riscul meu. Eu mă fac de râs, aşa 
că nu este nicio problemă! 

— Nu te vei face. Ai să vezi că mulţi oameni vor fi 
interesaţi. Oricum discuţia este prematură. Ţie ţi-e frică 
să nu te faci de râs aici, dar nu îţi trece prin cap cum ar 
fi să ajungi în faţa Divinităţii cu treaba nefăcută. 

Cât tupeu are omul acesta! îmi dă lecţii de viaţă 
mie! Unul care stă în peştera lui Ali Baba, s-a hotărât să 
facă pe bunul samaritean şi îmi ţine prelegeri despre cât 
de dulce este sărăcia. Vedea-te-aş pe tine cu trei copii şi 
o nevasta gravidă strigând după mâncare! Să îţi văd 
atunci altruismul! 

— Aceasta este ceva ce îmi pare într-un viitor atât 
de ipotetic şi îndepărtat încât nici nu merită luat în 
calcul, spun eu, aproape răstit. Sigur că undeva în suflet 
toţi avem convingerea că trebuie să facem doar lucruri 
bune, însă nu ştiu câţi o fac şi nici nu ştiu de unde vine 
acest sentiment 

— Cam aceasta este ceea ce vă caracterizează pe voi 
entităţile trăitoare. Vă interesează ce spune vecinul, că 
până la lumea cealaltă mai vedem noi, iar când se 
apropie punctul terminus, începeţi să vă lamentaţi, să vă 
plângeţi de milă, când de fapt lucrurile ar fi putut fi atât 
de simple şi uşoare. 

— Vă este uşor să vorbiţi aşa, pufnesc eu. Staţi aici, 
bine mersi, în palatul de cleştar şi daţi indicaţii. 

Simt cum valuri de indignare mă copleşesc. Auzi 
tupeu! Deschid gura cu intenţia de a-i da o replică 
tăioasă însă nu mai apuc, căci văd cum privirea lui 
Cristofor se schimbă, faţa fiindu-i luminată de acelaşi 


zâmbet plăcut. 

— Cred că ar trebui să te duci să te odihneşti, îmi 
spune el. Dacă mai ai întrebări putem discuta după- 
amiază. 

Stau bulversat în vârful patului. Cel puţin mă simt 
bine. Idei de tot soiul mi se învârt în cap. Dacă mai am 
întrebări? Am o mie, un milion. Nu cred nimic din ceea 
ce îmi spune, iar dacă este să judeci raţional, nimic nu 
stă în picioare. Auzi reîncarnare, acestea sunt tâmpenii a 
la Julie. Cred că ei doi se potrivesc de minune. Mă 
pufneşte râsul! Auzi, să ai impresia că stai de vorbă cu... 
îmi este şi ruşine să îi pronunt numele... Dumnezeu. Abia 
aştep ziua de mâine! 

După masă, care spre uimirea mea a constat din 
brânză tofu cu legume şi orez, aşezat în acelaşi jilţ 
confortabil, însă de data aceasta cu lecţiile făcute, spre a 
nu mai fi luat prin surprindere, îl întreb: 

— Ce îmi puteţi spune despre creaţie? Şi când 
spun creaţie, mă refer la creaţia biblică, la Adam şi 
Eva, la cer şi pământ. 

Cristofor inspiră adânc: 

— Tot ceea ce cunoşti şi tot ceea ce nu cunoşti 
s-a realizat prin puterea celor patru elemente, foc, 
apă, aer şi pământ. Atât macrocosmosul-universul, 
cât şi microcosmosul-pământul, cu tot ceea ce 
există în ele, s-au născut din îmbinarea ingenioasă 
a acestor elemente. în microcosmos se oglindește 
de fapt macrocosmosul la scară redusă; sunt 
interdependente, deşi ele par separate, şi 
funcţionează depinzând unele de altele. Sunt părţi 
ale unuia şi acelaşi organism. 

— De unde vin aceste elemente? 

— Ele s-au născut din Akasha, din suprem. 

— Ce este Akasha? întreb eu nedumerit. 

Akasha face parte din Dumnezeu. într-un fel 
este chiar Dumnezeu. Este sfera cauzală. De aici 
pornesc toate şi tot aici se întorc. Ea există dincolo 


de timp şi spaţiu, este necreată şi indefinibilă. Este 
originea tuturor gândurilor, a intenţiilor, a faptelor. 
De aici a fost creat totul şi tot aici se va opri. 

Simt că mă pufneşte râsul. 

— Omul a fost creat tot aici? 

— Omul a fost creat după chipul şi asemănarea 
Creatorului, adică a celui pe care voi îl numiţi 
Dumnezeu. în om se regăseşte Universul, la scară 
mult mai mică. Toate elementele de care am vorbit 
se află în el. El a fost creat din Akasha şi se supune 
Legilor Universale. 

Poate alţii au fost creaţi din Akasha şi se supun 
Legilor! Eu simt că sunt independent. Eu m-am creat pe 
mine însumi! îmi vine să urlu la aşa inepţii, însă mă 
calmez şi decid să marşez: 

— Şi ce rol au aceste elemente în apariţia 
omului? 

— Cu ajutorul lor a fost creat omul. Mai bine 
zis din materie grosieră, de fapt tot din elemente, 
dar de o altă factură vibraţională la care s-a 
adăugat o picătură de Akasha, adică ceea ce numiţi 
voi Duh Sfânt. Aşa s-a născut omul. 

Nu îmi sună deloc bine acest voi. Ca şi cum el, 
marele Cristofor nu se amestecă în troacă cu noi, porcii! 
El este de sine stătător. Nu este nici Dumnezeu, nici 
muritor. Este undeva la mijloc. 

— Şi de ce ne-a creat? întreb eu uitându-mă 
insistent în ochii lui. 

— Voi sunteţi fii si fiice de Dumnezeu. în fiecare 
din voi străluceşte El. Prin voi El se cunoaşte pe 
sine. Cu fiecare naştere, trăire, moarte, cu fiecare 
experienţă voi îl îmbogățiţi. 

— Adică într-un fel el s-a gândit să joace un fel de 
egoism suprem. Mai exact se plictisea $i ce idee i-a 
venit... hai să fac umanitatea. Deci dacă noi nu suntem 
perfecţi este vina lui0 


Nu există nicio vină. în Univers nu există nici bine 
nici rău. Este o latură a elementelor. Fiecare element 
este pozitiv sau negativ. 

— Fiecare om poartă în el ambele aspecte. Totodată 
fiecare element poate fi neutru, adică nemanifest. El 
există însă în stare latentă, zise Cristofor. 

— Cum pozitiv şi negativ? 

— Să luăm spre exemplu focul. El dă căldură, 
menţine viaţa, ajută la prepararea mâncării, dar 
poate distruge, omori, poate şterge oraşe întregi de 
pe suprafaţa pământului. 

— Ce element a fost creat primul? întreb eu, 
încercând să par interesat. 

— La început a fost creată lumina. Lumina este 
un atribut al focului. Deci focul a fost primul 
element creat. După aceea a apărut apa, aerul şi 
apoi pământul, iar din îmbinarea acestora, după 
cum am mai spus, omul. 

— Ce fac aceste elemente în corp? 

— Ele ajută la alcătuirea, menţinerea, moartea 
și descompunerea acestuia. Fiecare element are 
conform legilor universale un anume rol. Aceste 
elemente au un anume echilibru. 

— Ce se întâmplă când acest echilibru dispare? 

— Atunci intervine boala. Aceasta apare mai 
întâi ca un disconfort, acest lucru se poate datora 
și unei alimentaţii neraţionale, organismul dă 
anumite semnale, care sunt de obicei ignorate. Un 
dezechilibru mediu poate provoca o boală cu 
impact nimicitor. 

— Adică dacă mâncam sănătos, aveam echilibru bun 
întreb eu maliţios. 

— Trebuie să mâncăm diversificat, pentru a acoperi 
tot necesarul de elemente. 

— Adică, accentuez eu, dacă eu mâneam sănătos nu 
mă mai îmbolnăveam? 

— Mda, nu chiar, răspunde el. 


Mă hotărăsc să accept răspunsul, cel puţin pentru 
moment şi continui: 

— Dar vegetarienii? 

— Vegetarienii pot suplini lipsa cărnii, consumând 
alimente care sunt bogate în elementul pământ. Trebuie 
să înţelegi că este vorba de combustie. Prin combustie 
hrana se transformă în elemente, care sunt preluate de 
organism şi folosite ca atare. La fel se întâmplă şi cu 
aerul. Este folosit tot la combustie. Totodată prin 
inspiraţie primiţi şi prana, care la rândul ei este compusă 
din elemente. Dacă un element lipseşte apare imediat un 
dezechilibru. 

— Bine, dar călugării budişti? Ei se hrănesc cu te 
miri ce şi trăiesc fără dezechilibre 100 de ani, întreb eu 
intenţionat. 

— Aşa este însă ei îşi iau elementele din Akasha, 
prin prana. Ei folosese hrana doar în cantităţi mici, 
pentru a-şi menţine activ tractul digestiv. Datorită 
faptului că principala lor sursă de hrană este prana, ei 
primesc elementele în stare pură şi în cantitate optimă 
fiecărui individ în parte. 

Se hrănesc pe naiba cu prana! Stau toată ziua ca 
nişte legume, nu fac efort şi deci nu consumă calorii. 
Normal că la genul asta de activitate ajunge şi o măslină. 

— Referitor la foc, un om cu acest element în exces 
arde înjurai lui? 

— Nu, dar este hiperactiv, se mişcă încontinuu, nu 
se poate concentra foarte mult timp, nu are stare. La fel 
cum un om cu elementul pământ în exces este lent, 
leneş, greoi. 

— Deci în Dumnezeu se regăsesc toate aceste 
elemente? punctez eu. 

— Da, însă nu trebuie să uiţi că ele s-au născut din 
El, din Principiul Akashic. 

— înţeleg că omul este format doar din elemente şi 
Duh Sfânt? 

— Da, dar există şi anumite fluide magnetice şi 


electrice, care îl străbat, şi cu ajutorul cărora el poate 
exista. 

— Adică curenţi electrici? 

— Da, dar nu în sensul în care înţelegeţi voi 
electricitatea, deşi se pot face analogii cu aceasta. 
Trebuie să vezi organismul uman ca fiind un mecanism 
complex. 

Iarăşi apare acel voi, care mă scoate din sărite. 

— Fiecare parte a corpului este predominată de 
un anumit element cu o anumită polaritate, 
continuă Cristofor. Fiecare organ are un anumit 
circuit al fluidului electric sau magnetic. La unele, 
fluidul magnetic iese din interior spre exterior, la 
altele, fluidul electric iese din interior spre 
exterior. Orice perturbare a acestei curgeri 
înseamnă dezechilibru şi boală. Strămoșii voştri 
știau acest lucru. Au existat în trecut renumite 
școli care se  axau numai pe reglarea 
dezechilibrelor şi care obțineau rezultate 
spectaculoase, printr-un simplu tratament cu 
plante. 

— Şi în prezent există homeopatia. Peste tot în 
lume se face mare caz de alimentația naturistă, de 
produse bio. 

— Aşa este, însă totul este abia la început. 
Omul trebuie să îşi amintească cine este el cu 
adevărat şi ce rol are pe pământ. 

— Deci aceste elemente le putem lua din 
mediul înconjurător. Ele se găsesc pretutindeni? 

— Da ele se găsesc în toată Creaţia. Sunteţi 
înconjurați de ele; tot ceea ce există este făcut din 
îmbinarea acestora, însă vibrația acestora face ca 
ele să fie sub forme atât de diversificate. Aceste 
elemente şi fluidele lor sunt cauza a tot ce este 
material pe pământ, atât în interiorul cât şi în 
exteriorul său. Ele se regăsesc în toate regnurile. 
Pământul este străbătut în interior de un fluid 


electric, iar în exterior de un fluid magnetic. Acesta 
din urmă are rolul de a atrage și reţine toate 
lucrurile compacte, solide. Tot ceea ce se naşte, 
trăieşte şi moare pe acest pământ se supune legilor 
elementelor şi fluidelor. 

— Ele sunt valabile doar aici? întreb eu iritat de 
modalitatea de exprimare. larăşi se pune deasupra 
noastră, a vulgului! 

— Da, fiecare Univers îşi are propriile legi. Ele sunt 
definitive şi irevocabile. Au fost date la începutul creaţiei 
şi vor dispare atunci când creaţia va dispărea. Tot ceea 
ce există se supune, se naşte, trăieşte şi moare în 
concordanţă cu ele. Când spun moarte mă refer la o 
trecere în alt plan. 

— Deduc că omul există şi trăieşte datorită 
acestor elemente? întreb eu, evitând să fac referire la 
ipoteticul celălalt plan, care de fapt nici nu există. 

— Da, aceste elemente se manifestă în om, atât 
în suflet cât şi în corp. Toate funcţiile fizice şi 
energetice ale oricărui sistem viu - când spun viu 
mă refer la vegetal, animal sau uman - sunt 
asigurate şi coordonate de șapte centri energetici, 
pe care voi îi numiţi ceakre. La om ei sunt dispuşi 
de-a lungul coloanei vertebrale, de la bază şi până 
în creştetul capului. 

Pentru astăzi îmi este suficient. îi spun că sunt 
obosit şi că vreau să mă retrag. Dar mâine o să reiau 
discuţia exact din acel loc. De fapt nu sunt obosit, ci doar 
am capul atât de plin încât nu mai pot discerne 
informaţiile. Nu că aş crede ceva, însă trebuie să le 
stochez corect şi apoi să i le demontez rând pe rând. îi 
arăt eu lui că nu toţi oamenii sunt proşti! Mai sunt unii 
care şi gândesc. îmi construiesc în minte un întreg 
eşafodaj şi de aceea adorm târziu. A doua zi constat cu 
stupoare că stăpânul casei nu catadicseşte să vină la 
micul dejun şi nici să îmi trimită vorbă, întâlnirea are loc 
abia în ziua următoare. 


Mă aflu iarăşi în laborator. 

— îmi cer scuze că nu ne-am putut vedea ieri, însă a 
fost ziua în care trebuia să ajung în Bucureşti. 

Abia acum realizez că a fost prima marţi din lună. 
Mă simt cam prost că l-am judecat, însă sentimentul 
dispare destul de repede. Mă hotărăsc să reiau discuţia 
de unde o lăsasem. 

— Rămăsesem la ceakre. Care sunt aceste 
ceakre şi ce rol au ele? 

— Numele lor pământean este cunoscut de toţi 
cei care au avut acces la filosofia budistă. Astfel 
avem ceakra cea mai de jos, care se numeşte 
Muladhara sau centrul pământului şi are culoarea 
roşie. A doua ceakră este Swadisthana sau centrul 
apei. Este situată în dreptul organelor sexuale şi 
are culoarea oranj. A treia ceakră, cea a focului, se 
află în zona ombilicului şi se numeşte Manipura. A 
patra ceakră, a aerului se numeşte Anahata şi are 
culoarea verde. A cincea ceakră se afla în zona 
tiroidei, la baza gâtului, are culoarea albastră şi se 
numeşte Vishuda. Ea este centrul principiului 
akashic. A şasea ceakră, de culoare indigo, este 
Ajna, cunoscută şi sub numele de al treilea ochi, ea 
se găseşte în frunte, între sprâncene şi reprezintă 
centrul voinţei. Cea de-a șaptea ceakră, Sahasrara, 
de culoare violet, se găseşte în creștetul capului. 
Această ceakră este de fapt centrul suprem, divin, 
care coordonează activitatea celorlalţi centri. Toţi 
aceşti centri coordonează şi controlează activitatea 
organismului. 

— Pe lângă aceştia în creier se mai găsesc doi 
centri, care nu pot fi denumiți ceakre. Unul se afla 
în cerebrum adică în creierul mare şi răspunde de 
conştient, iar celălalt se află în cerebel, adică 
creierul mic şi răspunde de inconştient. 

De-a lungul coloanei vertebrale se află un canal 
energetic, prin care circulă Principiul Akashic şi 


răspunde de conexiunea, funcţionarea şi controlul 
celor şapte ceakre. Aceste ceakre la rândul lor 
generează şapte biocâmpuri, care înconjoară omul. 
Ele sunt concentrice. Trebuie să le vezi ca fiind 
aşezate sub forma unor foi de ceapă. Ele pleacă de 
la limita exterioară a sistemului viu şi au anumite 
distanţe variabile, specifice fiecărui organism în 
parte. 

Hai că m-ai aiurit de tot! Am auzit că există şapte 
ceakre, dar nimeni nu poate confirma acest lucru. Nu s- 
au făcut niciodată poze? îmi spuneam în sinea mea. 

— S-au făcut fotografii ale acestor ceakre, zise 
el, ca şi cum mi-ar fi auzit gândul. Ai auzit de 
efectul Kirilian? 

—Nu. 

— Au fost doi savanţi ruşi, soț şi soție, care au 
reuşit să înregistreze pe clişeu radiologie, prin 
imprimare  electrono-grafică, aurelor corpurilor. 
Mai târziu, plecând de la această idee, un grup de 
cercetători romani au reuşit captarea pe peliculă a 
ceakrelor superioare. Există şi o carte. Aurele 
corpurilor. Păcat că nu ştii româna. Ar fi interesant 
de citit. De fapt în decursul timpului au fost mai 
mulţi care au făcut acest tip de experimente. 

— Ce sunt aceste biocâmpuri?, întreb eu. Le 
cunoaşte cineva? 

Sigur că da, sunt cunoscute. Primul biocâmp, 
este cel care pleacă din imediata apropiere a 
organismului. Corespunde Muladharei. EI 
coordonează funcţiile vitale ale sistemului şi este 
răspunzător de starea de sănătate. Are o 
dimensiune de 1,50-2 m. în cazul sistemelor vii 
bolnave, acest biocâmp se reduce, iar când 
organismul moare, acesta dispare. Al doilea câmp 
energetic se ocupă cu autoreglarea funcţiilor 
proprii, cu regenarea celulelor, cu producerea 
substanţelor necesare unei funcţionări normale. El 


controlează și supraveghează funcţionarea 
întregului ansamblu, adică a corpului, la 
parametrii optimi. Al treilea biocâmp răspunde de 
protecţia sistemului viu. El sesizează tot ceea ce 
intră în spațiul sistemului viu, indiferent dacă este 
stimul pozitiv sau negativ, informează 
subconştientul, iar acesta la rândul lui emite 
semnale specifice. Acestea pot fi sentimente de 
repulsie, teamă, frică, simpatie, încredere, etc. 
Aceste semnale trec la nivelul conștientului, care 
astfel este informat de ceea ce se întâmplă în 
spaţiul său, pentru ca la rândul lui acesta să poată 
lua măsurile necesare. Dacă acest biocâmp nu 
funcţionează la parametrii optimi există pericolul 
de accidente. Al patrulea biocâmp este cel 
răspunzător de legătura dintre sistemul viu şi 
pământ. Această comunicare este de obicei 
inconștientă, însă ea poate fi făcută volitional în 
cazul persoanelor care au o anumită pregătire 
ezoterică. Prin acest biocâmp se primesc informaţii 
despre viitoare cataclisme ce pot apărea la nivelul 
scoarței terestre. Al cincilea  biocâmp este 
răspunzător de comunicarea dintre sistemul viu şi 
alte sisteme din jur. Acestea pot fi de acelaşi fel sau 
diferite. Prin dezvoltarea acestui câmp se dezvoltă 
telepatia. Prin al şaselea biocâmp sistemul viu 
recepționează şi preia atât stirnuli din mediul 
înconjurător cât şi semnale de la alte organisme 
vii. Al şaptelea biocâmp este răspunzător de 
schimbul de informaţii ce se realizează între 
sistemul viu şi Univers sau Divinitate. Toate aceste 
biocâmpuri au culoarea ceakrelor corespondente. 
Trebuie spus că dimensiunile acestor câmpuri sunt 
variabile. Ele depind de starea momentană a 
sistemului şi sunt influențate de activităţi, gânduri, 
anturaj. Orice stare patogenă diminuează grav 
primul biocâmp, apoi pe cel de-al doilea, după care 


se propagă, cu o intensitate mai mică către 
celelalte. 

Vorbeşte atât de frumos încât mai că îmi vine să îl 
cred! 

— Deci aşa funcționează organismul. Este 
interesant. Ce se întâmplă însă în cazul persoanelor 
evoluate, a celor cu o spiritualitate pronunțată? Ceakrele 
şi biocâmpurile sunt perfecte, funcționează optim? Asta 
dă apropiere de Dumnezeu? întreb eu cu o undă de 
sarcasm. 

— Da funcționează la parametrii optimi, însă nu este 
aşa de simplu. La acest gen de persoane apare o 
deschidere a ultimei ceakre, a Sahasrarei. Aceasta se 
aseamănă cu un lotus. Cu cât persoana are aspirații mai 
înalte cu atât lotusul este mai deschis şi mai violet. 

— Deschiderea lotusului la maximum înseamnă 
maximul de evoluţie?, întreb eu, gândindu-mă că după 
aceia îţi poţi lua zborul şi ajungi direct în braţele 
primitoare ale Tatălui ceresc, care te mângâie pe cap şi 
te pune la loc în sertar, de unde conform cu legea 
reîncarnării, te va extrage când va considera el de 
cuviinţă. 

— Nu. Când lotusul ajunge la maximum, adaugă 
Cristofor, înseamnă că omul a atins perfecțiunea, că este 
în comuniune permanentă cu Creatorul şi atunci 
primeşte în dar posibilitatea de a-şi activa alte trei 
ceakre, iar odată cu apariţia acestora se nasc şi alte 
biocâmpuri. Aceste bio-câmpuri sunt răspunzătoare de 
aşa zisele minuni, pe care le pot săvârşi unii oameni. 
Spun aşa-zise deoarece voi îi vedeţi pe cei care săvârşesc 
aceste lucruri ca fiind nişte extraterestri, proroci sau mai 
rău, vrăjitori, când de fapt ar trebui să ştiţi că aceste 
daruri sunt pentru oricine. Orice fiinţă are posibilitatea 
de a accede către El. Nu sunt lucruri intangibile, căci ele 
au fost date oamenilor spre a-şi putea conştientiza 
propria divinitate. Aceste trei ceakre sunt în afara 
corpului omenesc. 


încerc să îmi fac o idee despre toate acestea, dar nu 
reuşesc deşi am pretenţia că sunt destupat la minte. Din 
relatare înţeleg că atunci când zici că ai terminat, că ai 
reuşit, ai ajuns la maximum de evoluţie spirituală, vine 
Dumnezeu şi zice: te-am păcălit, nu ai terminat, ci ai 
trecut la un alt nivel al jocului, şi ca să urci, trebuie să o 
iei iar de jos. 

— Prima este ceakra Cunoașterii Divine, 
continuă el. Fa este sub forma unui disc argintiu și 
se află situată deasupra creştetului capului la o 
distanţă de aproximativ 20 de cm. Aceasta îşi 
începe formarea odată cu conştientizarea 
Adevărurilor Divine; creşte odată cu apariția 
înțelepciunii şi se desăvârşeşte când această 
înțelepciune începe să se manifeste. A noua ceakră 
este cea a Iubirii Divine. Această ceakră cuprinde 
de fapt încă trei ceakre situate după cum urmează: 
două în palme, iar cea de-a treia deasupra 
fluierului piciorului. Aceasta din urmă se activează 
doar atunci când staţi cu piciorul drept peste cel 
stâng. Ele sunt de fapt ceakrele crucificării, a celui 
pe care voi îl numiţi lisus. 

— Noi îl numim lisus? Tu cum îl numeşti? 
răbufnesc eu, renunțând la formula de politeţe. 

— El are multe nume, însă cel mai cunoscut 
este cel de lisus, îl aud răspunzându-mi calm. 
Ceakra principală exista şi înainte de Golgota. 
Iniţial era un disc auriu. Răspundea de intensitatea 
trăirilor mistice şi de conexiunea spirituală a 
omului cu divinul. Prin crucificarea lui Christos, 
sângele său s-a scurs pe pământ. în sânge şi în 
spermă există Duh Sfânt, adică viaţa însăşi. Deci 
Duhul Sfânt al lui Christos s-a unit cu Mama 
Pământ desăvârşind astfel unirea dintre Cer şi 
Pământ. în acel moment aura pământului a primit 
un impuls, care v-a fost dăruit vouă tuturor spre a 
putea depăşi etapa aceia de evoluţie. Tot în acel 


moment au apărut şi cele trei ceakre suplimentare, 
care însă sunt coordonate direct de ceakra iubirii. 
Activarea acestora înseamnă ca omul a ajuns în 
acel punct al evoluţiei sale în care a constientizat şi 
astfel poate manifesta Christosul din el. Prima este 
întotdeauna mai dezvoltată. Ordinea ceakre-lor opt 
și nouă arată de fapt că prin Cunoaştere ajungem 
la Iubire şi apoi la Desăvârşire, care este ce-a de-a 
zecea ceakră. Aceasta este ceakra Desăvârşirii. Ea 
formează şi coordonează ultimul biocâmp, cel al 
Duhului Sfânt. Formarea acestei ceakre arată că 
omul a dobândit prin strădanii proprii atributele 
divinității. Dezvoltarea acestor trei centri 
reprezintă calea prin care omul poate ajunge la 
divin. Aceasta reprezintă legătura cerului cu 
pământul, şi în acel moment ele devin un tot 
unitar, în mijlocul căruia se află omul. Dar nu un 
om oarecare, muritor, ci însăşi divinitatea 
întrupată pe pământ. 

— Şi credeți că au existat astfel de persoane? întreb 
eu mirat. 

— Au existat şi mai există, deşi sunt foarte puţini. De 
mult au existat acele şcoli ezoterice, care aveau ca scop 
accederea omului către planuri înalte, către 
spiritualitate, în prezent, din câte văd eu, există şcoli, 
însă cunoaşterea este mult diminuată, nu din rea voință, 
ci datorită faptului că multe din informații s-au pierdut. 

— De ce au dispărut acele informaţii? 

— Nu au dispărut, căci ele există în fiecare din voi, 
s-a pierdut calea pe care adepţii trebuiau să o urmeze 
pentru a accesa acele planuri. De ce? A intervenit natura 
umană. Fiinţa umană prin excelenţă are o personalitate 
egoistă. Cei ce stăpâneau cunoaşterea şi-au dorit să fie 
singurii care să o aibă, să fie într-un fel mijlocitori între 
divin şi uman. Aceasta este o dorinţă care contravine 
legilor universale, deoarece cunoaşterea este dată 
tuturor în aceeaşi măsură. 


— Da, dar am întâlnit oameni cu o cunoaştere 
ezoterică oarecare, care spuneau că ştiu lucruri care nu 
le pot spune. Ce-i drept nu m-a preocupat subiectul şi 
deci nefiind interesat să aflu ce nu îmi pot spune, nu am 
încercat să îl aprofundez. 

Era interpretarea lor proprie. Poţi spune orice dacă 
ştii cum. Trebuie să îi vorbeşti fiecăruia pe înţelesul său. 
Aici se ascunde harul unui adevărat maestru. Unui om cu 
o pregătire modestă nu îi poţi explica fizica cuantică în 
termeni academici, însă o poţi face folosind un limbaj 
comun. Trebuie să menţionez totuşi că este inutil să 
expui unei persoane o problemă, dacă aceasta nu îşi 
exprimă dorinţa, ba chiar aş spune că este o mare 
greşeală. Fiecăruia îi trebuie respectată liberatea de a 
lua propriile decizii. 

— Adică liberul arbitru? 

— Da. Este una din legile fundamentale ale creaţiei. 

— Cât mă bucur! Deci, deduc că eu cu liberul meu 
arbitru am hotărât să mă îmbolnăvesc şi să mor! 

Cred că eram în comă alcoolică când am luat 
această hotărâre, deoarece nu îmi amintesc. 

— Nu, boala ta este răsplata propriilor fapte. Tu ai 
decis cu liberul arbitru să faci anumite acţiuni, iar 
consecinţa acestora este starea în care te găseşti. 

Simt cum sângele îmi clocoteşte în vine şi urlu: 

— Ce mama dracului am făcut să merit asta. Nu mi- 
am înşelat soţia, nu mi-am neglijat familia, nu mi-am 
bătut copiii şi nici nu i-am alungat în stradă, am ales să 
trăiesc singur, tocmai spre a fi ferit de aceste greşeli. Am 
făcut bani, e drept, dar am dat şi altora. Am scos 
informaţii de la concurenţă, însă le-am plătit cu bani 
grei, iar cei care mi le-au dat au făcut-o de bună voie. Nu 
i-am ameninţat cu arma şi nici nu i-am torturat. Am trăit 
în lux şi mi-am cheltuit proprii bani. Am făcut donaţii la 
toate balurile de caritate la care am fost invitat şi m-am 
dus la toate, nu m-am eschivat aşa cum fac mulţi din 
cunoscuţii mei. Ce naiba trebuia să mai fac? Să îmi scot 


un ochi şi să îl dau săracilor? Să iau nespălaţi de pe 
stradă şi să îi pun la mine în pat? 

Mă uit în ochii lui Cristofor. Sper ca ceea ce 
desluşesc în ei să nu fie compasiune! Eu nu am nevoie de 
mila nimănui! Am convingerea că mila este cel mai 
parşiv sentiment, deoarece te situează pe tine milosul 
deasupra celorlalţi. 

— Dacă Dumnezeu există de ce nu mi-a dat 
posibilitatea de a alege? urlu eu în continuare. De ce nu 
am primit capacitatea de a cunoaşte aceste lucruri? Nu 
cred că este corect ca altul sa hotărască pentru mine. 
Vreau să am posibilitatea de a şti, de a hotărî, de a 
amâna anumite lucruri, căci eu sunt cel direct implicat! 

— Ce este scris se va împlini oricum. Dacă intervii 
cu forţa, vei amâna acel lucru, însă răsplata îţi va fi pe 
măsură. Trebuie să ştii că având cunoaştere, nu poţi 
acţiona. Aici trebuie să intervină înţelepciunea în a 
analiza corect situaţia. 

— Atunci de ce mai am cunoaştere? De fapt ce este 
cunoaşterea, este înțelepciune, discernământ, 
posibilitatea de a cunoaşte adevărul? 

— Cunoscând adevărul, având posibilitatea de 
a-1 accesa, capețti şi capacitatea de a discerne. Poţi 
vedea dincolo de timp şi spațiu. Există o mare 
diferență între cunoaştere şi înţelepciune. Este 
mult mai uşor să obţii cunoaştere decât 
înțelepciune. înțelepciunea nu depinde de 
cunoaştere, cu toate că au multe în comun. De 
cunoaştere vă loviți în toate domeniile existenței 
terestre. Fa depinde de capacitatea minții de a 
asimila informații vitale, de a le stoca și de a le 
transmite mai departe, generațiilor. înțelepciunea 
este atributul divinității. Fa nu depinde de 
memorie sau creier, ci vine direct din Akasha. Fa 
este dată omului în funcție de gradul lui de 
evoluție spirituală şi duce la desăvârşirea eu-lui. 
Nu este obligatoriu ca având cunoaştere să ai şi 


înțelepciune. Este mult mai uşor într-adevăr, însă 
ele nu sunt dependente. 

Mă hotărăsc să nu mai insist, ca să nu mă fac de râs, 
deoarece nu am priceput mai nimic din ceea ce a vrut să 
spună şi schimb subiectul: 

— Referitor la ceakra desăvârşirii, oamenii care 
reuşesc acest lucru devin un fel de dumnezei de sine 
stătători? 

— Nu. Ei devin părţi ale unui întreg. Şi voi sunteţi 
părţi ale aceluiaşi întreg, însă ei sunt identici, au 
aceleaşi caracteristici şi puteri. Ei pot în orice moment 
să plece şi să se dizolve în însăşi Creatorul, pot părăsi 
sfera terestră sau pot rămâne aici. 

— Cum adică să se dizolve în Creator? Adică să 
moară? 

— Aceştia nu mor ci se unesc cu Dumnezeu. Ei devin 
astfel co-Creatori. Acesta este cea mai înaltă răsplată. 
Este supremul. Toate entităţile tuturor planurilor ţintesc 
către aceasta. 

Să îl văd pe acela care stăpâneşte lumea şi benevol 
se hotărăşte să plece ca să se unească cu un ipotetic 
Dumnezeu! 

— lisus s-a înglobat în Tatăl? 

— Nu, el a renunţat la acest drept. Este dovada 
unei mari iubiri. Iisus, ca de altfel şi alte entităţi, 
vă iubeşte atât de mult încât a rămas legat de 
planul terestru spre a vă fi vouă de folos. Este un 
gest pe care oamenii nu îl pot percepe aşa cum ar 
trebui. Este a doua jertfă pe care această fiinţă 
nobilă o aduce spre folosul umanităţii. Prin 
rămânerea lui el a reactivat Christosul dăruit la 
crucificare, scurtând astfel drumul către mântuire. 

lisus se pare că a fost băiat deştept! A dat-o cotită! 
Vezi doamne a renunţat la acest drept din iubire pentru 
noi, nu că i-ar fi plăcut aici! Renunţ să mă mai gândesc. 
Cristofor se pare că a obosit, căci îmi propune să ne 
retragem. 


Aşezat în pat, încerc să rememorez discuţia de azi. 
Trec prin filtrul raţiunii toate informaţiile şi realizez că 
nu au o bază reală. Mă întreb dacă omul acesta chiar 
crede ceea ce spune. Oricum nu contează. Măcar acum 
timpul trece mai uşor, nu mă mai plictisesc, mâncarea 
este comestibilă şi am început să mă simt bine. Ce mi se 
pare cel mai ciudat este faptul că în toată perioada 
aceasta, deşi m-am lamentat, m-am simţit mizerabil, mi- 
am plâns de milă, nu am dorit Să plec. Puteam oricând să 
le spun că renunţ, sau puteam pur şi simplu să plec fără 
să mă oprească nimeni. Ce ciudat! 

încerc să îmi scormonesc creierul căutând măcar un 
subiect din domeniul aşa-zis al paranormalului pe care să 
îl ştiu cât de cât. îmi aduc aminte de discuţiile purtate cu 
Julie despre reîncarnare. Despre aceasta o să-l întreb! 
Ştiu sigur că nu există! Am argumente! Adorm fericit. 

După masa de prânz, aşezat în acelaşi jilţ, cu o mină 
sobră, încerc să deschid discuţia pentru a o canaliza pe 
făgaşul dorit de mine. 

— Poate am putea discuta astăzi despre suflet şi 
reîncarnare. Am mari dubii în privinţa existenţei 
acesteia, încep eu parşiv. 

— Cu plăcere, mă poţi întreba orice. 

— Există un număr limitat de suflete? 

— în creaţie nu există limite. Acesta este un 
cuvânt pământesc. Nimic în Univers nu este limitat. 
Totul este în continuă expansiune şi transformare. 

— Dar copiii care se nasc nu sunt suflete noi? 
întreb eu. 

— Nu, ele sunt suflete care au mai trăit pe 
acest pământ sau suflete care vin la încarnare din 
alte universuri sau sisteme solare, şi cărora 
întruparea terestră le este necunoscută, însă cu 
siguranță nu sunt nou create. Este drept că nu 
toate sufletele au aceeaşi vechime astrală; unele 
sunt foarte bătrâne, au milioane de ani vechime, 
altele sunt mai tinere, au doar câteva sute de mii 


de ani. 

— Eu nu cred în reîncarnare, ce argumente pot 
fi aduse în sprijinul acestei teorii? 

— A te îndoi de reîncarnare este a te îndoi de 
însăşi actul creaţiei. Cum crezi că Dumnezeu în 
marea lui înţelepciune ar putea da unui copil la 
naştere sănătate, înțelegere, capacitate 
intelectuală, o familie iubitoare cu posibilităţi 
materiale şi altuia deficienţe, necazuri, părinţi 
denaturați. 

— Aici intervin faptele părinţilor. Dacă aceştia au 
păcate, atunci copilul are probleme, se naşte cu anumite 
boii sau handicapuri şi părinţii suferă, spun eu, 
aducându-mi aminte vag, de ceea ce afirmă biserica. 

— Bine dar atunci unde este dreptatea? Ce vină 
are sufletul care s-a întrupat? Dacă sufletele sunt 
egale în faţa lui Dumnezeu, dacă sunt fără de 
păcat, atunci ar trebui să aibă din start aceleaşi 
coordonate de viaţă. Ce vină are entitatea care se 
avântă într-un trai plin de privaţiuni, care se naşte 
din start cu o tară socială. Dacă pleci de la ideea că 
nu există reîncarnare şi că vin suflete noi, atunci 
explică tu această nedreptate. Asta ar însemna că 
cineva acolo sus stă şi împarte norocul după bunul 
său plac. 

— Exact asta spun eu! Cineva acolo sus stă şi 
împarte dreptatea. Cred că este mare coada la Bill Gates 
şi Donald Trumph, cu liste de aşteptare de câţiva ani. 
Dacă ar fi după liberul arbitru, cred că toţi ar vrea ca ei 
să le fie taţi. 

— Dacă nu accepţi legea reîncarnării, nu îi poţi 
explica unui copil născut fără picioare de ce nu poate 
deveni atlet, de ce Dumnezeu în mila lui a hotărât aşa. 
Totul pare fără logică. Vezi că nu se leagă. Dacă însă 
accepţi reîncarnarea, atunci explicaţia este simplă. 
Aici intervine karma. 

Ce este karma? 


— Legea karmei este legea supremă. Este legea 
cauzei şi a efectului. Fiecare cauză dă naştere la un 
efect şi fiecare efect are o cauză. Mai exact, o 
acţiune are un anume rezultat. Este însăşi legea 
fizicii. Dacă arunci o piatră în lac, în urma ei vor 
rămâne unduirile apei, din ce în ce mai line, până 
când vor dispărea, numai că într-o încarnare, 
efectele unei acţiuni pot să dispară abia după mai 
multe încarnări succesive. 

Cum poţi ieşi din legea karmei? 

— Plătindu-ţi toate datoriile şi primind înapoi 
tot ceea ce ţi se datorează. Este un fel de punct 
zero dacă vrei, un punct în care nu mai datorezi şi 
nici nu ţi se mai datorează nimic. Odată ajuns aici 
ai şansa de a putea fi deasupra acestei legi, însă 
numai dacă ai cunoaştere şi înţelepciune. 

— Bine, să admitem ideea, spun eu, dar un om 
trăieşte în medie 70 de ani. Dacă cei de care sunt legat 
nu se află aici, odată cu mine? Dacă există un decalaj, o 
defazare, dacă aceasta durează mai multe încarnări la 
rând. Eu mor, iar ei abia se nasc. 

— Vezi în aceasta constă înțelepciunea 
Creatorului. Legea atracției face ca voi să vă 
nașteţi în grupuri compacte de entităţi. Toate 
sufletele legate între ele se nasc şi trăiesc cam în 
aceeaşi perioadă, chiar dacă la mii de kilometri 
distanţă. Trebuie să vezi aceste grupuri ca pe niște 
stoluri, ele vin şi pleacă cam în acelaşi timp. 
Zăbovesc doar cei ce au într-un fel sau altul 
legătură cu grupul ce urmează să sosească. Aceasta 
este explicaţia faptului că într-o eră muzica, 
pictura, literatura au luat amploare, iar în alta 
științele, medicina, tehnica. Este vorba de 
omogenitatea grupului. 

Trebuie să recunosc că ceva logică are. Din trei 
fraze a reuşit să îmi clatine argumentele. Dacă 
reîncarnarea există totuşi? Atunci cum intră sufletul în 


trup? 

— Cum intră sufletul în trup? spun eu cu voce 
tare. 

— Legătura dintre suflet şi trup se realizează 
cu ajutorul matricei astrale. Aceasta reprezintă 
conexiunea dintre suflet și trup şi aici se regăsesc 
toate trăsăturile de caracter ale unui individ. 

— Te referi la aură? 

— Nu, aura este cu totul altceva. Ea reprezintă 
emanaţia, radiaţia tuturor elementelor îngemănate 
în om, emanaţie care produce anumite vibrații, 
cărora le corespund anumite culori, pe când 
matricea astrală este o punte între suflet şi trup, 
prin care acesta percepe planul terestru. Fără 
suflet matricea s-ar dezintegra, căci ea nu este de 
sine stătătoare. 

— Ce se întâmplă cu sufletele după ce mor? 

— Ele trec din planul terestru în cel astral, în 
locul specific şi conform cu vibrația fiecăruia. Aici 
intervine principiul densităţii luminice. Cu cât un 
suflet este mai luminos, cu atât el va accede către 
planuri vibraţionale mai înalte, cu cât sufletul este 
mai întunecat, cu atât va ajunge în planuri mai 
grosiere. Acest lucru depinde de gradul de 
dezvoltare şi evoluţie a fiecărui individ în parte. în 
momentul morţii are de fapt loc ruperea bruscă a 
legăturilor dintre elemente şi astfel sufletul este 
eliberat şi poate urca în lumea astrală. Sufletul 
străbate toate zonele acesteia şi rămâne agăţat de 
planul care corespunde perfect vibrației lui. 

— Adică în iad sau rai, punctez eu. 

— Nu există nici iad, nici rai. Există doar 
apropiere sau depărtare de Divin. Iadul şi raiul 
sunt cuvinte pământene. Este drept că sufletele 
descriu depărtarea de Dumnezeu ca fiind cea mai 
cruntă tortură. Dacă entităţile ar şti ce înseamnă 
să trăieşti în întuneric, chiar pentru o perioadă 


scurtă de timp, ar renunţa la activarea polarităţii 
lor negative. 

— Aceasta este o altă problemă. De ce nu ştim ce am 
făcut şi ce ne aşteaptă? Cred că ar fi mult mai bine. 

Uitarea este o altă lege a universului. Ea trebuie să 
existe pentru ca omul să poată anihila karma. Crezi că 
dacă ai şti că te căsătoreşti cu ucigaşul tău din altă viaţă 
ai face-o? Ai putea accepta că sora ta este persoana care 
ţi-a distrus viaţa şi pe care ai ucis-o? Ţi-ai iubi copilul 
dacă ai şti că el este întruparea celui care te-a ucis în 
trecut? Te-ai aşeza la masă cu părinţii tăi, dacă ai şti că 
în altă viaţă au fost cei care te-au obligat să renunţi la 
şcoală pentru a te căsători? Şi exemplele pot continua la 
nesfârşit. Pentru ca şi karma sa să poată fi îndeplinită, 
legiuitorul trebuie să devină nelegiuit, călăul victimă, 
soţul amant şi amantul soţ, copilul părinte, medicul 
pacient şi tot aşa până când fiecare suflet îşi va fi însuşit 
toate aceste vibrații, trăiri, desăvârşindu-şi cunoaşterea. 
Când acest lucru va fi înfăptuit, el va ajunge la 
înţelepciune. Nu există suflet înţelept care să nu fi 
cunoscut toate aceste planuri. Ceea ce diferenţiază 
entităţile între ele este numărul de încarnări în care şi le- 
au însuşit. Unora le-au trebuit câteva vieţi altora câteva 
sute, însă în final toate fiinţele vor ajunge desăvârşite, în 
acelaşi loc de unde au plecat. între timp ele trebuie să 
treacă prin naşteri şi morţi succesive, prin şederi şi 
aşteptări în planul astral pentru a se încarna optim. Sunt 
încarnări ce sunt alese pentru ei de îngerii karmei. 

— Deci în planul astral se află doar sufletele ce 
trebuie să vină la încarnare? întreb eu. 

Planul astral are locuitori mulţi şi feluriţi. Pe 
lângă sufletele destrupate aici se găsesc şi aşa 
numiții elementari. Aceştia se află aici, deoarece au 
fost creaţi de gândurile oamenilor şi sunt încărcațţi 
cu un anumit element predominant. Sunt creaţii de 
vibrație grosieră, unii posedă o voinţă proprie, însă 
ceea ce este mai important este faptul că la 


reîncarnarea entității generatoare ei se întorc 
împreună cu acesta în planul fizic, însoțindu-l şi 
conferindu-i acestuia anumite trăsături specifice, 
preponderent negative. Pe lângă acestea în planul 
astral se regăsesc şi aşa numiții viermi sau larve. Și 
aceştia sunt tot o creaţie „magnifică" a omului. 
Aceştia sunt creaţi conştient sau inconştient de 
pulsiuni senzoriale intense. Ei nu sunt fiinţe reale, 
nu au voinţă proprie, ci există şi se hrănesc cu 
emanaţiile pasiunilor din planul animalic. Sunt de 
vibrații diverse şi se hrănesc doar cu emanaţii 
specifice pasiunii care le-a generat. Din acest 
motiv, în cazul în care creatorul nu mai este în 
planul terestru, ele se îngrămădesc asupra unei 
alte victime, care posedă aceleaşi pasiuni. Un om 
încărcat de pofte, va atrage asupra sa o întreagă 
hoardă de asemenea fiinţe, care îl vor face şi mai 
subjugat pasiunilor sale. Tot aici, în planul astral se 
întâlnesc şi alt gen de entităţi. Sunt ființe elevate, 
au diverse vibrații şi au fost create de însuşi 
Dumnezeu. Ele sunt entităţi coordonatoare ale 
planului terestru şi ale celor patru elemente. Astfel 
avem elementalii, care subliniez, sunt diferiţi de 
elementari, reprezintă cele patru elemente şi sunt 
cunoscuţi sub denumirea de salamandre, silfi, 
undine şi goblini. satiri, iele, etc. Aceste fiinţe 
menţin stabilitatea dintre planul astral şi cel fizic. 
Ei intervin deseori în echilibrul planetei voastre; 
fără ei viaţa ar fi un haos, căci ei repară şi 
compensează ceea ce distrugeți voi. 

Nu ştiu de ce, tot ceea ce spune mi se pare 
cunoscut. Unde am mai auzit oare aceste lucruri? Cred 
că în discuţiile cu Julie. Da, sigur! Ea îmi vorbea de 
entităţi, de îngerul morţii, de îngeri păzitori. Draga mea 
Julie! Simt că îmi este dor de ea. Mi se pune un nod în 
gât, dar mă decid să continui: 

— Aici se găseşte şi îngerul morţii, sau 


moartea? 

— Entitatea care este responsabilă cu 
destruparea sau moartea, cum îi spuneţi voi, îmi 
răspunde Cristofor, după o pauză destul de lungă, 
nu se află în acest plan, deoarece ea se 
subordonează direct Creatorului. Datorită acestui 
atribut ea poate străbate toate planurile şi lumile. Este 
ubicuitară şi veşnică. A apărut odată cu creaţia şi ajută la 
împlinirea ei. Este o fiinţă evoluată şi respectată. Voi o 
vedeţi ca pe o entitate negativă. 

— Mai ales că vine când te aştepţi mai puţin, şi aici 
vorbesc în cunoştinţă de cauză! 

— Ea vine atunci când primeşte semnalul din planul 
cauzal, pentru îndeplinirea efectului. Nu vine nici mai 
devreme, nici mai târziu, ci exact atunci când este scris. 
Ea taie legătura dintre suflet şi trup şi ajută la 
desprinderea acestuia de planul terestru. Apoi ia 
sufletul şi îl duce în planul astral, unde îl ajută să 
îşi găsească locul şi să se integreze. 

— De ce nu se duce sufletul singur? 

— Sunt puţine suflete care ar face acest lucru 
benevol. Ele ar prefera să rămână agăţate de planul 
terestru, iar acest lucru ar crea un dezechilibru 
total. Ele şi-ar parazita urmaşii, prietenii, duşmanii 
și nu ar mai avea posibilitatea de a se reîncarna. 

Cred şi eu că niciun suflet nu vrea să moară! Cine 
vrea să îşi părăsească averea, prietenii, viaţa? Cine vrea 
să fie îngropat sau ars, să dispară, să se dizolve în neant? 

— Ce se poate face cu trupul dupa ce este părăsit de 
suflet? Trebuie îngropat sau ars? 

— Coipul este asemeni unei haine, este un înveliş 
care se va dizolva întorcându-se înapoi în starea 
corespunzătoare fiecărui element. Este doar o chestiune 
de percepţie, de credinţă. Faptic nu contează, principalul 
este ca el să se disipe în elementele iniţiale. 

— Aşadar omul trăieşte în planul fizic şi când 
moare se duce în celălalt plan? 


— Nu doar când moare. Sufletul omului este în 
permanenţă legătură cu planul astral, căci aşa se 
numeşte celălalt plan. Cu ajutorul fluidului 
electromagnetic din acest plan se crează matricea 
astrală, la fel cum cu ajutorul fluidului 
electromagnetic din planul mental se crează 
matricea mentală. 

— Ce este planul mental? întreb eu uşor 
bulversat. 

— Este lumea gândurilor şi a ideilor, iar planul 
acesta s-a născut tot din îmbinarea celor patru 
elemente existente în Akasha. De aici au apărut 
toate ideile noi, revoluţionare, aici s-au născut 
pentru prima oară invențiile. Este una din cele mai 
subtile forme ale Akashei. Oricine poate prelua 
informaţii de aici, însă acurateţea acestora depinde 
de gradul de maturitate, de atitudinea şi de gradul 
de evoluţie pe care îl are spiritul. Fiecare gând nou 
este generat de un element, iar dacă există mai 
multe idei, atunci există o îmbinare a mai multor 
elemente. Fiecare gând are propria sa culoare, 
formă şi vibraţie. Spiritul omului este asemeni unei 
antene, receptează aceste semnale, le introduce în 
subconștient, pentru ca apoi să le aducă la 
suprafaţă în conştient. Odată ajunse aici aceste idei 
devin realizabile. Cu cât omul este mai bine 
pregătit în acel domeniu, cu atât ele se vor 
materializa mai repede. 

— Să înţeleg, de fapt, că Dumnezeu este cel care le 
crează? 

— Toate aceste idei existau şi există în Akasha. Ele 
apar treptat dupa un plan bine stabilit. Nu ar fi existat 
nicio logică dacă apărea avionul înaintea combustibilului 
sau internetul înaintea calculatorului. 

Nu văd nicio legătura între avion, combustibil, 
calculator şi Dumnezeu, însă decid să nu mai aprofundez 
subiectul, deoarece ploaia de informaţii pe care am 


recepţionat-o îmi zumzâie încă în creier. Recunosc 
cătunele sunt explicaţii pertinente, dar nu au nicio bază 
materială! Cum poţi dovedi existenţa planului astral, a 
entităţilor, a Akashei? 

— Cum poţi dovedi palpabil, şi când spun palpabil, 
mă refer la dovezi materiale, că există reîncarnare? 

— Este un sentiment ce vine din interorul fiecărui 
om. Unii o ştiu, alţii o conştientizează mai târziu, iar alţii 
niciodată. Depinde de gradul de evoluţie al fiecăruia. 

— Eu vreau dovezi, spun eu pe un ton răstit. 

— S-ar putea să nu îţi placă adevărul, îmi răspunde 
Cristofor îngândurat. 

— Eu suport orice. Vreau să ştiu adevărul! Vreau să 
îmi aflu propriile vieţi, să înţeleg ceea ce am făcut, cu ce 
am greşit, asta în caz că există reîncarnare. Dacă 
Dumnezeu ţine cont de liberul arbitru, aşa cum spui tu, 
dacă ceea ce mi-ai spus până acum conţine un dram de 
adevăr, eu cer pe propria-mi răspundere să ştiu. Am 
acest drept! Vreau să Ştiu, să retrăiesc, să conştientizez 
propriile-mi vieţi. Sunt vieţile mele, îmi aparţin şi deci ar 
trebui să am acces la ele, urlu eu frustrat. 

Cristofor amuţeşte uitându-se în ochii mei. După 
câteva secunde de tăcere penibilă aud: 

— Aşa va fi! Vei avea acces! Să te ajute Providența 
Divină să treci cu bine peste această încercare. 

Mai ai două zile la dispoziţie în care mă poţi întreba 
tot ceea ce doreşti. După aceea va trebui să facem o 
pauză, căci va trebui să continuăm cu tratamentul, îmi 
spune el oftând adânc. 

După liniştea care s-a aşternut deduc că 
întrevederea a luat sfârşit. Mă scuz politicos şi plec în 
cameră. Nu pot spune că nu sunt bulversat. Informaţiile 
mi se rotesc în creier. Mă decid să nu mă mai gândesc la 
nimic şi adorm. Visez că sunt pe un iaht, ascult marea şi 
mă simt bine. Dintotdeauna apa m-a relaxat. Mă trezesc 
bine dispus, odihnit şi cu forţe proaspete. Păzea 
Cristofor, căci sosesc! 


Mă gândesc ce să-l mai întreb astăzi şi mă hotărăsc 
să abordez tema predestinării, a sorții. 

După un prânz acceptabil, format din supă de linte 
şi orez cu legume şi salată de andive, mă aşez iarăşi pe 
jilţul deja familiar. îl văd pe Cristofor puţin trist şi cu 
cearcăne. Mă decid să încep discuţia: 

— Din câte am înţeles totul este predestinat. Orice 
ai face ai o soartă care este hotărâtă. 

— Da şi nu. Era obligatoriu să te naşti aici, acum, în 
aceste condiţii, dar nu era obligatoriu să înveţi, să îţi faci 
firmă, să stai unde stai. Chiar dacă sunt legături karmice, 
acestea ar fi apărut în viaţa ta sub alta formă. înţelege că 
timpul şi locul sunt prestabilite. Ce faci tu în timpul care 
ti-a fost dat, este la alegerea ta. 

— Poate omul să scape de datoriile karmice într-o 
singură viaţă? 

— Da, dar numai prin cunoaştere ezoterică, îmi 
răspunde el cu greu, prin accesarea unor planuri 
superioare, prin abordarea vieţii într-un alt mod. Să ştii 
că este un drum greu şi anevoios, sunt mulţi care au 
reuşit să îl parcurgă, însă ei au dat dovada de mult curaj 
şi stăpânire de sine. 

— Te referi la călugării budişti? 

— Nu, din păcate ei îşi dezvoltă latura spirituală în 
detrimentul celorlalte structuri. O dezvoltă atât de tare 
încât atunci când vin la reîncarnare sunt mânaţi de 
aceeaşi dorinţă, calea ascetului, fac totul pentru a ajunge 
din nou acolo, şi astfel cercul nu se poate închide, căci 
după cum spuneam, pentru a accede la divinitate, omul 
trebuie să se desăvârşească în toate planurile. 

— Care este calea ce trebuie urmată pentru a 
ajunge la desăvârşire? 

Calea cumpătării. Calea echilibrului. Urmând 
aceste căi omul trebuie să ajungă la dăruire, 
iertare, iubire, cunoaştere, adevăr şi înţelepciune. 
Dar mai înainte de a-şi însuşi aceste vibrații el 
trebuie să fi trecut prin toate păcatele lumii, prin 


deznădejde şi extaz, prin ură, mânie şi pasiune, 
prin sărăcie şi abundență. Trebuie să cunoască 
toate laturile creaţiei şi să îşi însușească toate 
caracteristicile specifice lor. Diamantul desăvârşirii 
se află ascuns în mocirla trăirilor animalice. 
Trebuie să bagi mâna în nămol, să te murdăreşti 
pentru a-1 aduce la lumina, iar odată scos el este al 
tău, reprezintă strădania ta de veacuri. Nimeni şi 
nimic nu ţi-l mai poate lua. Oamenii trebuie să 
ajungă să îşi conştientizeze propria divinitate, să 
ajungă în acel punct în care Christosul lor interior 
se poate manifesta. Oamenii trebuie să înţeleagă că 
nu sunt un capriciu al naturii ci sunt fii şi fiice de 
Dumnezeu, că în matricea lor astrală străluceşte 
Duhul Sfânt, care le conferă aceleaşi drepturi şi 
puteri, egale cu cele ale lui lisus. 

Iisus şi-a ales singur drumul, nu Tatăl a făcut-o 
pentru el; el a păşit pe această cale spre a arăta 
lumii cum fiecare om işi poate schimba viaţa, că 
moartea nu este o piedică în calea învierii, 
împărăţia lui Dumnezeu se află aici, acum printre 
voi. nu trebuie decât să vreţi să intraţi în ea şi 
aflându-vă acolo veţi constata că viaţa voastră 
păcătoasă va dispărea de la sine, toate părțile 
ascunse şi întunecate ale conştiinţei vor fi anihilate 
şi transformate în lumină. Poarta împărăției vă este 
deschisă, trebuie doar să găsiţi calea de a ajunge la 
ea. Drumul nu este uşor este lung şi anevoios, însă 
răsplata va fi pe măsura strădaniei. 

— Şi cum să găsim această cale?, întreb eu 
mânat de o curiozitate reală. 

— în primul rând să vă schimbaţi principiile de 
viaţă. Primul pas ar fi înţelegerea faptului că 
Dumnezeu este Gândire Pură, iar atunci când apare 
un bruiaj sau o dizar-monie, îndreptaţi-vă imediat 
inima către această gândire şi puneţi-vă întrebarea 
ce ar fi făcut Dumnezeu în această situaţie. Cum ar 


fi reacţionat el? Veţi constata cu uimire că sufletul 
vă va fi invadat de o mare pace şi înţelepciune. Veţi 
şti instinctiv ce aveţi de făcut. Nu uitaţi că pentru a 
vi se da trebuie să cereţi, căci a primi fără a cere 
înseamnă încălcare de liber arbitru, adică 
nerespectarea legii. Al doilea lucru foarte 
important este sacralizarea activității. Fiecare 
activitate ar trebui făcută ca şi cum creatorul 
însăşi o execută. 

— Poţi fi un pic mai exact? 

— Spre exemplu când găteşti, fă-o ca şi cum 
Dumnezeu se manifestă prin tine. Pune în oală nu 
numai alimente ci şi sănătate, linişte, iubire. 
Gândeşte-te ca mâncarea să conțină exact atâtea 
elemente câte îi sunt necesare fiecăruia în parte, 
pentru un organism echilibrat. Fă curățenie 
gândindu-te că prin aceasta scoţi din casă tot răul 
vrajba, ura, boala şi introduci pace, bună- 
înțelegere, armonie. Adu în casă plante verzi în 
ghiveci, căci ele reprezintă viaţa. Evită florile tăiate 
deoarece ele sunt sisteme vii aflate pe moarte. Adu 
suflul divin în orice acţiune în orice trăire în orice 
gând. Când faci duş imaginează-ţi că toate 
trăsăturile negative ale caracterului tău se şterg şi 
că devii mai bun, mai înțelegător, mai plin de Duh 
Sfânt. Iubeşte oamenii din jurul tău şi fă-le bucurii, 
surprinde-i cu mici gesturi de apreciere, laudă-i şi 
încurajează-i, scoate în evidenţă lucrurile bune pe 
care le-au făcut şi minimalizează-le greşelile. Când 
te duci la birou fă-o cu drag, ca şi cum ai face-o 
pentru Dumnezeu. Cam asta trebuie făcut. 

Eu mă duc întotdeauna cu drag la birou şi mă duc 
pentru mine nu pentru altul, şi cu atât mai puţin pentru 
Dumnezeu, care pe lângă că nu m-a ajutat cu nimic, mai 
îmi pune şi bețe în roate. Mă hotărăsc să evit discuţiile în 
contradictoriu şi de aceea caut o ieşire: 

— Este duşul aşa de important? Dă-mi un 


exemplu de programare la duş, căci din toate 
activităţile pe care mi le-ai înşirat, aceasta este 
singura pe care o fac zilnic. 

— Spălarea cu apă reprezintă de fapt spălarea 
cu elementul apă în stare pură. Prin apă, adică 
botez, păcatele lumii au fost şterse, deci apa 
înmagazinează în ea noul, renaşterea. Apa este 
unul din cele mai conductibile elemente, ea dă 
viaţă, este creatoare, este plăcută. Cu cât apa este 
mai rece cu atât se încarcă mai uşor; deci duşurile 
trebuiesc făcute cu apă călduţă. Trebuie să ştii că 
apa la 37 de grade îşi pierde această proprietate. 
Când faci duş iţi imaginezi că toate slăbiciunile, 
păcatele, tarele de caracter bolile se scurg din corp 
și în locul lor apar calităţi, trăsături benefice, 
linişte, sănătate, etc. Acest lucru trebuie făcut cu 
simţ de răspundere. Trebuie să te gândeşti doar la 
ceea ce faci, să vizualizezi întreg procesul, să simţi 
cum iese şi intră ceea ce ai programal. 

— Şi asta este suficient pentru a te schimba? 

— Nu este suficient, însă este un pas. De fapt 
schimbarea este adusă de o coroborare a mai multor 
acţiuni. Primul pas este conştientizarea propriilor 
păcate şi tare de caracter. Adică a ceea ce vrei să 
schimbi. însăşi conştientizarea acestora reprezintă 
primul semnal pe care ţi-l dă sufletul, semnal care 
îți arată că în interiorul tău există dorința de 
înnoire, de renaştere. Apoi urmează lupta cu 
acestea. Aici este de folos această programare a 
apei. Paralel cu aceasta trebuie făcut acelaşi lucru 
și cu alimentele. Fiecare produs ingerat trebuie 
prelucrat şi încărcat cu aceleaşi principii ca şi apa. 
Aici însă se programează doar însuşirile sau 
calităţile pe care doriţi să le obţineţi. Spre 
exemplu: când bei un ceai, ţii mâinile deasupra 
cănii şi te gândeşti că odată cu intrarea acelui 
lichid în corp, vor intra şi bunătatea, sănătatea, 


succesul, liniştea sau orice iţi doreşti. Pentru ca 
acest lucru să aibă succes trebuie să te limitezi în 
ambele acţiuni doar la maxim trei lucruri pe care 
doreşti să le schimbi, iar timpul alocat acestei 
schimbări să fie de aproximativ două săptămâni. 
După aceea procedura se poate relua cu o nouă 
programare. Totodată cel care caută schimbarea 
trebuie să intre în fiecare zi în conexiune cu 
Dumnezeu. Acest lucru se realizează printr-o 
meditaţie scurtă de minim cinci minute. Este 
necesară găsirea unui loc liniştit, fără stimuli, un 
loc în care să poți sta singur. închide ochii şi începi 
să vorbeşti cu Dumnezeu. Spune-i ce te frământă, 
ce vrei să schimbi, dacă vrei să schimbi ceva, fă-i 
reproșuri sau mulţumeşte-i. Trebuie să percepi 
interlocutorul ca fiind un prieten. O să constaţi cu 
uimire că îţi răspunde şi chiar te înţelege. Cere-i 
ajutorul, pentru ca el să ţi-1 poată da. 

— Pare atât de complicat! Asta pentru cine vrea să 
se schimbe. Eu sunt tare mulţumit de mine aşa cum sunt. 
Eu nu vreau să mă schimb. Am tot ce îmi trebuie, m-am 
educat şi m-am format singur, sunt într-un cuvânt 
propria-mi creaţie şi sunt fericit cu mine însumi, 
accentuez eu. Cine vrea să se schimbe este liber să o 
facă. Să pornească pe această cale anevoioasă dacă 
simte că acest lucru îi prieşte. Eu mulţumesc, nu! 

— Nu este o cale anevoioasă. Este uşoară şi la 
îndemâna oricui, indiferent de vârstă şi pregătire. începi 
uşor şi apoi continui până când îţi dai singur seama că 
ceva s-a schimbat. 

— Aşa se pot trata şi bolile? 

— Bolile sunt ceva mai complicat de explicat. Ele 
sunt pe de-o parte tare karmice devenite manifeste, iar 
pe de altă dezechilibre energetice grave, cărora nu li s-a 
dat atenţie şi care s-au cronicizat. Mai sunt şi acele boli, 
cum ar fi diabetul, care apar datorită unor trăsături de 
caracter. Acesta apare cel mai adesea la persoanele 


geloase. Nu geloase doar pe partener, ci în general, pe 
realizările altora, pe evoluţie, pe capacităţi, etc. La fel se 
întâmplă cu ulcerul. El apare preponderent la persoanele 
anxioase sau hiperactive, la înadaptaţi, la nemulţumiţi 
sau la cei care nu au compasiune. 

Nu prea îmi vine să cred! Cum adică, dacă nu eşti 
gelos nu faci diabet? Dar cancerul? 

— Dar boala secolului, cancerul? întreb eu. 

— Este un proces de autodistrugere. Organismul, la 
cererea subconştientului dă semnalul de start al unui 
proces adesea ireversibil. O singură celulă primeşte o 
comandă eronată şi se transformă în călău. Acesta boală 
apare ca urmare a unor datorii karmice - şi în acest caz 
procesul nu poate fi oprit decât la decesul sistemului viu 
- sau ca urmare a inadaptării organismului la mediu şi 
stimuli. în acest ultim caz omul are şansa să învingă 
boala. 

— Cum? Prin operaţii, iradieri? 

— Fiecare îşi găseşte propria cale. Este important 
de ştiut că indiferent de calea aleasă cel atins de această 
boală ar trebui să renunţe temporar la carne, zahăr, 
chimicale. Alimentaţia ar trebui să fie preponderent 
naturistă, singurul fel de carne permis fiind ficatul de 
vițel, dar şi acesta trebuie să fie din crescătorii fără 
furaje toxice sau chimicale. Ficatul de vițel conţine în 
exces anumite elemente, pe care organismul bolnav le 
are în minus. Prin ingerare se stabileşte din nou 
echilibrul. De asemenea ar trebui evitat contactul cu 
orice fel de produse chimice ca detergenţi, săpun, 
parfum. 

— Bine şi cu ce să se spele omul? 

— Cu ce se spălau strămoşii tăi? Cu ce îşi spălau 
rufele? 

— Cu săpun de casă, aşa cum făcea bunica. 

— Da dar acela conţinea sodă, care este nocivă. 
Există săpunuri bio, cum le zici tu, trebuie doar să le 
cauţi. Revenind la idee. cei ce suferă de această boală, 


trebuie să evite sarea şi zahărul, uleiul şi grăsimile, 
mâncărurile gătite sau prăjite, sucurile sau băuturile 
alcoolice de orice fel, seminţele şi cerealele. 

— Minunat, şi atunci ce mai rămâne? Cutite, 
furculiţe şi şerveţele, sau magnificul regim pe care l-am 
tinut eu, de era să mor. 

— Rămân toate fructele şi legumele, imi 
răspunde el fără a ţine cont de izbucnirea mea, apa 
cea minunată şi dădătoare de viaţă; câte preparate 
minunate nu se pot obţine din îmbinarea acestora! 
Trebuie să ai însă atenţie ca pe parcursul unei zile 
să îmbini toate culorile. Să mănânci şi roşu, verde, 
galben, alb, etc. 

— Contează? întreb eu, gândindu-mă la culorile 
legumelor şi fructelor ce le-am ingurgitat timp de patru 
săptămâni. 

— Da, căci în fiecare culoare stă ascunsă o anumită 
vibraţie ceea ce face ca un anumit element să fie 
predominant. 

— Şi cei care au această boală din cauza karmei, se 
pot însănătoşi? 

— Da, dar aceştia sunt cei care au cel mai greu 
drum. Ei trebuie să atingă acea stare vibraţională, să 
ajungă în acel punct în care Christosul din interior să se 
manifeste. Această conştientizare face ca întregul proces 
să devină reversibil. 

— Dar cei care sunt vindecaţi în mod miraculos de 
alţi oameni? Mă refer aici la acele minuni care se 
săvârşesc cu ajutorul altor muritori, care însă sunt mai 
dotați energetic decât alţii? Nu că aş crede în aşa ceva, 
însă am auzit de anumite cazuri. 

— Acei muritori, aşa cum îi numeşti tu, sunt de fapt 
iniţiaţi. Unii ştiu acest lucru, alţii tratează doar din 
instinct, însă toţi au ajuns la acea conştiinţă de sine încât 
pot străbate planurile, ajungând până în cel cauzal 
pentru a transforma efectul. 

— Dar nu se produce de fapt o amânare, o întârziere 


a bolii? Din ceea ce mi-ai spus până acum deduc că este 
ea împinsă către o altă încarnare? 

— Nu, căci ei îl eliberează atât pe făptaş cât şi fapta 
în sine. Este în fond o schimbare a polarităţii, o 
transmutare. Potrivit legii divine aceştia au capacitatea 
de a ierta. Prin iertare, omului i se anihilează povara, 
deci fapta nu mai există. Ea se disipa şi se transformă în 
elemente primordiale. Cei ce fac aceste lucruri sunt mai 
presus de legea karmei. Ei o fac din dragoste, din 
plăcerea de a dărui, nu aşteaptă recompense nici pe 
pământ şi nici în cer, deoarece ei au ajuns la 
înţelepciunea Tatălui şi au înţeles că atunci Când creezi, 
o faci din iubire fără interese acunse şi fără a aştepta 
răsplata. Aceşti oameni se află de obicei pe ultima 
treaptă a evoluţiei. Ei sunt foarte aproape de punctul în 
care pot deveni co-Creatori. 

îmi aduc vag aminte de o carte pe care m-a obligat 
Julie să o citesc. Ceva cu maeştrii spirituali... parcă. 
Spunea ceva de oameni care se teleportau, care 
materializau lucruri. 

— Ce îmi poţi spune despre acei maeştri care 
pot materializa lucruri? 

— Aceştia au ajuns deja la Stadiul de co- 
Creatori. Ei sunt întaichiparea  Divinităţii pe 
pământ. Ei au ceakrele opt, nouă şi zece active şi în 
manifestare, au depăşit bariera timp-spaţiu. Ei pot 
materializa lucruri, deoarece stăpânesc elementele 
şi fluidele, au acces direct în Akasha, ştiu adevărul, 
stăpânesc cunoaşterea şi au înţeles înţelepciunea. 
Ei sunt prezenţi aici, însă sufletul lor poate 
străbate toate planurile. Ei pot pleca în orice clipă 
însă nu o fac tot din iubire de semeni. Ei rămân aici 
- deşi viaţa nu mai are niciun ascunziş pentru ei - 
din dorința de a ajuta atât semenii cât şi pământul. 
Ei dăruiesc Terrei din vibrația lor şi ajută astfel la 
menţinerea echilibrului. 

— Adevărul este că avem nevoie de echilibru. Până 


şi eu ştiu asta. Lumea a luat-o razna. Parcă nici copiii nu 
mai sunt copii. 

— Copiii care se nasc acum sunt fiinţe de două 
tipuri. Unele sunt foarte elevate şi au venit aici spre a 
ajuta planeta, pentru a o încărca cu lumină, a o ajuta să 
facă un salt vibraţional, iar altele sunt entităţi cu mari 
tare karmice, care au ales să vină acum spre a duce o 
viaţă scurtă în urma căreia vor pleca mai uşuraţi. 

— Cei elevaţi, de unde vin? 

— Sunt fiinţe care au mai fost încarnate aici, însă au 
absolvit cu brio acest stagiu, sau entităţi din alte galaxii 
sau universuri, care oricum sunt mult mai evoluate decât 
voi. şi care au primit dreptul de a se întrupa beneficiind 
de aceste capacităţi. 

— Când au început să vină 7 

— în anul pe care voi îl socotiți ca fiind 1996. 

Iarăşi acel voi idiot. Dacă noi eram în 1996, tu în ce 
an erai? 

— De ce tocmai atunci? 

— Atunci s-a stabilit definitiv ce şi cum va fi cu 
pământul. 

— Unde s-a stabilit? întreb eu, neînţelegând ce vrea 
să spună. 

— în matricea Akashei. De aici impulsul a plecat 
către planul cauzal, astral şi mental. 

— Ce culoare are Akasha? 

— Akasha are vibrația care corespunde culorii 
violet. De fapt în ea se găsesc toate vibraţiile şi deci 
toate culorile, însă îngemănarea acestora dă 
această culoare. Si Akasha are diverse planuri şi 
automat diverse tonuri de violet, însă în mijlocul ei 
se găseşte cea mai pură şi mai aprinsă culoare pe 
care ţi-o poţi imagina. Trebuie să îţi imaginezi 
Akasha ca fiind un ocean imens de culoare violet 
închis, dar din a cărui unduire apar din loc în loc 
străfulgerări în toate culorile curcubeului. 

Hai că aici te-am prins! 


— Atunci de ce sfinţii din bisericile ortodoxe au aura 
aurie? 

— Ceea ce vedeau cei ce au redat chipurile sfinţilor 
era de fapt ceakra iubirii divine, adică a noua ceakră. 
Aceasta are culoarea aurie. 

— Există oameni care pot vedea aura? 

— Da, însă acest dar este dat doar celor evoluaţi. 
Pentru a primi acest har trebuie să îţi depăşeşti condiţia, 
să nu mai judeci, să fii mai îngăduitor şi în mod cert să te 
afli pe Calea Adevărului. 

Am întâlnit oameni care spuneau că văd aura şi care 
strâmbau din nas când se intersectau cu persoane cu 
vibraţie joasă, spun eu, făcând referire exact la una 
dintre prietenele din tinereţe ale Juliei, care se credea a 
fi reîncarnarea Anei soţia lui loachim. 

Singurele persoane cu vibraţie scăzută erau ei. Ai 
auzit vreun maestru spunând că nu poate sta în 
apropierea unui păcătos, ai auzit despre vreun sfânt 
doborât de o aură necorespunzătoare? Persoanele cu o 
deschidere reală sunt cele care le caută pe cele cu 
vibraţie joasă. Ie ajută, le mângâie, le vindecă, le sprijină 
şi le susţin pentru a-şi înţelege greşelile şi lipsurile. Iisus 
s-a adresat doar celor sănătoşi, luminoşi şi cu o vibraţie 
benefică? 

Nu am date asupra acestor lucruri şi de aceea caut 
să mă îndepărtez de subiect. 

— Cum poate un om să îşi conştientizeze 
propria divinitate? 

— în primul rând să se cunoască pe el însuşi. 
Cunos cându-se pe sine, el cunoaşte de fapt 
microcosmosul şi prin extrapolare ajunge să 
înțeleagă  macrocosmosul. Mă refer aici la 
cunoaştere deplină, fizică şi spirituală. Cheia 
conştientizării este ascunsă în om. El este singurul 
care o poate căuta. A te desăvârși înseamnă a te 
uni cu Divinul. 

— Bine, dar atunci de ce nu sunt oamenii buni? 


— Oamenii sunt buni, toţi fără excepţie, doar 
manifestarea polarităţii lor momentane este încărcată 
negativ. 

— Dar cei care ucid? înseamnă ca sunt şi ei buni? 

— Te-ai gândit vreodată că ei pot acţiona în legea 
kar-mei. îmi răspunse Cristofor după câteva clipe de 
gândire. Dumnezeu se poate manifesta doar prin oameni. 

— Corect, dar pentru ca legea karmei să existe, la 
un moment dat cineva a fost generatorul. Deci cineva 
trebuie să fi călcat pe bec! continui eu. 

— Toţi, fără excepţie aţi fost victime sau ucigaşi. 
Este un aspect care trebuie să existe în structuri. Poate 
unii aţi omorât sau aţi fost ucişi în numele unor idealuri 
pământene nobile, însă fapta tot faptă rămâne şi nu se 
poate şterge decât printr-o contra-faptă care are aceeaşi 
vibraţie. 

— Sunt convins că eu nu am omorât niciodată pe 
nimeni şi nici nu am fost violator! Am avut întotdeauna 
femei dornice să se culce cu mine, eu am fost cel care 
am refulat pe multe dintre ele. Sunt convins că şi în altă 
viaţă, în caz că a existat vreuna, a fost Ia fel. Sunt alţii 
care fac rău unor mase de oameni, unor ţări întregi şi pe 
ăştia nu îi mai trage nimeni de mânecă. 

— Cei ce fac rău multor oameni, sunt cei cărora acei 
mulţi oameni le-au făcut rău. în acest mod se arde o 
karmă colectivă. Există şi cei cărora nimeni nu le 
datorează nimic, dar ei iau hotărâri în numele propriu, 
hotărâri ce defavorizează colonii de suflete, iar aceştia ar 
trebui compătimiţi. Ei sunt cei ce îşi încarcă karma. într- 
un moment în care aceasta nu va mai putea fi 
compensată aici. Ei vor fi prinşi în această legătură şi vor 
suferi mii de reîncarnări, căutând soluţia, dar aceasta nu 
va fi posibilă. Ea va apare abia atunci când pe o altă 
planetă vor fi exact aceleaşi condiţii ca aici, iar entitatea 
va avea aceeaşi poziţie ierarhică. 

— Este o explicaţie logică. încuviinţez eu. Dar 
faptele bune? Sunt tot datorii karmice? 


— Uneori da. Sunt gesturi nobile pe care alţii le-au 
făcut cu noi şi cărora trebuie să le întoarcem binele, sau 
sunt pilişi simplu fapte bune făcute datorită unei 
polarităţi pozitive. A te desăvârşi înseamnă a activa 
voliţional partea pozitivă a elementelor existente în tine. 

— Avem legături karmice cu părinţii sau copiii 
noştri? 

— întotdeauna, îmi răspunde Cristofor oftând. Chiar 
şi cele mai elevate suflete ce vin la întrupare sunt legate 
între ele. Chiar dacă este vorba de o karmă activă sau 
stinsă, ea există întotdeauna. 

— Ce trebuie să facem pentm a avea 100% copii 
sănătoşi? Cu siguranţă nu mă refer la mine, căci eu nu 
voi avea copii niciodată. Am avut o discuţie cu prietenul 
Dumnezeu şi sigur nu îi voi da această satisfacţie. Mă 
refer la cei ce vor. 

— în primul rând trebuie să aveţi un echilibru 
optim al elementelor apoi să vă aflaţi în continuă 
ascensiune pe scara evolutivă. Fiinţa care vine la 
întrupare, vine cu o încărcătură karmică proprie, la 
care se adaugă apoi şi cea a neamului, îmi 
răspunde neluând în seamă dizertaţia mea. 

— Aici ceva nu stă în picioare, afirm eu, există 
părinţi elevaţi, cu copii bolnavi şi scursuri ale societăţii 
cu copii perfecţi. 

— Aceasta este o aparenţă. Părinţii elevaţi au ales să 
aibă aceşti copii bolnavi fiindcă ştiau că îi pot ajuta să îşi 
depăşească condiţia, că îi pot sprijini. Cei ce au polarităţi 
negative manifeste au copii sănătoşi, pentru că entitatea 
încarnată în copil mai poate primi un surplus de karmă 
negativă, asta nu înseamnă că şi copii lor vor fi sănătoşi, 
sau că în altă viaţă nu vor avea probleme. 

— Cum adică au ales?, întreb stupefiat. Cine vrea un 
copil bolnav? 

— Au ales înainte de naştere, adică înainte ca ei să 
primească dreptul la întrupare în calitate de părinţi. 
îngerii karmei prezintă anumite opţiuni şi sufletele aleg. 


Cei elevaţi aleg întotdeauna cel mai scurt drum către 
mântuire, chiar dacă este greu şi anevoios. Din păcate 
fiecare trebuie să îşi trăiască propria viaţă. Nimeni nu 
poate trăi în locul celuilalt. Fiecare în sufletul său ştie 
acest lucru. 

— Spune-mi care este diferenţa dintre suflet şi 
spirit, îl întreb eu, căutând să îmi clarific acest 
lucru. 

— Spiritul vine direct din gândirea divină, pe 
când sufletul este situat undeva între corp şi spirit. 
în spirit se oglindesc virtuțile şi atributele 
divinității, pe când sufletul este identitatea 
entității. Corpul, sufletul şi spiritul sunt unite. Aici 
se oglindeşte principiul trinității. 


Nu am prea înţeles mare lucru şi de aceea mă 
gândesc să îl mai întreb odată, însă Cristofor îmi spune 
că trebuie să ne despărțim. Nu prea îmi convine situaţia, 
deoarce mai aveam o groază de întrebări, dar dat fiind 
faptul că el decide, nu am ce face. Părăsesc laboratorul 
fără prea mare tragere de inimă, cu atât mai mult cu cât 
nici măcar nu Îmi este somn. Culmea este că odată 
aşezat în pat adorm imediat. Visez cum Cristofor intră în 
camera mea, se uită preț de câteva minute la tablou, face 
acelaşi semn circular cu mâna, după care părăseşte 
abătut încăperea. Mă trezesc dimineaţa cu visul ăsta în 
cap, însă îmi zboară repede deoarece trebuie să mă 
gândesc la ceea ce voi discuta astăzi. 

După micul dejun, la care Cristofor nu a participat, 
Yidam îmi face semn că sunt aşteptat sus. Intru în 
laborator prin uşa larg deschisă şi îl găsesc stând pe 
pervaz, îmbrăcat într-un superb costum cu aceleaşi 
influenţe orientale, însă de culoare verde smarald. îmi 
face semn să mă aşez. Dau să deschid gura însă mi-o ia 
înainte spunând: 

— Astăzi am hotărât să îţi vorbesc despre 
pământ, începe el să turuie. Este una dintre cele mai 


desăvârşite creaţii ale Tatălui. Trebuie să îl vezi ca fiind 
un uriaş angrenaj, o fiinţă, a cărui mecanisme 
funcţionează şi trăiesc în totală interdependenţă. 

— Este o fiinţă vie?, întreb eu mirat. 

— Da, este un imens organism. A fost creat 
înaintea omului, tot prin îmbinarea elementelor şi 
fluidelor. El este viu, trăieşte şi respiră. 

— Asta înseamnă că poate şi muri, punctez eu. 

— Cu siguranţă. Ca de altfel orice planetă. 

— Sper să nu se întâmple prea curând. 

— Nu, planeta mai are de parcurs anumite 
stadii de dezvoltare până la desăvârşire. Abia apoi 
se va putea întoarce la sursa primordială. Dar mai 
sunt mii de ani până atunci. Momentan planeta va 
trebui să facă un salt vibrational, cam în jurul 
anului 2012. Ţi-e familiară această dată? 

— Nu, deloc, răspund eu încercând să îmi 
scormonesc memoria, însă singurul lucru care îmi vine în 
cap sunt plasamente bancare şi investiţii la termen. 

— în acest an, mulţi oameni vor trebui să plece 
din planul terestru, deoarece vibrația lor nu va mai 
fi compatibilă cu cea a planetei. Deja mulţi au 
început să o părăsească, însă plecarea masivă va fi 
în 2009 şi 2012. Planeta cu tot ceea ce se află pe ea 
va trebui să facă un salt vibrational şi de aceea tot 
ceea ce se află pe ea va trebui să corespundă noilor 
coordonate. 

— Cum se va produce acest salt vibrational? 

— Acest salt a început deja şi va fi la apogeu 
odată cu intrarea Terrei în centura fotonică şi cu 
apropierea planetei Nibiru, îmi răspunde el. în 
prezent doar soarele a intrat. Aceasta intrare va 
însemna un salt uriaş pentru planetă şi omenire, 
este o nouă renaștere spirituală, care se va 
desăvârși odată cu alinierea pământului la centrul 
galaxiei. 

— Mie îmi sună ameninţător! 


— Asta pentru că percepi informaţiile cu mintea şi 
nu cu sufletul. Este ceea ce aşteaptă umanitatea de 
milenii. Este un pas gigantic. Totul se va schimba, atât în 
plan fizic cât şi astral. 

— Cum se vor manifesta aceste schimbări în planul 
fizic? întreb eu, cu o urmă de îngrijorare în glas. 

Terra şi întregul sistem solar va avea aceeaşi 
respiraţie cu cea a universului, tehnologia actuală 
va fi depăşită, bariera spaţiu-timp va fi doborâtă, 
materialismul va fi înlocuit de altruism, iar ce este 
cel mai important, adevărul va fi relevat. Nimeni nu 
va mai putea ascunde nimic. Vor dispărea măştile 
de pe chipurile oamenilor, cel de-al treilea ochi se 
va deschide şi totul va fi vizibil. Adică vei putea să- 
ți percepi vecinul energetic! 

— Mi se pare o utopie! răbufnesc eu. 

— Aşa pare, dar asta este ceea ce s-a hotărât 
încă de la facerea lumii. Vei putea să-i vezi pe cei 
cu vibrații joase sau intenţii ascunse, ba mai mult 
de atât vei putea să le percepi gândurile, să le vezi 
străfundul sufletului. 

— Groaznic, asta înseamnă că oamenii se vor 
ascunde. 

— Se vor ascunde doar cei rău intenţionaţi, cei ce nu 
doresc să se schimbe, cei a căror suflet plânge încă după 
lumea trecută. însă nici ei nu vor rezista mult în această 
postură deoarece vor fi izolaţi, respinşi şi asta îi va tace 
să îşi dorească să se schimbe. 

— Dar vor fi enorm de mulţi! 

— Vor fi foarte puţini, căci cei mulţi vor fi deja 
destrupaţi. Aici vor rămâne doar cei care au posibilitatea 
să se adapteze. 

— Dar tot vor fi majoritari, nu văd cine are doar 
vibraţie pozitivă. 

— Sunt extrem de mulţi şi sunt conştienţi. Ei stau şi 
aşteaptă schimbarea, şi-o doresc, sunt pregătiţi. Ei au 
înţeles acum mulţi ani calea pe care o au de urmat şi au 


pornit pe ea fără regrete. 

— Schimbarea va veni brusc, sau vor exista semne?, 
întreb eu captivat de subiect. 

— Schimbarea nu se va face brusc. Ea va fi din ce în 
ce mai evidentă odată cu apropierea de acest punct. Vor 
exista schimbări climaterice, iar cataclismele naturale se 
vor îndesi. 

— Acestui fapt i se datorează încălzirea globală? 

— Da, însă şi altor lucruri. Planeta este de mult timp 
în suferinţă. Pentru a se vindeca, adică ridica, ea trebuia 
să treacă prin această stare patogenă la care voi aţi 
contribuit cu mult succes. Oricum vor exista şi alte 
modificări, chiar la nivelul populaţiei. 

— Ce fel de modificări? 

— înainte de salt multe suflete vor pieri. După 
cum spuneam, vor exista multe cataclisme 
naturale, cutremure de pământ, uragane, inundații, 
incendii. Pământul se va cutremura atât de tare şi 
în atât de multe locuri deodată încât oamenii nu 
vor avea unde să se ducă. Vulcani de mult stinşi vor 
erupe din nou, acoperind localităţi întregi, apa va 
revendica uscatul şi multe oraşe de coastă vor fi 
înghiţite, dar toate acestea vor veni pentru a 
desăvârși lucrarea Tatălui. Polii se vor inversa... de 
fapt atât polii magnetici cât şi cei geografici s-au 
inversat în repetate rânduri. în univers nimic nu 
este fix. Totul este într-o continuă expansiune. 

— Cum se vor inversa polii? Aşa brusc, fără să 
ne avertizeze nimeni? NASA, CIA, Al Gore? întreb 
eu stupefiat. 

— Nu poate fi brusc. Vor exista semne 
premergătoare.  Rezonanţa pământului îşi va 
schimba frecvența, magnetismul terestru se va 
reduce, aurora boreală îşi va face apariția în alte 
locuri decât în cele cunoscute, păsările vor zbura 
dezorientate, animalele vor avea un comportament 
neobişnuit, oamenii vor avea stări de confuzie, 


panică, migrene sau palpitaţii. Cu cât se va apropia 
cu atât vor fi mai intense. Cu două săptămâni 
înainte de schimbarea polilor pământul se va 
cutremura în cinci locuri deodată. Panica va 
cuprinde populaţia, care va dormi afară, însă acest 
lucru nu le va fi de folos, întrucât vor fi mii de 
replici puternice. Pământul se va crăpa şi vor ieşi 
aburi din el, dar înainte de asta inundaţii şi foc se 
vor abate în acelaşi timp pe teritoriul aceleaşi ţări. 
Cutremure răzlețe şi uragane vor decima populaţia. 
De fapt aceste semne au început deja să apară, dar 
oamenii caută să dea explicaţii raţionale, ceea ce îi 
îndepărtează de realitate. 

— Şi noi ce ar trebui să facem? Ar trebui să ne 
pregătim, să ne luăm măsuri de siguranţă ? 

— Oricât de bine v-aţi pregăti, cei ce trebuie să 
plece vor pleca, iar cei aleşi să rămână vor rămâne. 
Totul este scris. Nu este nimic de făcut decât să vă 
pregătiţi sufleteşte şi fizic. Să încercaţi să vă 
apropiaţi mai mult de Divin. Să căutaţi să înțelegeţi 
aceste schimbări. Ele au fost revelate unor oameni, 
care la rândul lor le-au spus lumii întregi, dar din 
păcate nu au fost ascultați. La fel cum nici tu nu 
mă crezi pe mine. 

încerc să mă concentrez. Suntem în 2008. 2012 
înseamnă peste patru ani. Aşa de puţin timp! De fapt, eu 
de ce îmi fac probleme, căci s-ar putea să mor cu mult 
înainte. 

— Dacă este real, de ce nimeni nu ştie acest lucru? 
Mă refer la organele competente? 

— Cei pe care voi i-aţi numit conducători, ştiu asta 
de foarte mult timp, iar cam de zece ani încoace sunt 
convinşi că o să se întâmple. Ei sunt asiguraţi. Şi-au 
creat spaţii de refugiu, au alimente, medicamente şi 
combustibili depozitate, i-au informat şi pe cei dragi lor. 
Ei sunt pregătiţi! 

De voi nu le pasă, nu îi interesaţi şi nici măcar nu 


cred că vor avea remuşcări. 

— Să înţeleg că este ca de obicei. Cei cu bani îşi pot 
asigura confortul şi în vremuri de restrişte, iar cei fără, 
vor trăi ca păsările cerului, citez eu, vag, din Biblie. 

— Nu este chiar aşa, căci multe din aceste locuri, 
deşi par sigure acum, se vor dovedi că nu sunt. Banii nu 
vor mai avea nicio valoare, căci sistemele bancare vor 
cădea. Furtuni electromagnetice se vor abate asupra 
pământului, distrugând tot ceea ce Înseamnă 
informatizare. 

Nu îmi place ce aud. Toţi banii mei sunt în banci şi 
plasamente. 

— Asta este o aberaţie, replic eu. Sigur, pot da 
faliment bănci, pot cădea acţiuni, însă nu toate odată! 

Din păcate vor cădea toate, datorită acestor 
puternice furtuni electromagnetice. Va cădea inclusiv 
electricitatea şi odată cu ea internetul, combustibilul nu 
va mai putea fi furnizat, gazul de asemenea, alimentele 
vor lipsi, iar haosul va cuprinde întreaga omenire. 
Hoarde de oameni vor ataca aşa-zisele locuri de refugiu 
ale suspuşilor în speranţa că vor găsi hrană. Vor fi multe 
crime, omoruri şi pustiiri. 

— Parcă ziceai că o să fie bine, o să renaştem 
spiritual, o să trecem la noi coordonate. Dacă astea sunt, 
atunci nu mulţumesc, nu sunt interesat. 

Mă gândesc în sinea mea, în cât timp aş putea 
transforma în bani lichizi tot ce am. Cam un an, dacă 
vreau să valorific la maxim. Da, dar apoi ce fac cu banii? 
Să îi ţin sub saltea? Nu ar trebui puşi tot în banca? 

— O să fie bine, zise Cristofor, însă întâi trebuie să 
se curețe tot. pentru ca omenirea să o poată lua de la 
început. Toţi trebuie să fie egali. 

— Bine. dar să presupunem că ai avea mulţi bani 
lichizi, ce vei putea face cu ei? întreb eu văzându-mă 
deja cărând două geamantane pline cu bani. 

— Banii nu vor mai avea valoare. Vor avea valoare 
cunoştinţele acumulate. Ele vor fi de folos. 


— Ce să faci cu cunoştinţe, dacă nu ai ce mânca! Tu 
ce ai face? 

— Eu, zise Cristofor îngândurat, dacă aş fi ca 
voi, mi-aş cumpăra o căsuţă departe de orice țărm, 
aş fora un puț, aş construi sobe pe lemne, mi-aş 
umple cămara cu alimente neperisabile, seminţe de 
plante şi legume, aş cumpăra unelte manuale, ulei 
sau lumânări pentru iluminat, haine de rezervă, 
medicamente, cam asta este ceea ce aş face. 

— Şi cam când te-ai apuca de aceste investiţii, 
întreb eu parşiv. 

— Cam la începutul anului viitor, îmi răspunse el 
lăsându-mă perplex. 

Păi vom fi abia în 2009! Ai spus că abia peste patru 
ani o să avem probleme. 

— Am spus că în 2012 planeta va face un salt 
vibraţional, însă până atunci trebuie să se întâmple 
multe lucruri. 

— Şi când crezi că vor începe? 

— Nimeni nu ştie sigur, doar Providența Divină, 
însă personal cred că începând cu luna septembrie 
a anului 2009 multe din cele ce ţi-am spus vor 
începe. 

Mă întreb de câteva milioane de euro câte alimente 
şi seminţe aş cumpăra. Cred că mii de tone! Ar fi o 
afacere bună. Dacă le stochez şi le scot pe piaţă atunci 
când va fi penurie... Asta în caz că acest scenariu este 
real. Poate ar trebui să îmi anunţ clienţii? Cred că ar 
leşina de râs! 

— Rațiunea umană nu poate înţelege aceste lucruri, 
continuă el. Acum îţi sună a utopie, însă nimic din ceea 
ce cunoaşteţi nu va mai fi la fel. 

— Bine, însă tot nu înţeleg de ce nimeni nu spune 
nimic, în afară de conducători, mai există organisme 
independente, instituţii de cercetare, paranormalii... 

— Toţi au spus aceste lucruri. Până şi triburile 
indigene ştiu ce vă aşteaptă. S-au scris şi cărţi despre 


acest subiect. Există clarvăzători, prezicători, oameni cu 
anumite capacităţi care au făcut aceste lucruri publice, 
însă după cum spuneam, unii ştiu şi iau act, alţii ştiu dar 
nu îi interesează, iar alţii nu cred. Cam asta este lumea 
actuală. 

Mă simt atât de bulversat încât a început să mă 
doară capul. Alarma mea interioară a început să sune, 
ceea ce înseamnă că ceva din toată discuţia asta este 
real. 

Vocea lui Cristofor mă scoate din concentrare: 

— Ar trebui să ne oprim aici. Mâine începe o nouă 
etapă a tratamentului tău. Yidam va fi cel care se va 
ocupa de tine îndeaproape şi doresc să îi urmezi sfaturile 
întocmai. Dacă ai întrebări asupra terapiei îţi stau la 
dispoziţie în fiecare după-amiază. 

Ne despărţim întrebându-mă cum aş putea urma 
sfaturile unui om care nu vorbeşte deloc. Adorm făcând 
calcule peste calcule. Nu ştiu cât am dormit însă mă 
trezeşte o bufnitură. Este uşa camerei care se dă de 
perete. Yidam îmi face semn să îl urmez. Mă uit pe geam 
şi constat că abia se crapă de ziuă. Ma scol din pat fără 
prea multă tragere de inimă şi intru în baie. Când ies, 
gata îmbrăcat, constat că Yidam mă aştepta încă în uşă. 

Coborâm pe pajişte unde Yidam mă pune să îmi scot 
pantofii şi apoi porneşte cu paşi mărunți prin iarbă. 
înţeleg că trebuie să îl urmez, ceea ce şi fac. Roua 
dimineţii îmi udă tălpile, făcându-mă să îmi fie frig. 

După ce parcurgem, spiralat, întreaga suprafaţă, 
Yidam îmi ia pantofii şi porneşte către lateralul clădirii. 
Trecem pe sub o arcadă, intrăm pe un culoar de piatră şi 
de aici într-un hol. în faţa noastră se află o uşă masivă, 
din lemn, în a cărei bogată sculptură recunosc sirene, 
scoici şi alte simboluri acvatice. Yidam împinge uşa, iar 
în faţa mea se deschide o impozantă sală de baie. Să tot 
aibă vreo 200 de metri. Este acoperită cu mozaic 
venețian, pe tonuri de albastru şi verde. De pe pereţii de 
piatră albă ce sunt acoperiţi din loc în loc de fresce 


impresionante, personaje marine, ca: Neptun cu al său 
car de scoci tras de căluţi de mare, sirene, copii cu cozi 
de peşte, corali, stele de mare, scoici, alge, curg valuri 
uşoare de abur alb, conferind locului o căldură mistică, 
plăcută. Din mijlocul sălii, placată cu acelaşi ingenios 
mozaic, o piscină uriaşă, a cărei apă curge printr-o 
scoică gigantică aşezată într-unui din capete, te îmbie la 
baie. 

Trecem pe sub coloane uriaşe, de piatră, pe care 
lumina colorată, ce intră prin vitralii, le scaldă în diverse 
tonalități şi ne îndreptăm spre capătul opus al sălii. Văd 
un fel de jacuzzi, din piatră, de dimensiuni reduse, a 
cărui apă uşor verzuie, bolboroseşte scoțând arome 
plăcute, de plante. O masă lungă de piatră şi câteva 
bănci tot din acelaşi material vin să întregească 
exclusivismul spaţiului. 

Sunt încântat. Este atât de frumos şi de un lux atât 
de covârşitor încât cred că şi sultanul din Brunei ar fi 
invidios. 

Yidam îmi face semn să mă aşez şi să mă dezbrac, 
timp în care el scoate dintr-un dulăpior, ingenios mascat 
într-o nişă, câteva cearceafuri albe şi un fel de cufăr în 
miniatură, pe care le aşază pe masă. 

Rămân în chiloţi, însă din semne, deduc că trebuie 
să renunţ şi la acest accesoriu. Nu prea mă simt în largul 
meu, însă o fac. Primesc în schimb un cearceaf, pe care 
mi-l înfăşor repede în jurul corpului. 

în sală îşi face apariţia Cristofor, care aduce cu el o 
tavă pe care desluşesc un ceainic, o spirtieră şi câteva 
borcane cu etichetă, foarte asemănătoare celor din 
laborator. Le pune pe masă şi se întoarce către mine: 

— Am să te rog să îl laşi pe Yidam să te 
bărbierească. Va trebui să te radă şi în cap, spune el, 
după care se întoarce şi pleacă. 

Nu pot spune că sunt încântat, însă este atât de 
plăcut şi relaxant aici încât mi-a dispărut orice urmă de 
combativitate. 


După ce sunt ras şi bărbierit, Yidam îmi face semn 
să îl Urmez. Intru gol în piscină, pe treptele din lateral şi 
încep să înot, sub atenta îndrumare a chelului, care face 
ture de-a lungul ei. Cam după zece bazine, simt că îmi 
pierd răsuflarea, însă se pare că acest lucru nu îl 
deranjează, căci îmi face semn cu mâna să continui. Mai 
fac încă cinci, dar la jumătatea celui de-al şaselea simt că 
nu mai pot respira. Cu chiu cu vai ajung la margine. les, 
abia târându-mă şi mă trezesc împins în jaccuzi. Mă aşez 
confortabil şi caut să mă relaxez, spre a-mi trage 
sufletul. închid ochii şi încerc să mă concentrez asupra 
fantasticelor arome ce ies din apa. Simt aproape fizic 
cum lichidul verzui, uşor vâscos, îmi penetrează porii, 
intrându-mi în circuitul sangvin. O stare plăcută, de lene, 
pune stăpânire pe mine, aducân du-mă aproape de 
reverie. 

Nu ştiu cât stau aşa, dar în momentul în care 
deschid ochii îl văd pe Yidam făcându-mi semn să ies. îl 
urmez într-o nişă unde mă trezesc învăluit într-o ploaie 
caldă de apă. Mă uit în sus şi văd că de fapt apa vine 
dintr-un duş de alamă, supradimensionat. Dupa câteva 
clipe, sunt scos şi aşezat în mijlocul încăperii, aproape de 
masa de piatră. Yidam ia de pe masă ceva ce seamănă cu 
o găleată de lemn şi un gen de bidinea şi se apucă să mă 
ungă cu un fel de pastă arămie. Dupa ce sunt îmbâcsit 
din cap până în picioare, sunt înfăşurat asemeni unei 
mumii, într-un cearceaf şi culcat pe masă. Deşi nu pot 
spune că îmi place senzaţia, aţipesc. Mâna chelului care 
îmi atinge umărul mă face să tresar. Mă dau jos de pe 
masă şi intru iar la duş. Mă spăl temenic. Când ies Yidam 
mă aşteaptă cu o cană de ceai cald. O sorb cu plăcere, 
după care îmi face semn să mă întind la loc pe masa de 
piatră. Mă gândesc să iau un cearceaf şi să mă acopăr, 
însă îmi face semn că nu. întinde cearceaful şi deduc din 
semne, că vrea să mă aşez cu faţa în jos. îşi suflecă 
mânecile şi mă unge cu ulei, după care începe să mă 
maseze. Identific mirosul rozmarinului şi al uleiului de 


măsline. 

Trebuie să recunosc că face masaj profesionist. Simt 
cum îmi lucrează fiecare muşchi în parte, cum urmăreşte 
curbura coloanei, cum îmi trage fiecare os. Mă simt atât 
de bine, încât aş vrea să continue la nesfârşit. 

După masaj sunt înfăşurat într-un alt cearceaf şi dus 
în cameră printr-o ieşire laterală a sălii, care ne face să 
ajungem într-un hol şi apoi direct în sala de la intrare. 

Mă aşez pe pat şi adorm instantaneu. Visez că sunt 
pe o câmpie cu flori. Sunt fericit, râd. în depărtare tata 
îmi face semn cu mâna. 

Mă trezesc brusc. Oare de câţi ani nu mi-am mai 
visat tatăl? Am şi uitat cum arăta. 

Descopăr aşezate pe marginea patului un costum şi 
o pereche de pantofi, asemănători cu ai lui Cristofor, însă 
de culoare albă. Mă hotărăsc să mă îmbrac cu ele. Poate 
aşa o fi obiceiul casei. 

Intru în bibliotecă unde îl găsesc pe Cristofor citind, 
îmi este ruşine, să îi spun că mor de foame, dar nu este 
nevoie, căci mi-o ia înainte: 

— Bănuiesc că îţi este foame. 

— Mda, îngân eu. 

Mă duc în sala de mese unde Yidam îşi face apariţia 
cu o carafă mare cu suc verde şi o farfurie cu orez, 
legume şi brânză tofu. Mi-este atât de foame încât le 
devorez. Nu pot spune că mă omor după aşa ceva, însă 
măcar au gust. Mai puţin sucul, care aduce cu spanac 
stors, din care iau două înghiţituri şi apoi îl las. 

Mă întorc din nou în bibliotecă. Cristofor mă 
aşteaptă, încerc să îmi exprim aprecierea la adresa lui 
Yidam, căutând cuvinte de laudă, însă nu încep bine, că 
acesta intră pe uşă aducându-mi sucul. 

— îmi pare bine că ţi-a plăcut SPA-ul nostru, zice 
Cristofor zâmbind. De altfel ai să continui aşa cam încă 
două săptămâni. 

Nu pot spune că nu mă bucur. Dacă o să am parte de 
un asemenea răsfăţ timp de două săptămâni, atunci am 


să îi iert luna de chin. 


Stau liniştit în jilţul din laboratorul lui Cristofor. 
Acesta se învârte de colo colo, căutând ceva.într-un 
târziu găseşte pe unul din rafturi, o cutiuţă din metal, pe 
care o deschide şi scoate din ea un şnur cu un medalion 
rotund, pe care mi-l întinde. îl apuc şi mă uit la el. Este 
de fapt un disc de metal, perfect rotund, care este format 
dintr-o reţea de cercuri, care la rândul lor se 
întrepătrund, formând un fel de flori a căror petale se 
unesc. 

— Astăzi a fost ultima zi de tratament cu apă, spune 
Cristofor. 

Nu mă pot stăpâni şi scot un oftat. Au trecut deja 
două săptămâni? A fost atât de bine! Mă simt ca un nou 
născut. Sunt destins, liniştit, viaţa este aşa de frumoasă! 
Ce curios, am uitat să mai trag liniuţe pentru a 
contabiliza zilele. 

— Am să te rog să porţi tot timpul acest medalion, 
continuă el. Reprezintă Floarea Vieţii. Are legătură şi cu 
MerkaBa. 

— Ce înseamnă MerKaBa? întreb eu nedumerit. 

— MerkKaBa este un câmp de energie cristalină, 
care este alcătuit din tipare specifice geometriei 
sacre, cu ajutorul cărora se aliniază laolaltă 
mintea, corpul şi inima. MerkaBa vine din vechiul 
Egipt şi înseamnă Mer-lumină, Ka-spirit, Ba-cormp. 
Spiritul şi corpul înconjurate de anumite câmpuri 
rotative de lumină, adică cercuri în cercuri, spirale 
de energie, foarte asemănătoare cu cele ale ADN- 
ului, pot face ca entitatea să treacă dintr-o 
dimensiune în alta. Cu ajutorul ei, poţi transcende 
timpul şi spaţiul. 

— Adică poţi vizita alte planete? 

— Cu siguranţă. lar cei de pe alte planete cu 
ajutorul acestui câmp ne pot vizita pe noi. 

— îţi spun cu mâna pe inimă, mă reped eu, că ăsta 


este unul din lucrurile de care sunt convins. Ştiu sigur că 
există viaţă pe alte planete. Este o tâmpenie să crezi că 
suntem singuri în imensitatea asta de univers. Am chiar 
convingerea că exista dovezi, însă acestea sunt foarte 
bine ascunse. De ce, nu ştiu. 

Cristofor se uită lung la mine, după care continuă: 

— Timp de secole omenirea a fost ţinută în 
întuneric. Gândeşte-te doar câţi au murit spunând că 
pământul este rotund. Dintotdeauna au existat capete 
luminate care au dosit sau trunchiat adevărul. De ce? 
Din simplu motiv că este mai uşor să conduci o masă de 
oameni, cu cunoştinţe limitate, decât persoane libere şi 
informate. Sigur că din când în când s-au mai aflat 
diverse lucruri, a mai transpirat câte o informaţie, însă 
cele reale au fost repede combătute iar cele nereale au 
fost susţinute ca fiind adevărate. Aşa se procedează şi în 
prezent, însă acum oamenii fiind mai evoluaţi, mai 
inteligenţi şi având acces la informaţii, au început să 
filtreze cu ajutorul raţiunii, ceea ce face ca adevărul să 
fie mult mai greu de ascuns. 

— Ce este geometria sacră, întreb eu. 

— Geometria sacră reprezintă forma pe care o 
creează un anumit tip de frecvenţă. Altfel spus, 
forma este un rezultat direct al formei. Materia 
întreagă există datorită faptului că energia acestei 
materii este menţinută într-o anumită stare, ca 
substanţă a vibraţiei. Este baza creaţiei, este baza 
armoniei. 

— Deci şi noi suntem făcuţi cu ajutorul geometriei 
sacre? întreb eu. 

— Da, şi nu numai, căci creaţia există şi se prezintă 
ca tipare energetice de forme de undă, care se aliniază 
faţă de anumite forme directoare, predefinite. Astfel se 
explică de ce tonurile Creaţiei se propagă peste tot, prin 
diverse medii din univers, determinând astfel manifestări 
predictibile. repetabile, care sunt reacţii faţă de aceste 
tonuri. Aceste manifestări se pot vedea sub forma 


sistemelor stelare, a planetelor, atomilor, celulelor şi 
cuantelor. Tonuri multiple se manifestă simultan, ca nişte 
corzi armonice ale informaţiei, determinând energia să 
se combine în diverse tipare ale dimensionalităţii. 

— Adică cum? 

— De exemplu, vibraţiile care determina siliciul 
din crusta Pământului şi carbonul din corpul 
nostru se aliniază unor tipare directoare 
tetraedrice. Folosind singurele cuvinte pe care le 
aveau la dispoziție în vremea lor, înţelepţii din 
vechime au prezentat toate acestea astfel: „La 
început, a fost Cuvântul şi Cuvântul era cu 
Dumnezeu şi Dumnezeu era Cuvântul. La început, 
el a fost cu Dumnezeu; toate lucrurile s-au făcut 
prin El şi fără El nimic nu s-a făcut din câte s-au 
făcut. în El era viața şi viața era lumina oamenilor". 

— Deci omul a fost creat prin puterea 
cuvântului? Întreb eu. 

— Da, însă şi cu ajutorul elementelor şi a 
Duhului Sfânt. La toate acestea s-au adăugat 
conexiunile energetice. Trebuie să înţelegi că la 
început a fost intenția, ideea creației, apoi s-a 
stabilit tiparul. Toate tiparele Creației 
tridimensionale, inclusiv forma umană, sunt 
constituite din legături energetice. Aceste legături 
energetice la rândul lor pot avea cinci forme. 
Fiecare tipar în parte rezultă dintr-una din cele 
cinci forme simple sau dintr-o combinație a lor. 

— Şi ştie cineva aceste lucruri? Pot fi demonstrate? 

— Da, îmi răspunde Cristofor. Timp de secole, aceste 
cinci forme au constituit un subiect de cercetare şi de 
dezbateri. Unele religii s-au dezvoltat având ca bază 
informatiile despre aceste forme; şcolile misterelor s-au 
dedicat păstrării acestor informații pentru a fi utilizate 
de generaţiile următoare. Ştiinţa alchimiei, care a fost, 
adesea, asociată cu transformarea plumbului în aur, are 
rădăcini în studiul asupra acestor forme. Alchimiştii erau 


mai puţin preocupaţi să obţină metalele concrete, ci, mai 
degrabă, de transformarea pe care metalele o suportau 
atunci când treceau de la o formă de manifestare la alta. 
Modelele fundamentale, care sunt, literalmente, codurile 
geometrice ale Creaţiei, sunt cunoscute astăzi, drept 
solide platonice şi descriu, fizic, volumele cuprinse de 
aceste modele. 

— Platonice vine de la Platon? 

— Da, termenul „platonic" face referire la omul 
de ştiinţă şi filosoful Platon şi la una dintre cele 
mai cunoscute lucrări ale sale, Timaeus. în această 
lucrare, Platon, foloseşte ca instrument metafora, 
pentru a descrie o cosmologie universală, bazată pe 
anumite tipare interconectate ale geometriei. 
Totuşi, se pare că aceste tipare au fost cunoscute 
cu mult înainte de Platon, după cum o arată 
vestigiile arheologice ale formelor rezultate din. 
aceste tipare, care pot fi văzute în Muzeul din 
Cairo, din Egipt. în casetele de sticlă se află, 
executate cu finețe, modele ce datează de acum 
3.000 de ani, modele ale formelor despre care se 
vorbeşte în Timaeus. Şi mai vechi decât aceste 
forme sunt cele păstrate la Ashmolean Museum din 
Oxford, Anglia, despre care se estimează că au fost 
asamblate cu aproximativ 1000 de ani înainte de 
vremea lui Platon. Deşi nu sunt tot atât de fin 
lucrate ca formele egiptene, aceste modele 
reprezintă, într-un mod foarte evident, indicii 
despre cunoaşterea naturii fundamentale, 
geometrice, a „cărămizilor" Creației. 

— Şi ce Înseamnă solid platonic? întreb eu curios. 

— Un solid platonic poate fi definit drept suprafețele 
ce conturează un volum foarte special, perfect închis. 
Toate dimensiunile ce definesc porțiuni ale acestui 
volum sunt egale, fiind, de asemenea, egale, 
valorile tuturor unghiurilor interioare ce definesc 
colțurile. Din punct de vedere conceptual, se poate 


considera că un astfel de solid constă dintr-o 
singură celulă elementară a formei, care se repetă, 
prin celule adiacente, egale, până ce ajunge din 
nou în contact cu celula iniţială. Toate unghiurile 
formate prin alipirea celulelor elementare sunt 
egale, ca şi dimensiunile tuturor laturilor celulei. 
în prezent, se cunosc cinci solide platonice 
regulate. Ele sunt de diverse complexităţi, iar 
complexitatea lor este dată de numărul de feţe. 
Avem astfel: tetraedru, care are 4 feţe, 6 muchii şi 
4 colţuri; hexaedru adică cub, cu 6 feţe, 12 muchii 
și 8 colţuri; octaedru - 8 feţe, 12 muchii şi 6 
colţuri; dodecaedru - 12 feţe, 30 muchii şi 20 
colțuri şi icosaedru cu 20 feţe, 30 muchii şi 12 
colţuri. 

Cam asta înseamnă geometrie sacră. Mă uit la 
medalionul din palma mea. Este atât de simplu şi plăcut, 
încât mă întreb la ce bun atâta teorie, când de fapt totul 
se reduce la câteva cercuri întrepătrunse. 

— Revenind la medalionul pe care ţi l-am dat, te rog 
să nu îl scoţi de la gât. După cum spuneam prin 
MerKaBa, putem călători în alte dimensiuni, putem 
accesa portaluri sau câmpuri energetice. 

— Poate mă trezesc pe Marte, glumesc eu. Culmea 
ar fi să mă îndrăgostesc de vreo marțiană! 

Cristofor zâmbeşte. Nu ştiu de ce, dar mi se pare 
îngândurat. 

— în genere, adaugă el, dacă vreodată vei avea 
nevoie de ajutor, nu ezita să mă chemi. Eu te pot ajuta 
doar dacă vrei tu, spuse el subliniind tu-ul. 

îl văd tare îngândurat, şi acest lucru mă intrigă. 

— Azi ne vom despărţi, spuse el. Sper ca atunci când 
ne vom revedea să fie cu bine! 

Din tonul lui înţeleg că unul din noi pleacă, şi cum 
sunt sigur că eu nu sunt acela, îl întreb: 

— Pleci undeva? 

— într-un fel. De fapt nu plec ci voi rămâne într-o 


altă realitate. 

Ca de obicei nu înţeleg nimic şi plec bulversat la 
mine în cameră. Mă aşez în pat şi mă gândesc la cele 
discutate. 


Ce frumos ar fi dacă ar fi adevărat. Din păcate 
nimeni nu poate demonstra aceste lucruri! Ele pot fi 
invenţii delirante, ale unor minţi schizofrenice! Nimeni şi 
nimic nu te poate convinge, decât dacă trăieşti tu sau 
vezi tu, dacă ai propria experienţă. Este ca şi cu friptul! 
Degeaba îţi spun toţi că frige. Până nu o păţeşti nu crezi. 
Ce mi se pare ciudat este faptul că simt cumva în 
interiorul meu că există un dram de adevăr. 

Adorm strângând în mână medalionul de la gât. 

Deschid ochii şi constat că este întuneric 
beznă. O durere ascuţită îmi sfâşie sternul. Este 
ca» şi cum cineva îmi înfige un pumnal şi îl 
răsuceşte. imi dau lacrimile, încerc să ating locul, 
însă nu mai apuc, căci sunt smuls din pat. Văd cum 
mii de fire colorate, unele mai subţiri, altele mai 
groase îmi ies din trup. Din sternul meu pleacă 
ceva ce seamănă cu o funie, cu ajutorul căreia sunt 
tras în sus. Tip, însă nu îmi aud vocea. O panică 
imensă mă cuprinde şi leşin. Nu ştiu cât am stat 
aşa însă când îmi revin îmi dau seama că sunt cu 
fața în jos, în ceva ce se simte a fi nisip. Sternul 
încă mă doare, dar senzaţia nu mai este aşa de 
acută. 

Ridic capul şi văd nisipul violet. Mă uit 
împrejur. Totul în jurul meu este violet! Cred că de 
la durere, receptorii mei  vizuali nu mai 
recepționează bine culorile. Dar unde mă aflu? îmi 
vine în minte că m-au aruncat din casă, undeva pe 
o plajă. Mă întorc şi rămân mut de uimire. în fața 
mea se deschide o mirifică mare violet, ale cărei 
unduiri uşoare, aruncă când şi când reflexe 
argintii. Pe bolta cerească, de un alb-violet, 


strălucesc mândri, doi aştri. Mă simt tras din nou, 
însă de data aceasta durerea nu mai este atât de 
amplă. 


Mă trezesc aşezat pe un fotoliu, în centrul unei 
săli, foarte asemănătoare unui amfiteatru. în 
spatele meu, se află o masă de sticlă, lungă, cu 
douăsprezece scaune înalte, din acelaşi material, 
dispuse pe una din laturi. Fotoliile din amfiteatru, 
ca de altfel şi cel pe care stau eu, sunt de culoare 
albă. Să tot fie vreo sută de locuri. Dar de ce nu 
este nimeni? Mă uit în sus, căutând să aflu sursa 
acestei lumini uşor violet, dar nu văd decât o 
cupolă de sticlă, de un alb opac. Se aude un sunet 
foarte asemănător unui gong şi uşa din lateral se 
deschide. Prin ea încep să intre în tăcere niște 
fiinţe ciudate, alb-lăptos, cu formă umanoidă, însă 
cu extremităţi anormal de lungi şi subțiri. Ochii 
sunt mari şi negri, iar capul uşor trapezoidal este 
susținut de un gât subţire, ușor disproporționat 
faţă de corp, dar delicat. Sunt lipsiţi complet de 
orice fel de păr şi arată ca şi când ar fi dezbrăcați. 
Interesant este faptul că nu par a avea sexe 
diferite. 

Tip şi vreau să mă ridic de pe scaun, însă nu 
reuşesc să mă mişc. îmi este frică! 

După ce sala s-a umplut, se aude iarăşi un 
gong. De data asta se deschide ușa din spatele 
mesei şi prin ea apar alte douăsprezece asemenea 
ființe care se aşază. 

în spatele lor, coboară un ecran, pe care se 
vede imaginea unei entităţi de acelaşi gen, stând 
într-un fotoliu. De la masa de prezidiu se ridică 
cineva şi începe să vorbească într-o limbă ciudată, 
melodioasă, pe care, culmea, o înţeleg: 

— Dragi fraţi conducători ai planetei Yxala. Ne- 
am întrunit astăzi aici, la cererea fratelui nostru 


Sath. El a ajuns la acel grad de dezvoltare în care 
poate alege ceea ce va face mai departe. Ca orice 
locuitor al planetei are dreptul la două opțiuni, dar 
consiliul este cel care analizează şi aprobă 
misiunea optimă. El a renunţat la cea de a doua și 
solicită dreptul de a părăsi această dimensiune şi 
de a se încarna pe Pământ. 

în sală se aude un murmur de uimire. Simt 
cum mă scol de pe fotoliu şi instinctiv ochii îmi cad 
pe monitor. Văd că şi fiinţa de acolo s-a ridicat în 
picioare. Inspir adânc şi încep să vorbesc. Un val de 
căldură mă trece când îmi dau seama că entitatea 
din imagine sunt chiar eu. încerc să fac cu mâna, 
dar nu reuşesc. Este ca şi cu m-aş afla în corpul 
unei alte persoane, parazitând-o, fără a avea însă 
acces la acţiunile ei. 

— Aşa este, am cerut dreptul la încarnare pe 
pământ, renunțând la cea de-a doua posibilitate, 
spun eu după care mă aşez. 

— Acest lucru înseamnă că oricât de greșită ar 
fi hotărârea, noi trebuie să o acceptăm, spuse fiinţa 
și se aşeză. 

Din amfiteatru se ridică o alta. 

— Sunt Lehat, spune el înclinând uşor capul 
înainte. Trebuie să ţinem cont de dorinţa fratelui. 
Vreau totuşi să îi spun că îşi poate schimba 
hotărârea. Cred că este de datoria noastră să îi 
spunem ce îl aşteaptă şi apoi să îl mai întrebăm 
odată. 

Văd cum toată sala încuviinţează. 

Cel ce vorbise primul se ridică din nou. 

— Ceea ce ai ales înseamnă un nou început. Tot 
ceea ce ştii, toate acumulările tale, toată evoluţia 
ta spirituală îţi vor fi şterse din memorie. Ele vor 
rămâne înmagazinate în Akasha, şi vei avea acces 
la ele, doar când îţi vei fi încheiat ciclul 
reîncarnărilor succesive. De asemenea legătura ta 


conştientă cu Forţa Creatoare va fi blocată. Nu vei 
mai avea posibilitatea cercetării Cronicilor Akasha 
și deci toate acţiunile tale vor fi făcute la risc, dar 
ele iţi vor fi contabilizate ca şi karmă. Deşi ai ajuns 
la un înalt grad de maturitate Spirituală, noi 
considerăm că nu eşti pregătit. Suntem conștienți 
de faptul că Forţa Creatoare a hotărât ca toţi cei 
care reuşesc să treacă prin tăvălugul experienţei 
numită Pământ şi să-şi depăşească condiţia de Om, 
prin însuşirea  vibraţiilor specifice tuturor 
polarităților negative şi pozitive, au şansa de a 
deveni co-Creatori, însă a începe o nouă experiență 
reprezintă pentru noi un risc inutil, pe care nu ştim 
de ce vrei să ţi-l asumi. Vei fi acolo singur, căci nu 
mai este niciunul din noi pe planeta aceea. 

Entitatea în interiorul căreia mă aflu se ridică 
în picioare. Simt cum o mare iubire îmi inundă 
sufletul. îmi vine să plâng. 

— Dragii mei fraţi. Am asistat cu vederea 
interioară la crearea acestei planete. Am simţit 
câtă iubire şi speranţă s-a pus în ea. Vreau să fiu 
acolo de acum de când s-a creat şi până când va 
face saltul. Ştiu că misiunea care mi-arn ales-o este 
deosebit de grea. Știu că există riscul să nu pot ieşi 
din vâltoarea karmei, însă vreau să experimentez 
această iubire. Vreau să o ajut, să învăţ alături de 
ea, să mor şi să mă nasc, să greşesc şi să fac bine, 
să sufăr şi să mă bucur, într-un cuvânt vreau să 
trăiesc acolo spre a-mi desăvârși cunoaşterea. Simt 
cu toată fiinţa mea că aceasta îmi este menirea. 

— Bine, dar vei fi singur. Indiferent de ce vei 
face nu îţi vei găsi perechea. Vei fi singur într-o 
mare de vibrații necunoscute. 

— înțeleg, şi imi asum acest risc. Cer 
consiliului să ia act de hotărârea mea. Este 
definitivă. 

în sală se aşterne liniştea. Consiliul iese. După 


câteva clipe se întoarce, iar entitatea care vorbise 
prima spuse: 

— Am hotărât, nu fără durere, să dăm curs 
intenţiei tale. Conform dorinţei tale, vei fi şters din 
Cronica planetei Yxala şi vei rămâne doar în 
Cronica Akasha. Vei putea părăsi planeta la prima 
activare a portalului. Forţa Creatoare să te ajute şi 
să te însoţească, căci vei fi singur. 

— Cer dreptul să vorbesc, aud din sală. 

Sunt Ahlsa. Sunt membră în consiliu şi cer 
dreptul de a pleca alături de Sath. 

Un val de uimire străbate sala, izbucnind într-o 
furtună zgomotoasă. Privesc în sală. Un val de 
căldură îmi inundă sufletul. Simt cu toată fiinţa 
mea că aceasta este Julie. Iubita mea, curajoasa 
mea! 

— Dar acest lucru înseamnă o retrogradare cu 
bună ştiinţă! zise o altă entitate din prezidiu. 
Nimeni niciodată nu a mai făcut aşa ceva! Să ceri 
dizolvarea propriei conştiinţe superioare! 

— Renunţ la dreptul meu de coordonator. 
Renunţ la toate onorurile acordate şi cer dreptul de 
a accesa portalul împreună cu fratele meu. Fac 
legământ de însoţire, în faţa voastră şi a 
Creatorului şi îmi asum toate riscurile. Absolv 
acest consiliu de păcatul de a-mi da acordul, căci 
prin accesarea Conştiinţei Superioare, am dreptul 
de a alege singură. 

Știu, simt că ceea ce trăiesc eu de fapt este o 
remernorare a unei întâmplări petrecută cu 
miliarde de ani în urmă, pe o planetă cu nume greu 
de pronunţat, însă lacrimile mă năpădesc. Văd cum 
de fapt prin acest legământ, două entităţi, două 
suflete pereche, şi-au jurat de fapt, în faţa 
Creatorului, iubire veşnică.. 

Mă trezesc stând alături de Julie în nisipul 
violet răcoros. O ţin de mână, uitându-mă la marea 


cu reflexe ; argintii, care reflectă distorsionat 
nimburile celor doi sori - şi îmi aud sufletul vibrând 
la unison cu fiinţa lui a Creatorului. Un val de 
iubire îmi inundă sufletul. Stiu că plec pe planeta 
suferinţei, pe frumoasa planetă albastră,si loc de 
ispăşire şi elevare, şcoala cea mai dură din Univers. 
Din zare se aude sunetul de activare al portalului. 
Ne ridicăm şi plecăm într-acolo. Ajungem pe o 
platformă imensă, pe care recunosc uimit semnul 
MerkaBa. Păşesc pe ea, alături de Julie, ţinându-ne 
de mână. în jurul nostru se adună zeci de fiinţe. Le 
simt parcă fizic tristeţea. 

Din platformă se ridică două tetraedre de 
lumină, care încep să se rotească. Suntem în 
mijlocul lor. 

O lumină orbitoare îmi străpunge trupul. O 
scap pe Julie. 

— Am să te caut în veşnicie, mai apuc să îi 
strig. 

Mă doare sternul atât de tare încât abia respir. 
Deschid ochii. 

Sunt iarăşi în camera mea. Sar din pat şi fug desculţ 
pe culoar. Lacrimile îmi curg şiroaie pe obraz. Deschid 
cu forţa uşa laboratorului lui Cristofor. îl văd stând în 
faţa obiectului rotund din capul mesei, care se dovedeşte 
a fi o oglindă. 

încerc să spun ceva, însă şuvoaiele calde ale ochilor 
mă împiedică. Cristofor mă îmbrăţişează. Simt cum inima 
îmi este cuprinsă de pace, însă nu mă pot opri din plâns. 
Culmea este că nu mă simt penibil. 

— Am mai întâlnit-o? întreb eu printre sughiţuri. 

— De nenumărate ori, aud răspunsul lui. 

Ca prin farmec, Yidam îşi face apariţia, aducându-mi 
un ceai. îl sorb cu nesajţ şi simt cum lichidul fierbinte îmi 
penetrează simţurile, calmându-mă. 

— Vreau să ştiu dacă ceea ce am trăit este adevărat, 
spun eu. 


— Numai tu poţi şti acest lucru, îmi răspunde 
Cristofor. 

— De ce s-a jertfit pentru mine? 

— Ştii, zise el îngândurat, unele fiinţe cred în iubire. 
De altfel iubirea este sentimentul care a stat la baza 
creaţiei. El se găseşte prezent în toate Lumile şi în toate 
Universurile. A iubi, înseamnă a rezona perfect cu însăşi 
Providența Divină. 

— Bine, dar de ce a făcut-o? 

— Din iubire. Una din legile creaţiei, spune că 
fiecare fiinţă din Univers îşi are o pereche. O singură 
pereche.într-o încarnare o găseşti, în alta o cauţi, dar 
evoluţia completă are loc atunci când sufletele pereche 
se întâlnesc într-o viaţă .trăiesc, evoluează şi se înalţă 
împreună. Ele trebuie să se susţină reciproc, căci femeia 
şi bărbatul formează un tot unitar. Nu există desăvârşire 
fără această experienţă. 

— Ce este de fapt iubirea, întreb eu mai mult 
retoric. 

— Această iubire de care îți vorbesc eu, este un 
sentiment aparte, divin. Este armonie, pace, 
îngăduinţă, răbdare, înţelegere, înțelepciune, este 
atunci când de atâta iubire simţi că o să îţi 
explodeze inima, este muzica cosmică, sunetul 
veșniciei. 

— Tu ai cunoscut această iubire? întreb eu curios. 

— Am să îţi spun o poveste zise Cristofor, 
încercând parcă să ocolească răspunsul. 

— De mult de tot, pe aceste meleaguri pe care 
ne aflăm poi acum, adică în Carpaţi, care de altfel 
sunt cei mai bătrâni munți ai planetei, trăia bravul 
popor dac. Erau oameni, drepţi, corecți şi cu frică 
de Dumnezeu. Trebuie să îţi spun că spre deosebire 
de alte popoare, care se închinau la zei şi idoli, 
dacii erau monolteişti. Aveau un singur Dumnezeu, 
pe care îl numeau Zamolxe. 

în mijlocul acestor munţi, era un cătun, puţin 


izolat de restul satelor, în care își duceau viaţa o 
mână de oameni. 

în noaptea aceea de iarnă, pe femeie o apucase 
durerile facerii. Bărbatul plecă grăbit după moaşa 
satului. Tremura speriat, era primul lor copil 
Zamolxe îi răsplătise pentru credinţa lor „ce-i 
drept cu întârziere", însă în sufletul lui răsunau 
obsesiv cuvintele bătrânului înţelept: „va fi ca o 
stea căzătoare". Nu reuşise să înţeleagă încă tâlcul 
lor şi mai ales nu desluşea ce înseamnă furnicătura 
aceea ciudată din inimă. 

Fata se născu a doua zi spre dimineaţă. Era un 
copil luminos, ce venise pe lume aducând cu ea 
flacăra iubirii lăuntrice. Toţi au văzut focul sacru al 
cunoaşterii, care se oglindea în ochii ei de culoarea 
cerului.. 

Se hotărâră să o numească Aegis. Aşa au spus 
înțelepții. Copila crescu acolo sus pe munte, 
înconjurată de liniștea naturii, de frumuseţea 
plaiurilor dacice, de izvoare cristaline și flori cu 
puteri tămăduitoare. 

Anii trecură, iar copila deveni o fată frumoasă, 
după care toți flăcăii locului îşi aruncau privirea, 
însă ea părea să nu-i vadă; o interesau mai mult 
animalele şi prefera să își petreacă timpul, 
ascultând poveştile şi sfaturile înţeleptului cel 
bătrân. Niciodată nu a înţeles însă de ce ochii lui o 
priveau cu tristeţe şi de ce câteodată zâmbetul lui 
trist îi sfâşia sufletul. 

într-o seară însă, exact la lăsatul întunericului, 
se auzi un tropot de cal şi voci bărbăteşti. Tocmai 
când tatăl ei se pregătea să iasă pe uşă, în prag 
apăru chipul lui. Era un flăcău obișnuit, însă 
privirea lui întunecată şi pletele ruginii care-i 
cădeau pe umeri, îi umplură ochii de lacrimi. Şi tot 
uitându-se aşa la el Aegis se întreba de ce oare 
sufletul ei părea să se sfâşie? Mai simţise acest 


lucru atunci când bunica ei trecuse la Zamolxe şi 
ştia că o va revedea abia după mult timp; dar 
acum? în momentul în care ochii lor se întâlniră, i 
se păru că vede în ei acelaşi licăr, sau să fi fost doar 
o părere? 

„Sunt mesager“, zise flăcăul şi mai înainte ca 
tatăl ei să le poruncească să iasă afară, căci femeile 
nu aveau ce căuta la discuţii bărbătești, reuşi să-i 
audă numele: Dega. 

Deşi afară începuse să ningă, ea nu simţea 
răcoarea fulgilor ce îi cădeau pe obraji, din pricina 
focului acela lăuntric, care începuse să se aprindă. 
Nu o văzu nici pe mama ei, care încerca să 
priponească în grajd calul străinului, nu auzi nici 
când o chema pe nume, căci în urechi, ropotul 
inimii ei îi spunea: Dega, Dega. 

îi păru tare bine când află că tatăl ei hotărâse 
ca străinul să rămână câteva zile acolo, până când 
ninsoarea avea să se oprească., 

Și zilele începură a trece. Și cu cât viscolul se 
înteţea, cu atât ea mulțumea mai tare lui Zamolxe 
pentru faptul că străinul nu putea pleca. 

Și aşa încet, zi după zi, schimbul timid de 
priviri se transformă în uşoare atingeri şi mai apoi 
în strângeri de mână, până când într-o zi, când se 
pregătea să plece în pădure pentru a duce fân 
animalelor sălbatice, Dega se oferi să o ajute. Și 
acolo, în taina pădurii, înconjurați de crivățul iemii 
se sărutară. La început mai timid, apoi din ce în ce 
mai apăsat, contopindu-și parcă fiinţele. Era ca şi 
cum universul se deschise, absorbindu-i în abisul 
său, făcându-i să uite de timp şi de spaţiu. Acolo, în 
fața stihiilor naturii îşi jurară credinţă veşnică, 
dincolo de moarte. Și iată că zăpada încetă să mai 
cadă şi flăcăul se văzu nevoit să plece înapoi pentru 
a duce răspunsul. 

în noaptea dinaintea plecării, îşi mai jurară 


odată iubire şi îşi făgăduiră să se căsătorească în 
primăvară. Urma să ducă răspunsul şi să se 
întoarcă să o ceară de la tatăl ei. Cu inima 
tresăltând de bucurie, la gândul revederii, Dega 
înainta prin pădure. Nu băgă de seamă urletul 
lupilor care se apropiau din ce în ce mai mult. Abia 
când era prea târziu, realiză pericolul. Calul speriat 
îl trânti la pământ. Văzu cum un lup se pregătea să 
sară la el. Trase pumnalul şi i-1 implanta în inimă. 
Simţi sângele cald al animalului şiroindu-i printre 
degete. Mai simţi cum mâna stângă începuse să-i 
ardă şi înainte să leşine apucă să îşi vadă calul 
sfârtecat de lupi. încet, încet simţurile începură să 
îi revină şi primul lucru pe care a reuşit să îl 
zărească a fost un licăr de lumină. „Oare acesta 
este focul sacru al lui Zamolxe" se întrebă el, „dar 
dacă da, atunci de ce simt miros de fiertură de 
ierburi?". Nu reuşi să îşi răspundă, deoarece un 
somn obositor, aproape de leşin, puse stăpânire pe 
el. Mai apucă să simtă cum o mână aspră şi 
răcoroasă îi trecu peste frunte. „Se va face bine", 
zise bătrâna, mai mult pentru sine. „Are doar 
carnea sfâşiată, oasele sunt bine". 

Aegis privea în zare. De acolo de sus, din vârful 
observatorului, iscodea cu ochii întreaga vale în 
speranţa că va vedea vreun călăreț. însă zilele 
treceau nemiloase, făcând ca speranţa ei să scadă. 
Odată cu căderea frunzelor, simţi că în sufletul ei s- 
a sfâşiat ceva. Se gândea la poveştile bătrânilor, la 
fetele frumoase din satul de la vale, la fiice de 
împărat şi chiar la ielele pădurilor. 

Când prima zăpadă sosi, peste sufletul ei se 
aşternu deznădejdea. Spaima iniţială se transformă 
în deznădejde. Cu fiecare zi care trecea ochii ei 
luminoși deveneau tot mai trişti şi mai stinşi. 

Când în sfârşit părinții ei au văzut 
transformarea, era deja prea târziu. 


Aegis căzu la pat. își simţea sufletul pustiit, iar 
lacrimile vărsate, săpaseră adânci cearcăne. în 
inima ei se dădea bătălia finală. încet iubirea 
iniţială, începu să se transforme în ură, dar nu ură 
faţă de omul iubit, căruia îi căuta iertare, ci ură 
împotriva sorții, a destinului. O furie mută îi sfâşia 
pieptul. Nu înţelegea și nu voia să creadă că tocmai 
ei, care nu greşise cu nimic, Zamolxe îi era 
potrivnic. 

Cu fiecare clipa, devenea tot mai slăbită. 
Degeaba chemaseră toţi vracii locului, degeaba i se 
făcuseră descântece şi fierturi. Focul mistuitor nu 
putea fi stins. 

Doar bătrânul înțelept era singurul care nu 
făcuse nimic. De zile în şir stătea în faţa casei, 
privind cerul şi bolborosind cuvinte doar de el 
știute. 

în dimineaţa aceea, femeile se adunaseră în 
faţa porţii, şoptindu-şi vorbe în colţul năframei. Din 
casă se auzea doar plânsul de neputinţă al mamei. 
în rest era o linişte atât de apăsătoare, încât părea 
că natura încremenise în aşteptarea cruntului 
deznodământ. 

Deodată, din zare, se făcu auzit ropotul unui 
cal. La început mai slab, apoi din ce în ce mai 
aproape, tot mai aproape, până când în dreptul 
casei opri un armăsar alb, plin de sudoare. 

Dega  descăleca şi mirat de neobişnuita 
adunare, dădu bineţe încercând să intre, însă 
bătrânul înţelept îl prinse de mână şoptindu-i: 
„Prea târziu!". 

Flăcăul se repezi înăuntru. Nu băgă de seamă 
ochii înlăcrimaţi ai mamei şi nici mirarea tatălui, ci 
numai pe Aegis. Citi în privirea ei bucuria de a-1 
revedea, însă trupul slăbit refuza să o asculte. O 
apucă de mână, însă ea doar tresări. Părea o pasăre 
rănită în ultima zvâcnire a vieții. 


O strigă pe nume, dar ea nu avu puterea să îi 
răspundă. Mâna ei încercă să îi mângâie părul şi 
oftă. Buzele lui se apropiara de ale ei, culegându-i 
ultima suflare. Simţi cum sufletul ei, în trecere, îi 
străbate fiecare fibră a corpului, învăluindu-l, 
îmbrăţişându-1, ca pentru o ultimă despărțire, apoi 
nu mai simţi nimic. 

Rămase ore în şir aşa, îngenuncheat lângă 
patul ei. Nu auzi nici strigătele femeilor, nici 
chemările bărbaţilor, care îl încurajau, spunându-i 
că moartea înseamnă de fapt renaştere, că nu se 
cade să plângi. Privea în gol, orb şi mut, împietrit 
asemeni unei stânci. 

Au hotărât să o îngroape pe creastă, locul este 
nu departe de aici, acolo unde stătea ore în şir 
vorbind cu norii. 

Dega rămase lângă mormântul ei. Degeaba îl 
chemaseră, degeaba îi spuseseră că nu e bine ce 
face, nimeni nu reuşi să îl facă să plece. Acolo în 
taina nopții, jură în faţa lui Zamolxe, chemând 
chezăşie stihiile pădurii, iubire veşnică pentru acel 
trup de lut. 

Pumnalul luci scurt, străbătând noaptea ca un 
țipăt de pasăre. Și-1 iîmplântă scurt. Cu sângele 
șiroindu-i din piept, se prăbuşi peste mormânt. Cu 
ochii larg deschişi, privind la cer îşi dădu ultima 
suflare. Atunci îl blestemă pe Zamolxe şi ceru 
dreptul, cu liberul său arbitru, de a fi în veşnicie 
alături de ea, să nu o părăsească niciodată. 

Și astfel cele două sărmane entităţi, ce 
veniseră pe acest pământ pentru a manifesta 
iubirea absolută, s-au trezit unite doar în veşnicie. 
Și cum ei încă nu ieşiseră din legea karmei, 
legământul făcut i-a despărţit în viaţă. Si astfel ei 
au trecut prin vâltoarea reincarnărilor succesive, 
căutându-se, strigându-se. 

Dar iată că la un moment dat, după mii de ani, 


în acel loc a poposit un suflet, o entitate care 
simţea că îşi caută perechea. Acum era mult mai 
evoluat. Și ajungând acolo, a început să recunoască 
locul, sunetul munţilor şi şoaptele vântului. Si 
sufletul lui a înţeles atunci legământul făcut. 
Trebuie să iţi spun, că oricât ai fi de evoluat, ţi se 
arată numai ceea ce poţi duce. Şi s-a rugat Tatălui, 
cu toată fiinţa sa, cu toată puterea sufletului, iar 
prin această rugăciune a inimii, a cerut ca ceea ce 
fusese legat să se dezlege. Numai că sărmana 
entitate şi-a dat seama că în încarnarea aceea nu 
mai era timp ca ei să se reintâlnească. Și atunci a 
hotărât să îşi ridice o casă, acolo, în zonă, spre a fi 
aproape de locul acela, nu că ar fi contat, dar 
sufletul lui încerca să culeagă fiecare vibraţie a 
amintirii ei. Şi astfel se încheie povestea noastră. 
Este o poveste simplă, de dragoste, povestea a două 
entităţi ce nu au înţeles că fuseseră trimişi pe 
pământ pentru a manifesta iubirea absolută. 

Aici Cristofor se opreşte. Mă uit în ochii lui şi văd o 
mare tristeţe. înţeleg cumva printre rânduri, că aceasta 
este povestea sa. Mă gândesc că este totuşi o mare 
nedreptate să nu îţi poţi cunoaşte menirea, trecutul, să 
trebuiască să mergi aşa orbeşte prin viaţă, condus doar 
de propriile instincte. 

— Eu rămân la părerea mea, spun eu, după câteva 
clipe de ezitare, că omul ar trebui să aibă acces la 
propriul trecut, pentru a putea acţiona în favoarea unui 
viitor optim. Eu sunt convins că hotărârile pe care le-am 
luat în această viaţă au fost benefice dezvoltării mele ca 
individ, însă nu ştiu cu ce tare vin din trecut. 

Spunând aceste vorbe îmi dau seama că îndoielile 
referitoare la reîncarnare au dispărut. Cred că 
experienţa onirică pe care am avut-o m-a făcut să înţeleg 
totuşi ceva. Realizez că totul ar putea fi doar un vis, însă 
intensitatea trăirilor, modul de percepţie a sentimentelor, 
mă silesc să admit existenţa unei baze reale. 


— Uneori hotărârile pe care le luăm, ne pun în 
situaţia de a accesa un alt viitor, spuse Cristofor 
îngândurat, scoţându-mă din reverie. Poate că noi nu 
vom conştientiza acest lucru niciodată, însă o acţiune 
anume, poate duce la o răsturnare totală a sorții. 

— Bine, dar nu am acţionat în conformitate cu legea 
karmei? întreb eu. Nu ai spus că fiecare om are o soartă. 

— Ba da, dar după cum spuneam, destinul este 
trasat în linii generale. Calea de a accede către el poate 
fi stabilită de către fiecare în parte. La fel există şi mai 
multe cursuri ale vieţii. Ai multiple posibilităţi. Unele 
drumuri sunt mai netede, altele mai anevoioase, unele ne 
duc direct către ţintă, altele ne ocolesc, dar toate până la 
urmă trebuie să ne facă să ajungem în acelaşi punct 
terminus, în locul în care karma încetează să mai existe. 

Mă hotărăsc să mă retrag. Stau în pat şi mă gândesc 
dacă aş fi fost mai fericit alegând alt drum. Nu cred, căci 
sunt mulţumit de mine însumi şi de realizările mele. 
Adorm gândindu-mă la povestea lui Cristofor. 

Simt cum mă zgâlţâie ceva. Deschid ochii şi 
văd cum camera se învârte cu mine. Din ce în ce 
mai repede până când totul se transformă într-un 
vortex de lumină. Mă simt ca şi cum aş pluti în 
imponderabilitate. O stare de beatitudine mă 
cuprinde şi mă simt ca într-o buclă atemporală, în 
care nu mai există trecut, prezent sau viitor. Mă 
simt ca şi cum un burete magic ar fi trecut peste 
amintirile mele, ştergându-le. Un flash puternic mă 
obligă să închid ochii. Mă trezesc în holul unei case 
cu nişte chei în mână. în minte îmi vine experienţa 
trecută. Oare ce o mai fi de data asta. Mă hotărăsc 
să înaintez pe hol şi culmea, picioarele mă ascultă. 
Ajung în dreptul unei oglinzi. Mă uit în ea şi 
constat că sunt eu. îmi fac cu mâna, mă strâmb, 
deduc că am controlul propriilor mele acţiuni. 

Intru într-o sufragerie modernă, a cărei pereţi 
sunt tapetaţi cu superbe tablouri suprarealiste. Le 


studiez atent şi mă simt captivat de 
impresionantele imagini onirice, pictate în nuanțe 
de albastru sideral. Văd păsări femei, centauri cu 
trupuri contorsionate, animale ciudate, peisaje 
fantastice, inorogi, toate atât de perfect redate 
încât îmi face impresia că pictorul trăieşte în acea 
lume. 

Deschid o uşă şi dau să intru într-un birou, 
când în spatele meu se aude o cheie în broască. 
Caut un loc unde să mă ascund, dar nu mai apuc, 
căci un băiețel frumos foc, îmi sare în brațe. 

— Tată! spune el într-o engleză perfectă. 

Mă şochez atât de tare încât încep să tremur. 
Oare în ce realitate mă aflu? în uşa sufrageriei își 
face apariția Annie, frumoasa mea americană, care 
mă sărută cu foc. 

— Ai venit! îmi spuse ea. Mă bucur că nu ai 
uitat ca de obicei că trebuie să ajungem la vernisaj. 

Schițez un zâmbet de complezenţă, încercând 
să fac o glumă pentru a afla mai multe. 

— La vernisaj? Cine Dumnezeu are vernisaj 
astăzi! îi spun eu în engleză, căci îmi aduc aminte 
că ea nu vorbea franceza. 

Nu ţine, căci văd cum amândoi se strâmbă la 
mine. 

— Joshua, treci şi te spală, o aud spunând şi 
deduc că pe copil îl cheamă Joshua. 

— De altfel şi tu, te rog, treci şi te pregăteşte! 

îi urmez pe scări. Copilul intră într-o cameră în 
timp ce Annie deschide uşa altei încăperi. Mă 
întâmpină un dormitor matrimonial, pe culori de 
crem. Annie intră în baie lăsând uşa deschisă. Mă 
trântesc pe pat şi încerc să par de-al casei. Mă uit 
la ea cum se dezbracă şi caut să îmi aduc aminte 
cum arăta acum zece ani când ne-am despărțit. 
Este la fel de frumoasă, poate puţin mai matură, 
dar are aceeaşi linie plăcută. Rememorez clipele 


petrecute alături de ea şi îmi aduc aminte de 
discomfortul pe care l-am simţit atunci când m-a 
anunţat că este gravidă. Ce spaimă am tras! Am 
simţit cum cerul îmi cade în cap, cum viitorul mi se 
șterge, cum îmi pierd identitatea de sine, cum totul 
se reduce la un singur cuvânt: copil. Câte nopți de 
chin şi discuţii am avut! Cât m-am silit să o fac să 
înțeleagă că nu sunt pregătit să am copii, că acel 
sentiment de tată, îmi lipseşte cu desăvârşire, că 
pur şi simplu vreau să trăiesc pentru mine, fără 
obligaţii, fără constrângerea de a ţine cont de alţii. 
Mă gândesc că ceea ce trăiesc acum este de fapt un 
viitor paralel, în care mi se arată cum ar fi putut fi 
de fapt, şi deşi stiu văd nimic deranjant până acum, 
nu pot spune că sunt extazial. 

Annie iese din baie şi îmi spune să ne grăbim. 
Mă îmbrac fără prea multă tragere de inimă. Invoc 
o durere de cap, spre a o face să conducă şi plecăm. 
După plăcuţele de pe şosea înțeleg că ne aflăm într- 
o suburbie a oraşului Chicago. Oare mi-ar fi plăcut 
în America? 

Annie opreşte maşina în fața unei galerii. 
Citesc: Chicago's Modern Art Gallery. Văd cum o 
mare de fotografi se aruncă asupra noastră. Deci, 
până la urmă aş fi ajuns şi aici foarte important! 
Deschid portiera, afişând un aer superior, însă 
constat cu uimire că toate bliţurile sunt îndreptate 
către Joshua. 

Un om masiv, uşor transpirat îşi croieşte cu 
greu drum prin mulţime. 

— Paul, ia-1 pe Joshua şi grăbiţi-vă, a ajuns şi 
televiziunea! Prind copilul de mână şi mă arunc în 
vâltoarea umană. 

Cu greu reuşesc să nimeresc intrarea. 

Uşa se deschide şi văd mirat acelaşi gen de 
lucrări ca şi în sufragerie, numai că aici sunt de 
dimensiuni impresionante. Oriunde întorc capul, 


albastrul acela ireal, foarte aproape de culoarea 
ochilor lui Joshua, îmi izbeşte retina. Un ropot de 
aplauze mă face să ies din starea de contemplare. 

Văd cum cineva mi-l smulge pe puşti din mână 
și se apucă să îi monteze o lavalieră. O femeie 
brunetă, frumoasă se apropie de mine cu aceeaşi 
intenţie. O refuz politicos, însă ea mă priveşte 
contrariată. După câteva clipe, două reflectoare 
puternice se aprind, luminând centrul sălii, unde în 
faţa unui microfon recunosc pe bărbatul corpolent, 
care ne primise la sosire. în spatele lui Joshua 
împreună cu Annie şi alţi doi bărbaţi. Se aude: 

— Suntem în direct! Trei, doi, unu. 

în sala în care se aşternuse o linişte 
mormântală se făcu auzită vocea bărbatului. 

— Chicago's Modern Art Gallery, are plăcerea 
de a anunţa deschiderea oficială a expoziţiei „Lumi 
paralele" a tânărului Joshua Berg. Invit acum la 
microfon pe domnul 

Stuart Lancaster, critic de artă, care a sosit 
special din Anglia, pentru a ne fi alături cu această 
ocazie. 

Acesta începe să vorbească, aducând cuvinte de 
laudă şi argumentându-și poziţia. în cap încep să 
mi se învârtă tot felul de idei. încep să mă uit cu 
atenţie la picturi. îmi dau seama că sunt ferestre 
deschise către alte lumi, mirifice, interesante, 
ciudate, care te captivează, inducându-ţi o stare de 
bine, de calm. Este o senzaţie nefirească, căci cu 
cât le aprofundezi, cu atât alte detalii ies la 
suprafaţă, făcându-te să doreşti să le explorezi şi 
mai profund. Nu ştiu cât stau aşa, însă o mână 
întinsă mă scoate din reverie. Este o femeie de 
vârstă medie, blondă, înaltă, uşor urâtă, îmbrăcată 
într-o rochie galben ţipător. Probabil că privirea 
mea mirată o face pe interlocutoare să spună: 

— Sunt profesoara lui Josh. Nu mă 


recunoaşteţi? 

— Ba da, scuzaţți-mă, replic eu şi îi întind mâna, 
gândindu-mă ce o preda. 

Ascult dizertaţia ei şi nu mă pot abţine să nu 
mă gândesc la faptul că ceea ce se întâmpla acum 
de fapt nu există. Este o realitate care nu are 
proiecţie în viitor. Eu sunt singurul care ştie că 
acest copil nu există! îmi amintesc exact uşurarea 
pe care am simţit-o atunci când, după nopţi de 
discuţii interminabile, mi-a spus: 

— Bine ai câştigat! Am să îmi fac programare 
la doctor. 

Eu am dus-o ţinând-o de mână la cabinet. Eu 
am aşteptat-o, i-am văzut lacrimile din ochi, am 
consolat-o, ba chiar m-am simţit împăcat a doua zi, 
când mi-a zis că mă părăseşte. Nu pot spune că 
regret. Si ce dacă acest ipotetic Joshua nu s-a 
născut! Am şi eu o viaţă şi am dreptul la ea! De ce 
să fiu silit să renunţ la existenţa mea, să mă 
depersonalizez, să uit de mine însumi, în favoarea 
altora? 

Gândurile mi se rotesc în cap. Primesc 
felicitări din toate părţile. Aud cuvinte ca geniu, 
accente ca Dali, talent. 

conexiune divină, însă acestea se izbesc de 
mine precum bolovanii de un zid. Am un fel de 
blocaj emoţional, care rriă face să nu le pot 
percepe adevăratul sens. 

într-un târziu, după aplauze prelungi, felicitări 
și trei sferturi din expoziţie vândută la vernisaj, ne 
îndreptăm spre casă. Cei doi se duc să se culce, 
însă eu mă hotărăsc să rămân în sufragerie, căci nu 
ştiu de ce am senzaţia că dacă adorm mă voi 
întoarce înapoi în timpul meu şi încă nu simt 
nevoia să o fac. Mai vreau să trăiesc puţin această 
viaţă familială, să văd cum este. închid ochii, însă 
un lipâit de paşi se aude dinspre scări. Joshua îşi 


face apariţia cu un tablou în mână. 

— Am vrut să fiu primul care îţi spune la mulţi 
ani! zise el şi întoarce lucrarea cu faţa la mine. 

O superbă mare violet, cu reflexe argintii, cu 
doi sori aurii, a căror nimburi se reflectă uşor 
distorsionat în apă, mă izbeşte. Privesc în 
profunzimea lucrării şi dulci senzaţii şi amintiri mă 
năpădesc. Văd, simt aproape, cum nisipul răcoros 
îmi învăluie trupul. 

— Am vrut să nu te mai simţi singur, îl aud 
spunând. Știu că ai renunţat la perechea ta pentru 
a mă avea pe mine şi îţi mulțumesc, mai adăugă el, 
după care îmi sare de gât şi mă sărută pe obraz. 

Stând aşa îmbrăţişaţi îmi dau seama că este 
primul contact fizic direct pe care îl am cu el. îl 
mângâi uşor pe cap şi lacrimi încep să îmi curgă pe 
obraz. Sunt atât de mândru! Da recunosc sunt 
mândru de el! Sunt mândru că ceilalţi mă invidiază. 
Le-am simţit admiraţia, ura, dorința de a avea şi ei 
un asemenea copil! îmi dau seama că de fapt el nu 
există şi o mare jale mă năpădeşte. îl strâng şi mai 
tare în braţe. lartă-mă! Nu vreau, nu pot să 
recunosc că am greşit, însă tu de acolo de unde eşti 
acum, te rog iartă-mă. Doamne, dacă tu exiști, dă 
acestei entităţi şansa de a se naşte! 

Simt cum un vârtej mă prinde şi mă ridică în 
sus. La revedere Joshua, am plecat, rămâi cu bine şi 
iartă-mă! 

Mă trezesc din nou în patul meu. Simt încă pe buze 
mirosul părului lui. Doamne, dă-mi înapoi acest copil! 
Şuvoaie de lacrimi mă năpădesc. 

Zorii zilei m-au găsit tot treaz. Sunt cumva mai 
împăcat cu mine însumi, însă adânc în străfundul 
conştiinţei un sâmbure de regret mă macină. întâlnirea 
cu Cristofor are loc abia spre seară. Mă abţin în a-i 
povesti experienţa prin care am trecut. 

Aşezat comod în de acum familiarul jilţ, îl ascult cum 


începe să îmi spună: 

— Aş dori să te învăţ anumite tehnici de 
meditaţie. Nu sunt dificile însă sunt foarte 
folositoare, deoarece te ajută să te deconectezi de 
la lumea reală şi să treci în subconştient. 

Oarecum absent, îi ascult dizertaţia. Mă 
conformez aşezându-mă pe jos în poziţia numită 
lotus, aşa îi spune el, căci mie îmi seamănă cu 
postura Yoga, şi închid ochii. Cristofor se aşază la 
fel în faţa mea. 

— Acum am să te rog să nu te gândești la 
nimic.La un moment dat am să te ţin de mână, 
pentru a-ţi induce mai uşor această stare. în mod 
normal trebuie să treacă luni până când reuşeşti. 

Mă întreb oare ce o fi aşa de greu să nu te 
gândeşti la nimic. încerc să îmi limpezesc mintea. 
Un val compact de idei mi se învârt în cap. încerc 
să le îndepărtez, însă ele revin cu o şi mai mare 
forţă. Mă concentrez alungându-le. 

— Te rog să inspiri rar şi adânc pe nas, spune 
el, în timp ce simt cum mâna lui se suprapune 
peste mâinile mele. 

Instantaneu un val negru îmi acoperă creierul. Stau 
în interiorul meu într-o beznă şi o tăcere totală. 

Simt organic cum creierul şi musculatura mi se 
relaxează. Sunt cuprins de o uşoară senzaţie de plutire. 


Acum inspiri mai departe tot rar, şi îţi imaginezi un 
trandafir, aud vocea lui. 

Brusc proiecția mentală a unui trandafir roşu îmi 
apare, îi văd petalele cărnoase şi catifelate de un roşu 
burgund, frunzele cu minusculii săi zimţi, spinii uşor 
ameninţători, perfecțiunea tulpinii. 

— Inspiri acum adânc şi simte mirosul. 

Inspir adânc şi un miros plăcut, aromat îmi gâdilă 
receptorii olfactivi. Inspir mai adânc şi simt cum 
parfumul florii, se combină cu cel al frunzelor, dându-i o 


nuanţă de proaspăt, de viu. 

Este o senzaţie plăcută, reconfortantă. Trag şi mai 
adânc aer în piept, încercând să captez toată savoarea şi 
mă trezesc într-o superbă grădină de trandafiri. Sunt mii, 
de diverse culori, de toate formele şi mărimile. Mă plimb 
pe sub arcade de flori, a căror tulpini stau într-o 
încrengătură măiastră. Văd tufe întregi, asemeni unor 
arbori pitici de jur împrejur. Sub picioarele mele, 
pietricele mici, albe, scârţâie la fiecare pas. Mă apropii 
de un trandafir galben şi îl miros. Parfumul lui delicat mă 
învăluie. Plec mai departe. Sunt într-o mare de arome de 
trandafiri. Esenţa lor mă învăluie, penetrându-mi hainele, 
părul. Mă simt contopindu-mă, devenind una cu ei. Mă 
uit la mine însumi, ca şi cum aş sta într-o floare. Mă 
vizualizez stând în mijlocul aleii, cu ochii închişi. încerc 
să mă conştientizez şi îmi dau seama că sunt un trandafir 
roşu. Trimit trupului meu, toată iubirea mea şi văd cum 
valuri alburii de esenţă aromată îl învăluie. Mulţumesc 
florii şi instantaneu mă întorc în trupul meu. Aş vrea să 
mai stau aici, însă vocea lui Cristofor mă cheamă înapoi. 

— Acum inspiră adânc şi deschide ochii. Inspir 
adânc şi deschid ochii. Simt cum mă izbeşte în plex, 
realitatea rece a laboratorului. Ochii negrii ai lui 
Cristofor se uită la mine întrebători. 

— A fost sublim. Nu ştiu unde am fost, dar a fost 
sublim. 

Ai fost într-o realitate pe care tu ţi-ai creat-o, 
bineînţeles cu puţin ajutor de la mine, spuse el. Trebuie 
să înţelegi că voi sunteţi creatorii propriei voastre 
realităţi. Mai ales acum în aceste timpuri. 
Gândeşte-te că mintea umană are puterea de a-şi 
crea un program virtual, care în timp se va 
suprapune peste realitate,  modificând-o. De 
exemplu, să zicem că ție îți este frică de sărăcie. 
Dacă în fiecare zi te gândeşti la acest lucru, tu vei 
crea în zona mentală o formă gând cu această 
proprietate. Cu cât te gândeşti mai intens, cu atât 


ea va spori ca putere, până când va ajunge să te 
domine şi de aici până la manifestarea în plan fizic 
nu este decât un pas. La fel se întâmplă şi cu boala, 
cu ghinionul, cu accidentele. 

— Bine, dar eu nu am vrut să fiu bolnav! 

— Nu, dar te-ai gândit în fiecare zi să nu cumva 
să te îmbolnăveşti? Te-ai ferit de cei răciţi sau cu 
probleme de sănătate? Ţi-era teamă de cei cu boli 
incurabile. 

— Mda, zic eu, uşor şovăielnic. 

— Tu ţi-ai creat o formă gând a fricii de boală, 
iar aceasta suprapusă peste predispoziția karmică, 
s-a manifestat în plan fizic, îmbolnăvindu-te. 

— Da, dar puteam să iau o gripă, o infecţie, o 
ciupercă sau orice altă boală curabilă! 

— După cum spuneam, depinde de predispoziția 
karmică, spuse Cristofor ridicându-se, spre a-mi da de 
înţeles că întrevederea a luat sfârşit. 

Aşezat în pat, adorm căutând să găsesc iarăşi 
grădina. 

La prima întâlnire cu Cristofor îi spun că în cele 
câteva zile scurse de la ultima noastră întrevedere am 
exersat de zor, din proprie, voinţă, plimbarea prin 
grădină. Trebuie să recunosc că senzaţia nu a mai fost 
atât de pregnantă, însă sunt mândru că am reuşit totuşi 
ceva. Deşi nu scoate niciun cuvânt, îmi dau seama că îmi 
apreciază efortul. Evit să îi spun că ideea de a exersa mi- 
a venit datorită plictiselii. 

Aflu că în această seară vom merge afară pentru a 
face un ritual. Mă întreb ce trăsnaie o mai fi şi asta, însă 
nu apuc să îmi duc ideea până la capăt, căci Yidam îşi 
face apariţia chemându-ne. 

îl urmăm şi odată ajunşi afară, văd în mijlocul 
pajiștei un cerc imens din pietre albe, de râu, 
suprapuse, încadrat într-un pătrat. Din patru 
puncte ale cercului pleacă către mijlocul laturilor 
câte o linie. La o distanţa considerabilă se află 


aşezată sub formă de piramidă, o grămadă de 
lemne, pregătită parcă pentru un foc de tabără. Din 
loc în loc, făclii aprinse, ard, conferind pajiştei o 
aură mistică. 

— Aceasta este o roată de tratament, îl aud pe 
Cristofor spunându-mi. Un fel de roată medicinală. 
Este folosită în special de către popoarele 
amerindiene. Are rolul de a capta energide benefice 
din univers şi de a le uni cu cele ale pământului. 

Cam laconică explicaţia, însă mă mulţumesc şi cu 
atât. 

Mă aşază culcat în centrul ei, cu mâinile şi 
picioarele desfăcute. în minte îmi vine imaginea omului 
Vitruvian al lui DaVinci. Yidam coboară pe scări, aducând 
cu el un pahar cu un lichid uşor portocaliu. îl sorb încet, 
cu teamă Are un gust ciudat, aspru, uşor amărui, ca de 
plante. 

Nu simt nimic. II văd pe Yidam cum aprinde rugul şi 
pe Cristofor începând să se învârtă de jur împrejurul 
meu. Simt cum un tremur nefiresc îşi face apariţia în 
plexul solar, timp în care totul începe să se învârtă. Aud 
cum din depărtare, sunetul unor tobe ritualice se 
apropie. Le aud din ce în ce mai tare, până când am 
senzaţia că sunt în spatele meu. Ridic cu greu capul, 
încercând să le localizez. O stare de greață şi o durere 
ascuţită de stomac pun stăpânire pe mine făcându-mă să 
mă chircesc. Mi-e din ce în ce mai rău! încerc cu ultimele 
sforţări să mă abţin de la a voma, însă lichidul 
stomacului îmi inundă cavitatea bucală. Deschid gura şi 
văd cum din ea încep să iasă, şuvoaie de cărăbuşi. Sunt 
de toate dimensiunile. Mă uit la ei cu oarecare silă, însă 
fără teamă. îmi dau seama că nu seamănă cu cei reali, 
căci aduc mai mult cu cei egipteni, datorită culorii lor 
albastre. Pierd noţiunea timpului şi simt cum sunt 
cuprins de o stare uşoară de plutire. Sunt ca un fulg, 
zbor uşor, dus încolo şi încoace de plăcute pale de vânt. 
Văd cumva de sus, clădirea, pajiştea, copacii, şi pe mine 


întins. Uite-l şi pe Cristofor în genunchi cu mâinile 
ridicate! Mă rotesc, fac volte ample prin aer. 

Sunt regele văzduhului! Trec uşor prin dreptul 
ferestrelor şi mă văd cu aripile întinse. Sunt un şoim, 
superb, majestos. Planez încet, întorcându-mă. Da sunt 
eu! Scot un sunet ascuţit de bucurie. 

Mă avânt ca o săgeata în înaltul cerului. Ies în eter. 
Pământul mi se arată în toată splendoarea sa. Ici colo, pe 
suprafaţa lui, sclipesc luminţe aurii.Unele mai tare altele 
mai încet. Mă întreb ce o fi cu ele? Aud în interiorul 
capului: Sunt cei ce s-au trezit! Adică cum? Nu mai apuc 
să primesc răspunsul. Simt cum fire moi plăcute, de 
lumină mi se încurcă în aripi şi mă trag în jos spre trupul 
meu. Mă zbat încercând să scap. Nu vreau să intru 
acolo! Mai lăsaţi-mă! 

Sunt iarăşi în mine. Este urât şi rece. îmi simt trupul 
ca pe ceva străin. Mă zbat să ies. Simt cum mâna lui 
Cristofor îmi atinge fruntea. O senzaţie de calm mă 
cuprinde şi adorm. 

Mă trezesc dimineaţa, întins în patul meu. Oare am 
visat? Senzaţia de discomfort pe care o simt în capul 
pieptului mă face să înţeleg că nu. Cobor în bibliotecă, 
unde îl găsesc pe Cristofor studiind o carte groasă, cu 
coperţi negre. Mă aşez în dreptul lui şi încep să-l descos. 

— Spune-mi, te rog, ce am văzut aseară? 

— Aseară ai intrat în legătură cu dublul tău, cu 
ghidul tău călăuzitor. Conştiinţa nu cunoaşte 
limite, asta înseamnă că poate fi transpusă în orice. 
A fost un fel de stare de transă, prin care te-ai 
pregătit pentru întâlnirea cu conştiinţa cosmică, cu 
principiul akashei, dar o să mai discutăm despre 
asta diseară. 

Restul zilei l-am petrecut gândindu-mă la ce mă 
aşteaptă. Nu pot spune că nu îmi place. Am început să-mi 
descopăr noi simţuri, pe care nu eram conştient că le 
posed. 

Aşezat din nou în laborator, aflu că vom continua 


exerciţiile de meditaţie. Mă aşez pe jos în aceeaşi 
poziţie. 

— Inspiră adânc şi închide ochii, aud vocea lui 
Cristofor. 

Imaginează-ţi că eşti undeva în eter. Corpul tău 
este relaxat. Cere din akasha elementul foc. 
Imaginează-ţi că îl absorbi atât prin inspiraţie, cât 
și prin pori. Inspiră adânc foc şi lasă-l1 să iasă 
afară, pe expiraţie prin plexul solar. 

La început nu simt nimic. Apoi, din ce în ce, o 
căldură plăcută începe să mă cuprindă. Cu fiecare 
inspiraţie simt cum un bulgăre tensionat de lumină 
se adună în plexul meu solar. încerc să îl scot afară 
dar nu reuşesc. Mai inspir de câteva ori, acumulând 
energia. La un moment dat, plexul solar îmi 
explodează, umplând camera de lumină. îmi simt 
organismul complet golit, eliberat şi relaxat. 

Am senzaţia că în încăpere a devenit foarte 
cald. — Acum ai să absorbi această căldură înapoi 
prin plexul solar şi ai să o trimiţi înapoi în Akasha. 

îmi imaginez că absorb focul prin plexul solar. 
Simt cum căldura mă inundă. Presiunea devine din 
ce în ce mai mare. Vreau să scap de ea, însă 
Cristofor nu mi-a spus cum. Mă gândesc că trebuie 
să părăsească corpul la fel cum a intrat şi de aceea, 
o eliberez prin pori şi prin expiraţie. Mă simt un pic 
obosit, însă Cristofor mă pune să repet exerciţiul şi 
cu celelalte elemente. După încheierea experienţei, 
primesc obişnuitul ceai. Cred că oamenii ăştia sunt 
obsedati de el. Oare or fi trăit în Anglia? 

— Ceaiurile pe care le bei, sunt din anumite plante, 
atent alese, îl aud pe Cristofor şi îmi trece prin cap că 
omul asta are o intuiţie aparte. Fiecare plantă conţine o 
cantitate specifică de elemente. Prin ingerare ele îţi ajută 
organismul să se echilibreze. Aceste ceaiuri împreună cu 
exerciţiile pe care le-am făcut, te-au ajutat să obţii 
combinaţia optimă de materie primordială, specifică ţie 


şi necesară în acest moment al terapiei. 

— Dar de unde ştie corpul meu ce îmi trebuie? 

— Organismul uman este o maşinărie perfectă. 
El are un sistem special de autoreglare. Dacă 
reuşeşti să te deconectezi de la rațional şi să îl laşi 
să îşi facă treaba, atunci toate celulele sale vor 
lucra împreună, având ca unic scop, întreţinerea 
vieţii şi a sănătăţii. Acest lucru era bine cunoscut 
străbunilor noştri. Hipocrate spunea chiar că dând 
mâncare bolnavilor, de fapt îi ucidem. Voi daţi 
organismului chimicale, aditivi, medicamente, 
stres, furie şi normal că reacţionează. Primind 
combustibil toxic va da comenzi eronate, în special 
pentru a trage un semnal de alarmă. Dar voi ce 
faceţi? în loc să vă opriţi, continuaţi să îl umpleţi şi 
mai tare cu toxine, până când ajunge la 
suprasaturaţie şi nu îşi mai poate îndeplini sarcina, 
adică de a susţine viața, şi atunci începe o 
degradare bruscă şi rapidă şi intervine decesul. 
Bineînțeles dacă la toate astea se adaugă şi 
încărcătura karmică, atunci procesul este şi mai 
greu de oprit, dacă nu chiar imposibil. 

— Bine, dar dacă în karma persoanei stă scris 
să moară de o anumită boală, atunci contează ce 
mănâncă? 

Da, căci îşi poate prelungi viaţa! Dacă în 
sprijinul unei mâncări adecvate, benefice vine şi o 
încărcătură pozitivă, o evoluţie spirituală, atunci 
există chiar şansa să se vindece. De fapt omul este 
un specimen tare ciudat! Voi vă amintiţi de 
Dumnezeu doar când aveţi probleme şi atunci în 
loc să căutaţi adevărata cauză, voi vă apucaţi să 
faceţi reprosuri, să împroșcaţi cu acuzaţii. Căutaţi 
un vinovat, nu contează că este şeful, vecinul, 
Dumnezeu, important este să nu fiţi voi. Când din 
contra vă este bine, toate vă merg în plin, sunteţi 
sănătoşi şi prosperi, atunci uitaţi să mulţumiţi, 


consideraţi că toate astea vi se datorează vouă şi 
sunteți singurii îndreptățiţi în a culege laudele. 

Nu pot spune că aceste cuvinte nu mă lovesc acolo 
unde mă doare! 

— Sunt convins că pe mine Dumnezeu nu m-a ajutat. 
Accept că există reîncarnare, accept ideea faptei şi a 
răsplatei, dar toată munca pe care am depus-o, riscurile 
pe care mi le-am asumat, nopţile mele nedormite, 
reprezintă strădania mea, gândirea mea. Ceea ce am 
astăzi mi se datorează mie, ideilor, viziunilor mele. 

— Și aceste idei, viziuni, gânduri de unde 
veneau? Nu cumva din Akasha, din Gândirea 
Divină? îmi răspunde el. 

— Poate fi aşa sau nu. Nimeni nu poate 
demonstra acest lucru! Dacă ideile din Akasha îmi 
aparţineau? Dacă eu doar le-am cules de acolo? 

Ideile din Akasha iţi aparţineau cu siguranţă, 
ca de altfel nouă tuturora. De fapt toate ideile 
existente acolo, aparțin tuturor entităților, 
încarnate sau neîncarnate. întreaga creaţie are 
acces, însă numai cei ce se află pe lungimea lor 
vibraţională le pot culege. Fiecare om se naşte cu 
menirea de a putea folosi anumite informaţii de 
acolo, unii au misiunea de a le face publice, de a le 
transpune în practică, spre a putea ajuta întreaga 
umanitate. Arareori aceeaşi idee a apărut simultan 
pe pământ. Mă refer aici în special la descoperiri 
științifice importante. Explicaţia acestui fapt este 
că atunci, exact în acel moment, două sau mai 
multe entităţi încarnate au fost pe aceeaşi lungime 
de undă. Providența Divină a permis accesarea 
Akashei de către aceştia, concomitent, considerând 
că informaţia era vitală pentru omenire şi fiind 
redată din mai multe surse, putea fi recepţionată 
mai repede şi mai eficient. 

— Da, de asta s-a ajuns la procese celebre! adaug 
eu. 


— Din păcate însă, dacă oamenii ar şti că de fapt 
ideea nu le aparţine, dacă ar conştientiza că ei au fost cei 
cărora li s-a dat acces la conştiinţa superioară, atunci nu 
ar mai face-o. Sunt convins că în anii ce vor urma 
saltului, omenirea va intra într-o noua formă de 
conştiinţă, mai evoluată, mai spirituală şi atunci toate 
barierele gândirii materiale vor fi depăşite. 

— Da, însă nu toţi vor apuca să vadă, căci după 
cum spuneai mulţi vor pleca. Ştii ce sunt curios? 
Unde vor merge toate aceste suflete? 

Văd cum privirea i se înceţoşează şi se uită iar prin 
mine, spunându-mi: 

— Mulţi din cei ce se află încarnaţi acum, aici, 
pe acest pământ, sunt spirite superioare, care au 
venit să echilibreze karma pământului. Dacă ei nu 
făceau acest sacrificiu, Soarta pământului ar fi fost 
mult mai crudă, căci la un anumit moment, cam 
prin anii tereştri 1820, s-a ajuns la concluzia că 
pământul este un experiment eșuat. în 
conformitate cu planul divin acesta trebuia să se 
autodistrugă în jurul anului pe care voi îl numiți 
2000. însă, datorită lor, în 1967, s-a luat hotărârea, 
la nivelul entităţilor coordonatoare de a da încă o 
șansă pământenilor. începând cu acest an au 
început să sosească grupuri de entităţi elevate. 
Celor care erau deja aici a început să li se 
transmită un flux de energie, menit să deschidă cel 
de-al treilea ochi, sau să permită activarea 
Sahasrarei cu scopul de a capia informaţii din 
Akasha. Din ce în ce mai multe adevăruri au fost 
relevate. Mase întregi de oameni au început să fie 
captivate de paranormal. încet, aceştia s-au 
transformat în căutători de adevăr şi mai apoi 
propovăduitori ai acestuia. Aşa se face că astăzi 
uitându-te energetic din astral, îi vezi strălucind 
asemeni unor luminiţe. Mulţi dintre aceştia de care 
îţi vorbeam, vor muri, dar nu din cauza faptului că 


vibrația lor nu va corespunde, ci pur şi simplu 
pentru că ei vor să se întoarcă acasă, adică acolo de 
unde au venit. Unii vor rămâne, pentru a-i ajuta pe 
supraviețuitori, pentru a-i călăuzi. Mai sunt şi acele 
entităţi care nu vor corespunde noii energii. Din 
păcate acestea sunt suflete ce au rămas în urmă. 
Evoluţia lor a fost mai lentă şi nu au reuşit să ţină 
pasul cu umanitatea. Acestora li s-a pregătit o nouă 
planetă tip pământ. Ei vor sosi aici în grupuri, 
pentru a o coloniza. Este aproape identică cu Gaia, 
oferă aceleaşi condiţii şi se supune aceloraşi legi. 
Din păcate pentru ei, o vor lua de la început. Ei vor 
trebui să stăpânească focul, să înveţe să îşi facă 
haine, să descopere roata. Nu işi vor mai aminti 
nimic şi vor lua totul ca pe o experienţă nouă. 

— Poate scapă de Hitler, de războaie, de crime! 

— Nu vor scăpa, căci ei trebuie să treacă prin 
acelaşi gen de experienţe. Trebuie să existe cineva care 
manifestând polaritatea negativă a elementelor să ajute 
la arderea karmei. 

— Şi această planetă există deja? Are un nume? 

— Da, ea există şi are un nume, căci un vechi dicton 
kabbalistic spune că ceea ce nu are nume nu există, însă 
acesta nu poate fi rostit încă, spuse Cristofor, 
propunându-mi totodată să ne oprim. 

Mă retrag la mine în camera, gândindu-mă la ce 
face atâta timp singur. Nu are televizor, ziare, nu iese din 
casă, nu are invitaţi. Oare nu s-o plictisi? Adorm uitându- 
mă la Danaide. Frumoasa mea... 

O durere ascuţită mă face să duc mâna la 
stern. Deschid ochii şi mă văd tras iarăşi în sus de 
fire. De data asta stau liniștit, nu mă mai zbat. 
Parcă chiar a început să îmi placă. 

Aterizarea, sau cum s-o chema ceea ce mi se 
întâmplă, are loc destul de dur, căci simt cum mă 
lovesc cu capul de ceva tare, parcă ar fi piatră. De 
durere duc mâna la frunte şi mă bucur să constat 


că sunt stăpânul propriilor mișcări. Deschid ochii şi 
îmi dau seama că mă găsesc într-o încăpere 
construită din blocuri mari, albe, de piatra. în 
mijlocul încăperii, într-o tipsie de aramă arde cu 
vâlvătaie un foc. Torţe aprinse, prinse de ziduri, 
luminează din loc în loc, aruncând umbre sinistre 
pe pereţi. Nu ştiu de ce, însă simt locul rece, 
periculos. Mă uit la mine şi realizez că sunt 
îmbrăcat doar cu un fel de robă, fără mâneci, 
prinsă cu o centură masivă, aurie. La gât îmi 
luceşte un colan plat, greu, din metal galben și 
email  multicolor.Oare unde sunt? Jinuta şi 
bijuteriile, mă duc cu gândul la Egiptul antic. 

în cameră intră un bărbat arămiu, înalt şi 
musculos, care îmi vorbeşte într-o limbă aparent 
necunoscută, dar pe care o înţeleg perfect. 

— Am pregătit camera pentru evocare, îmi 
spune el, făcându-mi semn să îl urmez. 

Nu am ce face şi mă duc după el, întrebându- 
mă ce o trebui să evocăm. O luăm pe un culoar 
întunecos şi intrăm într-o cameră în centrul căreia 
stă un altar din piatră. Acelaşi gen de făclii 
luminează locul. Pe jos sunt trasate cu o pulbere 
asemănătoare sticlei pisate, un cerc şi în faţa lui un 
triunghi. Bărbatul îmi aşază pe cap un fel de 
coroană, de forma unei cobre ce ţine capul în 
poziţie de atac şi apoi îmi întinde un toiag tot din 
metal galben, al cărui vârf superior se termină cu 
un fel de buclă. Se îndreaptă apoi spre cerc ţinând 
în mână o mantie. 

încerc să înțeleg ce vrea, şi realizez că trebuie 
să mă aşez în cerc. Intru în interiorul lui, iar acesta 
îmi aşază pelerina pe umeri, îngenunchează şi apoi 
ridicându-se duce câte o tipsie în care arde un foc 
şi aruncă un pumn de cărbuni deasupra. Un fum 
greu, înecăcios începe să se ridice. în câteva clipe 
aerul devine irespirabil. Abia mai văd. încerc să îmi 


dau seama ce trebuie să fac. în interior îmi răsună 
o voce, care mă îndeamnă să bat cu toiagul în 
pământ. Mă decid să execut, dat fiind că nu am o 
altă idee mai bună. La a treia bufnitură, întreaga 
încăpere începe să se clatine, ca şi când ar fi 
cutremur. Nori de praf cad din tavan, făcându-mă 
să tușesc. Ca prin farmec, praful şi fumul se 
risipesc şi văd cum înaintea mea, în triunghi, o 
splendidă femeie, cu un păr lung, blond, ce îi 
ajunge până la talie, stă şi mă priveşte. Este 
întruchiparea perfecțiunii. Are pielea uşor arămie, 
iar sânii feciorelnici îi sunt mai mult dezgoliţi de 
rochia albă uşoară. Nu poartă nicio bijuterie. însă 
nici nu cred că ar avea nevoie, ea însăşi este o 
operă de artă. Ochii îmi sunt atraşi de privirea ei, 
pe care o simt tăioasă, rece, ca şi cum m-ar privi 
prin două cuburi de gheaţă. O senzaţie de 
disconfort mă cuprinde. 

— M-ai chemat! o aud spunând, însă vocea îi 
sună urât, ca a unui bărbat. 

— Stii de ce îi răspund eu! eschivându-mă. 

— Vrei ajutorul meu. Ţi-am spus că ţi-l voi da. 
Nu înţeleg de ce m-ai mai chemat. înțelegerea a 
fost pecetluită cu sângele tău. Legământul este 
făcut. Vei fi rege, însă în primul an trebuie să 
îndeplineşti pactul. 

— Am vrut să mă asigur că totul este stabilit. 

— Eu nu îmi iau niciodată cuvântul înapoi. Și 
nici tu nu ai posibilitatea. Ce este scris cu sânge, 
nu poate fi dezlegat. 

— îmi poţi aduce aminte condiţiile pactului, 
încerc eu şovăielnic. 

După privirea pe care mi-o aruncă înţeleg că 
am greşit întrebând. 

— Vreau o sută de suflete de noi născuţi, dintre 
care unul să fie din sângele tău! Şi să fie ucişi de 
mâna ta! tună arătarea, după care dispare brusc, 


intrând parcă în pământ. în urma ei un miros greu 
de sulf, se împrăştie în încăpere. 

Simt cum sângele mi se scurge în picioare. O 
stare de panică mă cuprinde. Am făcut eu un 
asemenea pact? Să omor nou-născuţi? Imposibil! 
Cât de idiot să fie cineva să accepte aşa ceva! 

Ies din încăpere furios. Din urmă mă ajunge 
bărbatul, care o ia înaintea mea luminându-mi 
drumul. 

Mă trezesc într-o încăpere ce seamănă cu un 
dormitor. In pat mă aşteaptă o superbă negresă, 
plină de brățări. Citesc în ochii ei un fel de teamă, 
însă nu înțeleg de ce. Oare sunt atât de urât? Mă 
aplec deasupra unui vas cu apă. Mă uit la propria- 
mi imagine şi constat că arăt chiar bine. Nu am nici 
măcar un fir de păr, chiar şi sprâncenele îmi 
lipsesc, dar ochii conturaţi cu creion negru sunt 
superbi. Sunt mulţumit de ce văd. Mă decid să 
profit de situaţie şi mă îndrept către pat. Chiar îmi 
era dor de un trup de femeie. Fac dragoste cu ea, 
cu plăcere, cu pasiune, cu blândeţe, dar totuşi îi 
simt frica. Adorm ţinând-o în braţe. 

Mă trezesc întinzându-mă. La capul patului, se 
află bărbatul de aseară ţinând în mâini o tavă 
acoperită cu o pânză. Mi-o întinde îngenunchind, 
timp în care trage şervetul. Capul femeii, care mă 
privește cu ochii larg deschişi mă face să urlu de 
spaimă şi leşin. îmi revin. Sper din tot sufletul să 
fiu înapoi în cameră, însă constat că nu. Sunt în 
acelaşi pat. Frisoane de repulsie la adresa mea mă 
invadează. 

— Sigur nu sunt eu! Nu îmi trăiesc viaţa! Este o 
minciună! Este viaţa altuia! zbier eu. 

în încăpere intră bărbatul. Are în mâini un fel 
de rochie pe care mă ajută să o îmbrac. O fac, dar 
în silă. Doamne, de s-ar termina odată! 

Ieşim din clădire şi constat după treptele pe 


care trebuie să cobor, că mă aflu în partea 
superioară a unui templu. O mare de oameni mă 
întâmpină cu urale. 

Păşesc încercând să par majestuos. O luptă 
crâncenă se dă în sufletul meu. Mă urăsc! Oare ce 
monstru ar face aşa ceva? Un vâjâit puternic mă 
face să întorc capul exact în momentul în care o 
lance îmi străpunge inima. Mai apuc să aud 
strigătele de groază ale mulţimii. 

— Mulţumesc Doamne că m-ai oprit de la a face 
rău, mai apuc eu să spun şi mă prăbuşesc. 

Iarăşi m-am lovit la cap. De data asta chiar mai 
tare. 

Deschid ochii şi realizez că sunt la mine în cameră. 
Duc mâna la frunte şi îmi pipăi cucuiul. Mă doare însă 
această durere îmi face bine. Sunt consternat! Mă simt 
ciudat, nu îmi vine să plâng, dar am o senzaţie profundă 
de dezgust. Mi-e silă de mine! Oare de ce făceam asta? 
Care era scopul crimelor? Putere, bani, onoare? Toate 
astea merită? 

Dacă am făcut aşa ceva, merit să mor în chinuri, să 
mă jupoaie de viu, să mă omoare cu pietre! 

Mă ridic şi mă duc la Cristofor. Cât o fi ceasul? Mă 
uit pe geam. Văd soarele care apune. Dar abia m-am 
sculat! Intru în laborator trântind uşa de perete şi strig: 

— De ce am făcut asta? De ce? 

— Pentru că la vremea respectivă asta simţeai. 
Gradul tau de evoluţie ajunsese în punctul în care 
trebuia să îţi însuşeşti experienţa crimelor, a puterii, a 
decăderii, a orgoliului exacerbat. Trebuia să îţi manifeşti 
polaritarea negativă pentru a o stăpâni şi a-ţi introduce 


vibrația în structuri. Fără aceste experienţe sufletul 
nu poate să se desăvârşească. 

— Bine, dar spiritul acela, femeia? 

— Era o entitate de polaritate negativă, care ţi-a 


venit în ajutor, încărcându-te şi mai mult, spre a-ţi netezi 
calea. Să ştii însă că pactul l-ai făcut benevol. Nu ai fost 
silit. Ţi s-a propus şi tu ai acceptat. 

— Există asemenea entităţi? 

— Da şi încă multe altele, dar ele ne sunt date spre a 
ne călăuzi către menirea noastră. Şi ele acţionează în 
legea karmei. 

— Dar ce fel de entităţi sunt? Unde se află? 

— Sunt multe şi felurite. Unele  stăpânesc 
elementele, sunt duhuri ale focului, ale apei, ale 
pământului şi ale aerului, altele sunt inteligenţe cosmice 
străbune, care se ocupă cu stabilitatea din centura 
pământului, iar altele sunt aşa-zişii conducători din 
centura pământului, şi sunt răspunzători de activarea, 
stăpânirea şi păstrarea armoniei. Toți  stăpânesc 
adevărul, cunoaşterea şi înţelepciunea. Au vârsta creaţiei 
şi vor fi atâta timp cât ea va exista. 

— Şi presupunând că chiar există, vin aşa la oricine 
îi cheamă? 

— Nu în niciun caz. Fiecare din ei are un nume. 
Fiecăruia îi corespunde o culoare, o substanţă şi o 
pecete. Numai stăpânind aceste taine îi poţi chema. 

— Şi unde găseşti aceste nume? De unde le poţi 
afla? 

— Cei ce stăpânesc kaballa le cunosc. Sunt multe 
cărţi scrise pe acest subiect, totuşi nu recomand nimănui 
să le folosească fără să fie foarte bine pregătit. Cel ce 
stăpâneşte arta evocării trebuie să aibă o ţinută morală 
ireproşabilă, să fie sigur în ceea ce face, să fi depăşit 
anumite praguri de elevare şi în primul rând să se afle în 
contact direct cu Providența Divină. Fără aceste lucruri, 
întreg experimentul se poate transforma în ceva tare 
urât, căci evocatorul poate deveni prizonierul lor, ceea ce 
nu este foarte plăcut. 

— Dar ele sunt entităţi pozitive? 

— Ele sunt entităţi. De aceea ele conțin ambele 
polarităţi. După cum spuneam în Akasha nu există 


nici bine nici rău, căci este un concept pământean. 
Ele nu pot face deosebirea între o sarcină benefică 
și una malefică. Cel ce cheamă o entitate şi îi 
atribuie o misiune, poartă întreaga răspundere şi 
va trage ponoasele. 

— Dar entitatea pe care eu am chemat-o? Cine era? 

— Era o entitate din planul astral. Nu făcea parte 
din entităţile coordonatoare, ea fusese creată într-un fel 
chiar de tine. Adică era proiecția unei forme-gând, care 
te-a însoţit mai multe încarnări la rând, până când a 
ajuns de sine stătătoare. Cu fiecare naştere, viaţă şi 
moarte tu ai îmbogăţit-o, ai ajutat-o să capete puteri, 
până când într-o zi ea a preluat controlul, dominându-te. 

— Şi de ce a permis Dumnezeu acest lucru? 

— Pentru că voi sunteţi asemeni Lui. Voi puteţi 
crea, da viaţă. Planul astral este plin de formele- 
gând ale voastre. Tot ce doriţi, speraţi, gândiţi, 
toate fricile şi toate temerile voastre au un 
corespondent în astral. La început sunt simple 
amprente energetice, însă cu cât vă gândiţi mai 
tare şi mai intens, cu atât ele încep să capete 
contur, viaţă, până când într-un final devin de sine 
stătătoare, capătă chiar un minim de inteligenţă şi 
ajung să vă domine. Trebuie să înţelegi că voi 
sunteţi legaţi de ele prin mii de fire. Sunt ca un fel 
de tuburi, prin care circulă trăirile, emoțiile, însă 
curgerea este în ambele sensuri. 

— Adică cum? întreb eu nedumerit. 

— Să luăm spre exemplu cazul unui fumător. El 
a fumat ani la rând, dezvoltând chiar o pasiune. în 
astral s-a creat o formă-gând a acestei pulsiuni, 
care hrănită cu energie, a început să crească până 
când a devenit de sine stătătoare. La un moment 
dat omul vrea să se lase de fumat. Entitatea, o 
putem numi aşa, deşi nu este chiar o entitate 
adevărată, primeşte mesajul şi îşi dă seama că 
acest lucru înseamnă disiparea sa. Atunci începe să 


transmită energii de tipul poftei, a stărilor de rău, 
a gândurilor. Omul începe să se chinuie. Se 
întreabă de ce trebuie să o facă? îşi spune că ar 
putea-o face oricând, însă că acum nu este 
momentul, începe şi se dă o bătălie. Pe de-o parte 
rațiunea persoanei, pe cealaltă energiile trimise de 
această formă. Dacă omul cedează şi bagă ţigara în 
gură, atunci forma din astral va deveni şi mai 
puternică. Dacă rezistă, atunci cu fiecare zi care 
trece, entitatea va slăbi în putere, trăirile vor 
scădea în intensitate, pofta se va atenua, până la 
dispariţie totală. Asta înseamnă că entitatea s-a 
dizolvat în akasha, revenind la forma iniţială a 
elementelor din care a fost creată. Aşa se întâmplă 
cu orice pulsiune. Orice se manifestă sub formă de 
patimă, obsesie, fobie, orice este în exces şi 
constituie o abatere de la legile universale naşte 
astfel de legături. 

— Şi acesta este singurul mod în care poţi scăpa de 
aceste patimi9 Prin înfruntare directă? Dacă omul este 
slab şi nu poate, dar totuşi vrea să corecteze? 

— Dacă vrea cu adevărat, însă tăria de caracter îi 
este deficitară, atunci poate fi ajutat de un iniţiat. Se pot 
folosi razele, dar numai odată, căci altfel ar deveni 
dependent şi acest lucru nu i-ar fi de folos. 

— Ce raze, de soare?, întreb nedumerit. 

— Nu, sunt raze de Energie Divină. Această 
energie este responsabilă cu evoluţia fiecărei forme 
de viaţă, de pretutindeni. Fiecare fiinţă întrupată 
face parte dintr-un grup de energie specifică unei 
raze, însă de-a lungul încarnărilor fiecare trebuie 
să treacă prin însuşirea şi lucrul cu fiecare rază în 
parte. De aceea cel ce face această procedură 
trebuie să fie o persoană care a lucrat cu razele, 
care le stăpâneşte şi le cunoaşte bine, deoarece el 
trebuie să ştie exact din ce grup face parte cel ce 
urmează a beneficia de ajutor. Momentan 


Divinitatea a dat omenirii şapte raze, dar în 
timpurile care vor veni vor mai fi date încă cinci. 

— De unde vin aceste raze? Cine ştie de ele? 

— Ele sunt de la începutul creaţiei, însă se 
poate spune că îşi au originea în vechea Indie. Ele 
apar în literatura vedică şi au fost asociate cu cei 
șapte Rishis, care sunt de fapt ființe foarte 
evoluate, ce acţionează ca agenți ai absolutului. Au 
fost însă mai multe persoane care le-au accesat. 
Spre exemplu, în cultura occidentală, conceptul 
celor șapte raze a fost introdus de o femeie, pe 
nume Blavatsky care 1-a explicat în cartea 
Doctrina secreta. A fost apoi. Alice Bailey, care a 
trăit în prima jumătate a secolului XX, a lucrat cu 
diferiţi maeştri înălţaţi şi a scris nişte cărţi în care 
vorbește despre cum să lucrezi cu cele şapte raze. 
Trebuie să înţelegi că aceste raze coordonează 
anumite zodii, planete şi zile ale săptămânii. 
Totodată ele sunt guvernate de o entitate 
superioară, care le stăpâneşte şi controlează. 

— Care sunt aceste raze? 

— Cele şapte raze sunt: 

Raza I este Raza Voinţei, a Puterii Divine, şi a 
Credinței. Ea are culoare albastru-regal, are ca 
semne asociate Berbecul, Leul, Capricornul, iar ca 
planete: Vulcan şi Pluto. Maestrul înălţat care 
întreţine această energie este EI Morya. Această 
energie este sursa tuturor energiilor şi lunea are 
un influx puternic. 

Raza II este Raza înţelepciunii şi a minţii 
Divine, a înţelegerii, a Judecăţii, a 
Discernământului şi a Iluminării; are culoarea 
galbenă, semnele asociate sunt: Gemeni, Fecioară 
și Peşti, iar ca planete: Jupiter şi Soare. Are influx 
puternic duminica, iar Maestrul înălţat care 
întreţine această energie este Lord Lanto. Datorită 
acestei raze a apărut conştiinţa. Este energia 


întregului sistem solar. 

Raza III este cea a lubirii Divine, a 
Compasiunii, a  Bunătăţii, a  Creativităţii, a 
Frumuseţii şi a Inteligenţei active; are culoarea 
roz-trandafiriu, iar semnele asociate sunt: Rac, 
Balanţă, Capricorn. Coordonează planete: Pământ, 
Saturn şi are influx puternic marţi. Maestrul înălţat 
care întreţine această energie este Paul Veneţianul. 

Raza IV a înălţării. Are calităţile: Puritate, 
Disciplină, Bucurie, Speranţă şi Excelenţă. Are 
culoarea alb-strălucitor, iar semnele asociate sunt: 
Taur, Scorpion, Săgetător. Planete pe care le 
guvernează sunt: Mercur, Luna. Maestrul înălţat 
care întreţine această energie este Serapis Bey. Are 
influx puternic vineri. 

Raza V este Raza Vindecării, a Accelerării şi a 
Abundenţei, dar mai este şi Raza Adevărului, a 
Științei, A Viziunii şi a Precipitaţiilor. Are culoarea 
verde-smarald, ca semne asociate are: Leu, 
Săgetător şi Vărsător, şi planeta: Venus. Ea are 
influx puternic miercuri. Maestrul înălţat care 
întreţine această energie este Hilarion. 

Raza VI este cunoscută drept Raza Reiînvierii, a 
Slujirii şi a Fratemnităţii. Are culoarea aurie, cu 
nuanţe de portocaliu. Semnele asociate sunt: 
Fecioară, Săgetător, Peşti, precum și planetele: 
Marte şi Neptun. Are influx puternic: joia. Maestrul 
înălţat care întreţine această energie este Kutumi. 

Raza VII este Raza Transformării, a 
Transmutării, a Eliberării şi a Ceremonialului. 
Semne asociate sunt:  Berbecul, Racul şi 
Capricornul, iar ca planetă, guvernează Uranus. 
Are influx puternic sâmbăta. Maestrul care 
întreține această energie este St. Germain. Această 
energie este magică şi arată calitatea relației 
dintre materie şi spirit. La ora actuală este cea mai 
tangibilă energie de pe planetă. Totodată trebuie să 


îți mărturisesc că această rază îmi este cea mai 
dragă. 

— Bine, dar cum sunt aceste raze? Cum trebuiesc 
percepute? 

— Nu există un mod general de a le percepe. Unii le 
văd ca nişte lasere, alţii ca o lumină orbitoare, alţii le 
percep ca pe nişte flashuri. Problema este că momentan 
ele nu există în formă fizică. Ele vor fi aduse aici, nu 
peste mult timp. Fiecare va trebui să aibă atât templul ei 
în care să ardă permanent, cât şi preoţi sau preotese 
care şă o întreţină însă acest lucru se va putea produce 
abia atunci când flacăra iubirii va deveni manifestă în 
inimile noastre. 

— Bine şi cum putem manifesta aceste raze? 
întreb eu curios. 

— închide ochii, îmi spune Cristofor. Relaxează- 
te. Inspiră profund. Simte cum te goleşti de orice 
gând sau emoție. 

încerc să mă concentrez, dar ca de obicei, 
gândurile îmi zboară prin creier. Simt cum mâna 
lui îmi atinge mâna mea. O stare de pace mă 
învadează. 

— Repetă după mine: Cer dreptul de a accesa 
culoarea violet, specifică razei a şaptea. 

Repet formula şi simt cum sunt învăluit într-un 
abur violet deschis. 

— Inspiră această culoare atât pe nas cât şi 
prin pori. încep şi inspir şi conştientizez cum tot 
interiorul meu se umple cu această culoare. Mă văd 
ca şi cum aş fi din sticlă, iar cu cât inspir mai mult 
cu atât aceast abur se stochează, devenind din ce în 
ce mai compact, până când simt cum se transformă 
într-o formă de energie care mă apasă, provocându- 
mi tensiuni la nivelul plexului solar. 

— Acum scoate-o cu putere prin plexul solar. 

Mă  concentrez şi simt cum sub nivelul 
sternului meu, ceva începe să se rotească. La 


început uşor, apoi din ce în ce mai tare, până când 
o coloană groasă, de lumină violet, îmi izbucnește 
din plex, ţâşnind asemeni unei fântâni arteziene, 
încerc să văd unde se duce însă nu reuşesc. 
Deschid ochii şi constat că totul în jurul meu are o 
ușoară tentă de mov. Cristofor îmi zâmbeşte 
spunându-mi: 

— Cam aşa trebuie lucrat cu razele. Ca să 
revenim la ideea de unde am plecat, acum am creat 
un ecran protector intre tine şi unul din cei mai 
puternici elementari ai tăi. 

Care? 

— Nu îţi spun, vreau să văd dacă deduci singur, zise 
el, adăugândCred că este destul pentru astăzi. 

Adorm gândindu-mă la elementarii mei. Oare am 
mulţi? 

Groaznica, dar de acum familiara durere din 
plexul solar, mă trezeşte. Sunt curios să văd unde 
ajung. Numai de nu S-ar repeta povestea cu 
Egiptul! Mă las condus cu leje-ritate, fără a opune 
rezistenţă. Mă uit atent la firele de diverse culori şi 
grosimi care mă trag în sus. Simt cum sunt prins 
într-un vortex de energie. Mă rotesc din ce în ce 
mai tare. O smucitură şi senzaţia de cădere mă fac 
să îmi dau seama că am ajuns la destinaţie. Stau în 
patru labe, pe un fel de duşumea care se clatină cu 
putere. De sus, de undeva şuvoaie de apă îmi cad în 
cap. încerc să conştientizez unde mă aflu, dar nu 
realizez decât că este întuneric beznă şi miroase a 
smoală şi apă de mare. Fac greşeala să deschid 
gura şi un val de apă sărată, îmi umple cavitatea 
bucală, sufocându-mă. Mă ridic cu greu în picioare. 
De jur împrejurul meu, oamenii aleargă. Mă uit în 
sus şi văd un catarg de lemn. Constat că sunt pe un 
vas, în mjlocul unei groaznice furtuni. Cineva îmi 
aruncă o funie în braţe, spunându-mi în spaniolă să 
îl urmez. Intrăm în cală, unde din cauza tangajului, 


lăzi uriaşe sunt aruncate de colo-colo, asemeni 
unor surcele. Mă uit la coechipierul meu. Este un 
bărbat masiv, urât, plin de cicatrici, dar care pare 
a-şi cunoaşte treaba, căci începe imediat să le 
ancoreze. Nu ştiu ce să fac şi de aceea mă ţin după 
el, încercând să împing cuferele. Mă uit la mâinile 
lui bătătorite şi mă mir de precizia şi rapiditatea cu 
care face noduri savante. îmi strigă să nu mai stau 
ca un mort, însă cum subiectul mă depăşeşte, îi 
spun că sunt strigat pe punte şi mă reped în sus, 
dar ieşind, constat că am făcut o proastă alegere, 
căci în momentul în care scot capul pe chepeng, un 
val compact, asemeni unei mase gigantice de apă, 
mă izbeşte în figură, aruncându-mă înapoi pe 
scară. încerc să mă ridic, însă valuri din ce în ce 
mai dese, şuvoaie de apă năvălesc în interior. 
Bărbatul începe să tipe şi prinzându-mă de păr se 
aruncă pe scări în sus. Cu greu reuşesc să îmi 
restabilesc echilibrul. încercăm să urcăm, însă apa 
se încăpăţțânează să ne ţină prizonieri. Simt cum 
vasul se înclină ameninţător într-o parte. Cu o 
ultimă sforţare, prinzând un moment în care 
presiunea şuvoaielor a scăzut, reuşim să ieşim pe 
punte. Mă uit în stânga mea, la zidul imens de apă 
care se îndreaptă ameninţător spre lateralul navei. 
Bărbatul îşi face cruce şi se prinde repede de o 
funie. Simt o izbitură puternică şi mai apuc să văd 
cum vasul se culcă pe o parte. Sunt proiectat prin 
aer, la distanţă de navă. Aud ţipete, urlete, însă nu 
zăresc nimic în jurul meu. Ceva mă izbeşte, încerc 
să aflu ce este şi pipăindu-l1 îmi dau seama că este 
un fel de buştean. îl apuc cu forţă, în speranţa că 
mă va ţine la suprafaţă. în jurul meu marea fierbe. 
Perdele de apă cad peste mine, în timp ce crestele 
valurilor mă aruncă în sus şi în jos. Nu pot spune 
că sunt speriat, căci ştiu că trăiesc o scenă ca de 
film şi realizez că odată cu terminarea ei mă voi 


duce din nou în patul meu unde este uscat, cald şi 
bine. Doamne cât de frumoasă este marea în furia 
ei! O simt puternică, majestoasă, mândră. O simt 
vie, ea trăieşte, vorbeşte şi se înfurie din când în 
când, însă numai pentru a ne arăta suveranitatea 
ei. O aud cum strigă, cum mugeşte, îi simt energia 
izbindu-se de pieptul meu. Mă las dus de curent. 
Din ce în ce furtuna scade în intensitate. Aud un 
strigăt de ajutor şi mă indrept într-acolo. Este 
bărbatul din cală. Are un braţ fracturat. Cu greu îl 
ajut să se prindă de lemnul meu. Stăm aşa, 
nemişcaţi, legănându-ne la unison cu unduirile 
apei. Plutim de ceva vreme, când deodată marea 
începe să capete culoarea sângelui. Văd cum încet, 
din apă. începe să iasă o bilă uriaşă de foc. Este 
atât de mare încât am impresia că o pot apuca cu 
mâna. Pret de câteva minute rămân în 
contemplare. Este primă oară în viața mea când văd 
un răsărit de soare. Este sublim, este perfect. Mă 
simt atât de mic şi de vremelnic, încât îmi vine să 
plâng. Doamne, câtă frumuseţe ai dat oamenilor, 
dar păcat că i-ai făcut orbi! 

Au trecut deja de două zile de când ne aflăm în 
derivă. Bărbatul de lângă mine a leşinat şi a trebuit 
să îl leg cu centura mea. Nici eu nu mă simt prea 
bine. Mi-e sete, foame şi puterile au început să mă 
lase. Mă gândesc să mă sinucid, poate aşa ajung la 
loc în camera mea, însă conştientizez că acest 
lucru ar putea influenţa viitorul în rău. 

Se lasă seara. Vântul începe să se înteţească şi 
odată cu el, valurile încep să crească în intensitate. 
Cu ultimele sforţări reuşesc să mă apuc mai strâns 
de bârnă, prinzându-l totodată şi pe bărbat. 
Suntem aruncaţi,  traşi,  răsuciţi, însă mă 
încăpăţțânez şi rezist. în zare văd un licăr de 
lumină. Mă uit mai atent. Da, se vede o lumină! 
încerc să înot, însă greutatea coechipierului meu 


mă ţine în loc. îi pun mâna la gât şi îi simt pulsul. 
Nu pot să îl las! Mă dau jos de pe lemn şi încep să îl 
împing, dând din picioare cu toată forța. Văd 
lumina care se apropie şi asta îmi dă curaj, înot din 
ce în ce mai tare. La început zăresc doar stâncile şi 
lumina, apoi concentrându-mă văd femeia. îi văd 
conturul, părul lung, biciuit de vânt, faldurile 
rochiei. Oare de unde o cunosc? Un zâmbet îmi 
luminează fața şi încep să strig. Danaide... 
frumoasa mea! Femeia care luminează sufletele 
pierduţților! Mă zbat să ajung la ea. Cel puţin te voi 
cunoaşte, îți voi vedea faţa, nu vei mai fi o imagine 
fără chip. îmi face semn cu torţa să o urmez, să vin 
la ea. înot cu disperare, dar nu reuşesc să înaintez. 
Un val mă bagă la fund. Simt cum două mâini 
putenice mă apucă şi mă trag în sus. Aud voci de 
bărbaţi şi leşin. 

Mă trezesc întins pe un pat tare, din scândură. 
Alături de mine, colegul meu geme. Uşa se dă de 
perete şi intră mai mulţi bărbaţi, vorbind în 
franceză. 

— Te-ai trezit! mi se adresează unul din ei. 
Mare noroc a avut colegul tău că l-ai legat, altfel 
era mort. 

— Mulţumesc de ajutor, le răspund eu dând 
ușor din cap. 

— Voi v-aţi ajutat singuri! Dacă nu aveaţi 
lumina aia. nu vă vedeam! Apropo, cum ai reuşit să 
ţii felinarul aprins pe furtună? 

Un zâmbet larg îmi luminează faţa şi-mi simt 
inima tremurând.  Danaide... frumoasa mea... 
dragostea mea... m-ai salvat de la moarte. Pun 
capul pe pernă şi cad într-o dulce toropeală. 
Aţțipesc puţin, însă când deschid ochii constat că 
mă aflu în camera mea. Oare de ce nu am simţit că 
m-am întors? 

Mă uit la Danaide. Frumoasa mea îţi mulţumesc! De 


oriunde ai fi venit şi oriunde te-ai afla acum, să ştii că te 
iubesc. îmi pare rău că nu i-am putut vedea faţa. 

Mă decid să mă duc la Cristofor. în nări mai păstrez 
încă mirosul apei, ceea ce îmi conferă o stare de bine. A 
fost o experienţă dură, însă mie mi-a plăcut, m-a făcut să 
simt marea, să mă contopesc cu ea, să vibrez la unison. 
Doamne dă orice fel de nenorociri pământenilor, numai 
nu lua marea şi răsăritul de soare şi mirosul florilor! Cât 
de orbi suntem! 

îl găsesc pe Cristofor ca de obicei cu nasul în hârtii. 
După privirea pe care mi-o aruncă constat că este bine 
dispus. 

— Cât iubesc marea! scot eu un oftat. Oare de ce? 

— Sufletele se leagă în general de locurile sau 
activităţile pe care le-au folosit cel mai mult şi în care au 
avut cele mai plăcute experienţe, asta nu înseamnă că 
accesaţi numai o realitate unilaterală, însă rămâne 
impregnată vibrația cea mai dragă, cea mai plăcută, iar 
contactul cu un mediu similar provoacă trezirea 
amintirilor, însă spre desăvârşirea lor, oamenii trebuie să 
acceseze toate aspectele încarnării în diverse şi felurite 
locuri. Voi trebuie să treceţi prin diverse meserii şi 
locuri, să fiţi regi şi sclavi, doctori şi pacienţi, legiutori şi 
nelegiuiţi, şi exemplele ar putea continua la nesfârşit, 
pentru a vă însuşi trăirile planului respectiv. 

— Noi ne încarnăm numai în persoane de 
acelaşi sex? 

— Nu, voi aţi cunoscut toate laturile creaţiei. 
Ați fost bărbaţi, femei, heterosexuali, bisexuali, 
homosexuali, însă în toate aceste trăiri aţi fost 
animați de flacăra Sfântului Duh. Trebuie să 
înţelegi că toate acestea sunt aspecte ale Creaţiei 
Divine şi de aceea trebuiau experimentate, pentru a 
vă însuşi vibrația lor. Unii au învăţat lecţia repede 
și au trecut mai departe la alt stagiu, alţii au 
experimentat-o mai multe încarnări la rând, iar 
alţii, cei mai numeroşi, în momentul când își 


schimbă polaritatea, devin agresivi, condamnându-i 
pe cei care nu le seamănă sau nu le împărtăşesc 
opiniile. Asta înseamnă că în următoarea viaţă vor 
fi puşi exact în aceeaşi situaţie, numai că de data 
asta vor fi de cealaltă parte. Ca să mă înţelegi: un 
bărbat misogin, care îşi bate soţia, o desconsideră, 
va trece prin acelaşi gen de viaţă, numai că de data 
asta va fi femeie şi va îndura, cel mai probabil de la 
fosta soție, care acum se va fi reîncarnat în soţ, 
acelaşi gen de tratament. 

— Bine, dar dacă ai şti că ceea ce trăieşti este 
de fapt propria-ţi răsplată, ai trece mai uşor, sau ai 
evita sâ faci anumite lucruri. 

— Da şi nu, căci totodată ai putea spune că te 
răzbuni, şi cu toate că ştii că o să primeşti răsplata, 
dar măcar ai o satisfacţie în această viaţă. 
Totodată, dacă ai şti că femeia frumoasă pe care 
vrei să o iei de nevastă, te-a înşelat si ucis in altă 
viaţă ai mai accepta-o? Şi atunci legea faptei şi a 
răsplatei ar fi anulată. Nimeni niciodată nu s-ar 
mai putea achita karmic şi deci nu ar mai putea 
evolua. 

— Da, dar dacă nu ştii. atunci cum să faci să îţi 
rezolvi problemele? 

— Aici intervine cumpătarea şi înţelepciunea. In 
lungul şir al încarnărilor, entităţile ajung în acel punct al 
evoluţiei, în care îşi dau seama de propria valoare. Un 
om conştient şi sigur pe sine, este o persoană care nu 
trebuie să demonstreze nimănui nimic şi de aceea el este 
binevoitor, calm, înţelegător, conciliant. Gândeşte-te doar 
dacă conducătorii voştri şi-ar cunoaşte valoarea eu-lui 
personal, dacă ar fi lipsiţi de orgolii, de aroganță, ar mai 
fi războaie? Cearta între doi oameni paşnici este 
soluţionată încă dinainte de a începe. De fapt în anii ce 
vor urma vom asista la lucruri speciale. Ai să constaţi 
cum unii din marii conducători ai planetei vor face o 
întoarcere de 180 de grade. Vor fi brusc mai înţelepţi şi 


mai paşnici, dar să nu te gândeşti că acest luciu va fi 
făcut cu propria lor voinţă. 

— Dar cum? Vor fi siliţi? 

— Nu, trupul lor va fi ocupat de o entitate 
superioară. 

— Adică vor fi posedaţi? 

— Nu, a fi posedat înseamnă că în trupul tău stă 
spiritul tău şi spiritul unei alte entităţi. Aici este vorba de 
altceva. Ei vor fi destrupaţi, ca şi când ar muri, însă locul 
va fi ocupat de un alt suflet, mult mai evoluat. Nimeni în 
afară de cei apropiaţi nu îşi va da seama şi chiar şi 
aceştia vor vedea schimbările, dar le vor găsi explicaţii 
raţionale, îndepărtându-se total de realitate. 

— Şi sufletul iniţial, va muri? 

— Da, în sensul că va trece în celălalt plan, însă 
datorită sacrificiului, el va avea un loc în ierarhiile 
superioare. 

— Dar de ce această înlocuire? Nu putea pur şi 
simplu să se nască o entitate, să crească şi să îşi ocupe 
locul stabilit? 

— Ba da, până acum aşa a fost, însă nu mai este 
timp. După cum ţi-am mai spus, Pământul va face nu 
peste mult timp un salt. Unei entităţi îi trebuiau ani, 
până să ajungă la maturitate. 

— Şi de ce nu s-a născut mai din timp? 

— Deoarece planul a fost schimbat. Pământul 
va face saltul însă fără distrugerile masive 
prevăzute iniţial. Vor fi schimbări de relief, pierderi 
de teritorii, cataclisme majore, pierderi umane, 
însă nu pot fi comparate cu ceea ce trebuia să se 
întâmple. Şi asta se datorează unor entităţi răzlețe, 
un fel de pionieri, care au crezut în binele din om şi 
au cerut o amânare, un fel de păsuire, de timp de 
graţie, în care să încerce să trezească cât mai 
multe conştiinţe. Se pare că strigătul lor a avut 
efect, căci zeci de oameni i-au ascultat, i-au înţeles 
și au început să se schimbe şi aceştia la rândul lor 


au antrenat alte suflete iar această trezire a 
început să se facă exponențial, dar am mai discutat 
aceste lucruri. 

Ştiu că am mai discutat, însă vreau să aprofundez 
acest subiect în speranţa că voi primi alt răspuns. 

— Şi dacă se trezesc toţi? Dacă înţeleg, atunci nu o 
să mai fie nimic? 

— Toţi nu se vor trezi, din păcate, spuse Cristofor 
gânditor, căci sunt încă multe entităţi care bâjbâie în 
căutarea propriei spiritualităţi, iar ceea ce este scris se 
va întâmpla, deoarece inclusiv planeta trebuie să se 
transforme. 

— Da, dar ar fi bine dacă i-ar anunţa cineva! Nu 
există oameni care să facă asta? Nu poate trimite 
Dumnezeu un mesager? 

— Sunt foarte mulţi, însă nu sunt ascultați, nu sunt 
luaţi în seamă, ba mai mult sunt ridiculizaţi. 

— De ce unii nu cred? 

— Fiindcă aceasta este treapta evolutivă pe care se 
află. în cursul încarnărilor, unii au mers mai repede, alţii 
mai încet. Unii şi-au însuşit rapid experienţele karmice 
necesare, compensându-le şi apoi pornind pe Calea 
Desăvârşirii, alţii încă orbecăiesc în vâltoarea patimilor. 
Asta nu înseamnă că ei nu sunt evoluaţi, ci că încă mai 
au nevoie de timp pentru a se împlini. 

— Eu îmi doresc să trăiesc să văd ce se va întâmpla. 
Poate sunt egoist, dar vreau să încerc această 
experienţă, să fac parte din ea. 

— Acest lucru doar Creatorul îl poate hotări. 

— Da, dar dau semne bune! Am înţeles multe 
lucruri, am înţeles reîncarnarea, karma, am înţeles şi de 
ce sunt îndrăgostit de tablou, dacă stai şi judeci toate au 
o explicaţie. Apropo, îmi poti spune ce este cu 
femeia cu torţa? Cine este ea? De unde vine? 

— Uneori, în decursul unei vieţi, începu 
Cristofor cu glas scăzut, entitatea încarnată ajunge 
într-o conjunctură neprevăzultă, care nu 


corespunde Planului Divin. Dacă s-ar accepta 
deznodământul către care converge situaţia, atunci 
schimbarea traiectoriei ar crea discontinuități în 
Akasha, fapt ce ar duce la perturbări grave. în 
aceste situaţii limită, se acceptă trimiterea unui 
mesager care să rectifice lucrurile şi să le 
reintroducă pe făgaşul normal. Aceşti mesageri, 
sunt de fapt entităţi coordonatoare ale planului 
astral, care vin îşi fac treaba şi apoi pleacă. Aşa se 
explică misterioasele apariţii de îngeri, de ghizi sau 
călăuze, care apar ca din senin, ajută şi apoi dispar. 
Cred că ai auzit şi tu de acestea. 

— Şi frumoasa mea este din astral? O să o pot vedea 
vreo dată 

— Sunt entităţi care nu permit a le fi văzut chipul. Şi 
oricum, ca să te uiţi la o entitate, trebuie mai întâi să ai o 
oarecare pregătire şi apoi să ţi se dea voie. Spre 
exemplu, gnomii sunt foarte supărăcioşi. Dacă te 
întâlneşti cu unul, este interzis să îl abordezi primul şi să 
te uiţi direct în ochii lui. De altfel ei evită pe cât posibil 
contactul cu muritorii. 

Deja este prea mult pentru mine! Parcă am fi în Albă 
:a Zăpada şi cei şapte pitici. înţeleg multe, dar aşa ceva... 

— Văd că s-a lăsat seara, zise Cristofor, mai mult 
pentru el, şi apoi adăuga cu glas tare: 

— Nu vrei să luăm o gură de aer curat înainte de 
masă? 

— Ba da, îi răspund eu. 

leşim în spatele casei. Aerul rece şi tare mă izbeşte 
in faţă. Inspir cu nesaţ, însă oricât de mult aer aş trage 
în piept, nu pot scăpa de mirosul mării. Traversăm încet 
pajiştea şi ne afundăm în pădure. 

Cristofor păşeşte îngândurat, căutând parcă ceva. 
Nu pot să nu admir peisajul. Copaci superbi, înalţi, 
viguroşi, ne veghează paşii. Din loc în loc triluri de 
pasăre brăzdează văzduhul. Este linişte şi pace. şi în 
ciuda întunericului care se lasă, simt locul prietenos, 


apropiat. 

Cristofor mă ia de braţ şi începe să îmi descrie 
fiecare specie de arbori în parte. îl ascult, aparent atent. 
însă gândul îmi zboară departe. Mă gândesc la Julie şi la 
Danaide. Privirea îmi cade în treacăt pe muşchiul de la 
rădăcina unui brad. Simt cum mi se ridică părul în cap. 
O ființă micuță, luminoasă, cu două perechi de 
aripi, cu figura umană, asemănătoare unei păpuşi 
stă uitându-se la mine preţ de câteva clipe, după 
care dispare. încerc să îi spun lui Cristofor, însă acesta 
este atât de absorbit de poveştile lui despre brazi, molizi 
şi pini, încât nu mă aude. 

Continuăm să mergem. îmi dau seama că probabil 
sub presiunea poveştii despre gnomi şi subconştientul 
meu mi-a jucat feste, transmiţându-mi imagini cu zâne 
sau  spiriduşi. Zâmbesc amuzat, însă zâmbetul îmi 
îngheaţă pe faţă, căci de data asta, pe-o creangă, cam la 
nivelul ochilor, trei asemenea creaturi, stau şi îmi fac cu 
mâna. Mă uit fix la ele, ca sa fiu sigur că nu dispar, timp 
în care trăgându-l de mână pe Cristofor bolborosesc: 

Sup, zânp, pomp. 

Cristofor întoarce capul degajat şi zâmbeşte. Le face 
cu mâna şi spune: 

— Sunt iele, se numesc iele, repeta el 
accentuând, adică un fel de zâne ale pădurii. Sunt 
de diverse tipuri şi grade de elevare şi se ocupă 
preponderent cu păstrarea energiei locului. 

— Sunt tare drăguţe, mai adaugă el, ca şi cum nimic 
anormal nu s-ar fi întâmplat şi îşi reia dizertaţia despre 
arbori. 

Simt că îmi plezneşte capul, dar se pare că ce am 
văzut este abia începutul, căci îl aud: 

— Uite în stânga şi o salamandră! 

Mă uit şi văd un omuleţ mic, jumate om, 
jumate şopârlă, cu o coadă verde-roşiatică, care se 
ascunde grăbit după un pom. 

Sunt atât de bulversat încât mă hotărăsc să nu mai 


scot niciun sunet. Oricum nu ar fi contat, căci 
interlocutorul meu rămâne în continuare axat pe 
explicaţii de silvicultură. Ce iele, salamandre, astea sunt 
lucruri minore, important este să  aprofundam 
terasamentul, solul şi răspândirea arborilor în natură! 

Ajungem într-o poieniţă. Un pârâu mic, în care se 
reflectă timid razele lunii, o împarte în două. Ne aşezăm 
pe o piatră. Cristofor mă ţine încă de braţ. După câteva 
clipe în care pare să contemple peisajul începe cu glas 
domol: 

— A fost o vreme în care pe acest pământ 
trăiau multe şi felurite animale. Dumnezeu le 
făcuse spre folosul şi spre bucuria oamenilor. Tot 
atunci, în acea perioadă, pădurile şi dealurile de la 
munte erau străbătute de herghelii de inorogi. 
Erau animale majestoase, paşnice, blânde şi aveau 
menirea de a ajuta omul, de a-l însoţi, de a-i 
călăuzi paşii şi a-1 veghea. Dumnezeu i-a iubit atât 
de mult încât a dat acestora darul vindecării. 
Oamenii ce vieţuiau în acele timpuri ştiau de aceste 
puteri şi ori de câte ori aveau o boală se duceau în 
pădure, se culcau în iarbă şi adormeau. Şi inorogii 
veneau la ei şi picurau lacrimi de iubire deasupfa 
capetelor lor, iar aceştia când se trezeau erau 
vindecaţi, însă unii au prins de veste că dacă te 
ungi cu praf de corn de inorog, capeti puteri 
magice, poţi stăpâni lumea, poţi avea totul şi 
atunci s-au apucat să îi omoare pentru a le lua 
cornul. Aşa se face că au fost vânaţi până când în 
întreg ținutul au mai rămas doar doi, un mascul şi 
o femelă, însă oamenii au prins de veste şi i-au 
încolţit sus, pe creasta muntelui. întâi au ucis 
femela. l-au străpuns inima cu sulița, ţipând de 
bucurie. Masculul a stat nemişcat lângă ea, cerşin- 
du-şi parcă moartea. Și când unul din oameni se 
pregătea să arunce sulița, s-a pogorât o lumină 
mare din cer şi a învăluit animalul, făcându-l să 


dispară. Nu se ştie exact ce s-a întâmplat cu el. sau 
unde a ajuns. Singurul luciu sigur este faptul că 
oamenii s-au luptat între ei vrând să stăpânească 
lumea, numai că erau mulţi cei ce aveau praf de 
corn de inorog şi acest lucru a făcut ca forțele să 
fie întrucâtva egale. Războiul a încetat abia când 
praful s-a terminat. Atunci au realizat că de fapt ei 
și-au ucis şansa veşniciei, că de acum înainte vor 
trebui să-şi accepte suferinţa, boala şi să înveţe să 
trăiască cu ele. Aşa se face că omul a ales în locul 
nemuririi, mărirea vremelnică. 

Stau nemișcat, încercând să îmi stăpânesc 
lacrimile. îmi dau seama că deşi este o legendă, 
caracterizează perfect rasa umană. Atenţia îmi este 
atrasă de foşnetul pomilor de peste pârâu. Dintre 
pomi îşi face apariţia o umbră mare, albă. Mă 
ciupesc pentru a mă convinge că nu dorm. Mă uit şi 
nu îmi vine a crede! Un cal superb, alb, uriaş işi 
scutură capul, sforăind uşor. Cu cât înaintează spre 
noi. cu atât mă simt mai impresionat. Perfecţiunea 
gâtului, curbura crupei, părul învolburat care-i 
tresare la fiecare pas. Mă uit la el şi valuri de iubire 
îmi inundă sufletul. Trece prin apă, apro-piindu-se 
de Cristofor. Acesta întinde mâna sa îl mângâie şi 
atunci îi văd cornul. Un tremur mă cuprinde şi 
izbucnesc în plâns. lartă-ne animal frumos! lartă- 
ne Doamne! Cristofor îmi apucă mâna şi mi-o pune 
pe capul lui. Acesta scoate un zgomot uşor şi se 
apropie de mine. îl cuprind cu ambele braţe pe 
după gât, băgându-mi capul în coama lui. îi simt 
mirosul. Lacrimile îmi  şiroiesc pe obraji, 
împletindu-se cu lacrimile sale, şi îmi cer iertare, 
înaintea lui şi a străbunilor lui, pentai toți şi 
pentru toate câte le-am făcut. îl mângâi pe bot şi îl 
sărut lipindu-mi capul de obrazul său. Nu ştiu cât 
stăm aşa, însă la un moment dat scutură din cap, 
parcă salutându-ne şi dispare cu un salt amplu în 


desiş. Deschid ochii şi îmi dau seama că mă aflu la 
mine în camera. Oare când am ajuns aici? Să fi fost 
un vis? 

Rămân nemişcat, însă mă simt cumva cu sufletul 
împăcat. Mă ridic de pe pat, încercând să realizez dacă 
ceea ce am trăit a fost adevărat. îmi miros hainele şi le 
simt impregnate cu mirosul lui, un parfum uşor de fân 
proaspăt şi flori. Văd pe mâneca mea un fir alb, lung, de 
păr. îl culeg cu dragoste şi îl pun în sulul de carton al 
Danaidei. Mă gândesc cât de ciudată este viaţa. Dacă mi- 
ar fi spus cineva că a văzut un inorog, o salamandră sau 
iele... dar de fapt eu am văzut? 

Mă hotărăsc să merg la Cristofor. Dacă tot nu am ce 
face, măcar stau pe capul lui şi îl stresez. 

Cobor şi dau cu ochii de Yidam care îmi face semn 
să îl urmez. leşim în curte şi îl văd pe Cristofor aşezat pe 
o bancă în faţa fântânii. 

— Săptămâna viitoare ne vom despărţi, spuse el. 
Yidam te va duce direct la aeroport. 

Mă întreb: oare deja au trecut cele şase luni? Bine, 
dar când? Cum? Parcă ieri am venit! 

Vroiam să-ţi spun că poţi veni aici ori de câte ori vei 
dori. Te rog însă să ţii mine că eu voi merge la Bucureşti 
doar până în august 2009. După aceea, misiunea mea se 
va încheia şi voi lua o pauză. 

— Bine, dar dacă doresc să ne vedem după aceea? 
Întreb eu. 

— Nu va mai fi posibil, căci eu voi pleca spre alte 
planuri. 

— Şi cu tot ce ai aici ce vei face? Le vinzi, le laşi 
aşa?, îl întreb plin de mirare. 

— Este posibil să le las cuiva, însă acest lucru nu s-a 
hotărât încă în Akasha. Depinde foarte tare de persoana 
respectivă, de evoluţia lui. Şi eu am fost surprins de 
informaţia primită, dar cu siguranţă Providența Divină 
ştie mai bine. Deşi sunt convins că este o sarcină grea, 
care trebuie asumată într-un timp foarte scurt, am 


încredere în forţa Duhului Sfânt care străluceşte în acest 
om. Dacă sămânţa ce a fost sădită în inima sa, cu sute de 
ani în urmă, a fost de calitate, atunci aceasta va rodi 
acum, căci clipa lui a sosit. 

Oare cine o fi norocosul? mă întrebam în gând. Din 
discuţie deduc că este un el, însă oricât aş încerca nu pot 
afla şi alte informaţii. 

Mai aflu că în săptămâna care a rămas trebuie să 
exersez de zor toate practicile pe care le-am învăţat, 
adică programări cu apa, proiecţii cu elementele foc, 
apă, aer şi pământ, concentrări, gimnastică, lucru cu 
diverse raze şi meditații. Nu pot spune că nu îmi place. 
Cu cât exersez mai mult cu atât îmi este mai uşor şi mă 
simt mai bine. Pot spune că am devenit chiar as în 
golirea creierului de orice stimul. 

Este ultima seară a şederii mele aici. Mă întâlnesc 
cu Cristofor cu o oarecare strângere de inimă. Cred că 
am început să îl plac! Aşezat în jilţul meu, aflu că în 
această seară vom face o meditaţie specială. Stau pe jos 
în poziţia lotus şi închid ochii. Cristofor face acelaşi 
lucru, însă ca de fiecare dată, îmi prinde mâinile cu mâna 
lui, după care începe cu o voce monotonă: 

— Inspiră adânc şi rar, de mai multe ori. 

Inspir rar şi adânc. Cu fiecare inspiraţie simt 
cum o stare de linişte mă cuprinde. Sunt relaxat. 
încerc să mă concentrez pe vocea lui Cristofor, însă 
o aud din ce în ce mai departe. La un moment dat, 
am o uşoară senzaţie de plutire şi mă trezesc în 
mijlocul unei mări violete, de abur. Mă uit cu ochii 
minţii de jur împrejur şi văd cum din loc în loc 
uşoare unduiri, fac să răsară sclipiri de luminiţe în 
culorile curcubeului. Este atât de frumos şi este 
atâta linişte încât aproape că îmi simt inima cum 
vibrează de bucurie. Nu ştiu cât stau aşa, însă 
încep să conştientizez o prezenţă, la început mai 
slabă, însă apoi din ce în ce mai pregnantă, ca şi 
cum cineva m-ar urmări. Mă uit, însă nu văd pe 


nimeni. Senzatia devine din ce în ce mai acută şi 
strig: 

— Unde eşti? 

în cap aud răspunsul: 

— Sunt în tine! 

— Cine esti? 

— Eu sunt tu! 

— Cum eşti eu? îmi vorbesc singur? 

— într-un fel da. Eu sunt tu şi tu eşti eu. 
Suntem de sine stătători, dar permanent împreună, 
suntem unul şi acelaşi. 

— Eşti Dumnezeu? 

— Mă poţi numi cum vrei tu, căci numele nu 
are importanţă, dar pentru a mă conştientiza, îmi 
poți spune şi aşa. 

— Și de ce spui că suntem permanent 
împreună? 

— Pentru că aşa este. Eu sunt în permanenţă 
cu tine, la fel cum sunt în permanenţă cu toţi şi cu 
toate cele ce au fost create, iar tot şi toate, inclusiv 
tu sunteţi în permanenţă cu mine. 

— Dacă tu eşti cu adevărat, atunci spune-mi de 
ce m-ai îmbolnăvit? 

— Nu eu am fost acela care a hotărât boala ta. 
Tu ai făcut-o singur. Tu ţi-ai ales soarta înainte de 
încarnare. îngerii karmei doar au vegheat ca ceea 
ce era scris să se respecte. 

— Sigur că da, eu am vrut să mor, cu siguranţă! 

— Nu, tu ai vrut să ajungi în acel punct în care 
să ţi se aducă aminte cine eşti de fapt, de unde vii 
și ce misiune ai. 

— Și alt mod mai bun nu am găsit? 

— Aceasta a fost calea pe care ai vrut să mergi. 
Dacă nu ai fi fost pus în situaţia asta dramatică, te- 
ai fi supus unui asemenea regim, ai fi acceptat să 
laşi pentru câteva luni, totul şi să pleci, ai fi 
ascultat de sfaturile lui Cristofor? 


Stau şi mă gândesc că are dreptate. Pentru 
nimic în lume nu mi-aş fi lăsat munca, casa, viaţa. 

— Cred că ai dreptate, spun eu încet, mai mult 
pentru mine. Dar totuşi unde ai fost când am avut 
nevoie de tine. 

— întotdeauna am fost în interiorul tău. Am 
strigat, am urlat, însă ai un talent deosebit în a mă 
ignora. Toate hotărârile le-ai luat cu raţiunea, în 
detrimentul sufletului. 

— Dar se pare că am luat hotărârile care 
trebuia să le iau, din moment ce am ajuns aici, 
adică unde era predestinat să fiu. 

— Ai fi ajuns aici, indiferent pe ce cale, însă tu 
ai ales-o pe cea mai anevoioasă. 

— Și cum să fac să ştiu de acum încolo, pe care 
drum trebuie să merg? 

— întreabă-mă şi eu îţi voi răspunde, cheamă- 
mă şi voi veni. 

— Cum să te întreb când eu nu sunt încă 
convins că exişti! mă reped eu. Dacă tot ceea ce 
experimentez acum este de fapt un vis, din care mă 
voi trezi la un moment dat şi voi constata că sunt 
exact acolo unde eram când am adormit. 

— Aici nu pot să te ajut. Credinţa se află 
ascunsă în interiorul fiecăruia. Nimeni şi nimic nu 
o poate aduce la lumină, doar însăşi entitatea. 

— Dar eu vreau să cred! Ajută-mă! Arată-mi! ţip 
eu, mai mult mental. 

Un tremur ciudat mă cuprinde, de fapt este o 
senzaţie de presiune puternică. Simt cum, inima 
mea începe să o ia razna şi văd, simt, cum un abur 
întunecat iese şi se ridică din mine, pentru ca apoi 
cu o mişcare bruscă să se integreze în marea violet. 
Preţ de câteva secunde, mii de ace îmi împung 
pielea simultan, făcându-mă să mă chircesc de 
durere. Tâmplele îmi zvâcnesc brusc, dureros, după 
care o stare de vid total mă cuprinde. Mă simt golit 


de orice trăire, de orice simţ, sunt orb, surd ṣi mut, 
sunt eu singur în interiorul învelişului meu carnal, 
pe care însă îl simt străin, total separat. Nu ştiu cât 
stau aşa, căci am pierdut noţiunea timpului, dar 
încet, la început difuz, apoi din ce în ce mai 
pregnant, simţurile încep să îmi revină şi simt cum 
unduiri plăcute de căldura încep să mă atingă. Le 
simt ca pe nişte mase compacte de energie 
benefică, care vin şi se lovesc de trupul meu, 
încărcându- 1, făcându-l] să vibreze şi realizez că de 
fapt sunt învăluit de valuri de iubire. Inima începe 
să mă doară de atâta frumuseţe şi iubire şi încep să 
plâng. Pe ecranul minţii vortexuri de culoare, 
energie şi sunete. încep să se deruleze şi trăiesc 
actul creaţiei. Văd, percep, înțeleg şi conştientizez 
iubirea alături de creator, dar ciudat este faptul că 
le simt ca făcând parte din mine, ca şi cum eu aş fi 
fost acolo, participând activ. Un sentiment de 
unicitate pune stăpânire pe mine, dar nu ca şi când 
aş fi de sine stătător, ci mă simt un întreg, un tot 
unitar; tot ceea ce există sunt eu, sau eu sunt tot 
ceea ce există. Un flash puternic ţâșneşte cu 
zgomot din plexul meu şi încep să curgă din mine 
râuri de iubire. Le văd cum se revarsă şi se 
contopesc la început cu marea cea violet, pentru ca 
apoi să umple pământul, universul. li cer mental 
lui Dumnezeu să mă imbrăţişeze şi simt cum 
instantaneu încep să mă topesc, disipându-mă în 
ceva ce seamănă cu un abis de lumină şi iubire. 
Trăiesc un sentiment de măreție, de putere, de 
pace, de înţelepciune şi desăvârşire. Mă simt egal, 
identic, cu Unul şi acest lucru mă face să am acces 
la Conștiinţa Cosmică. Sunt veşnic, etern, sunt 
pretutindeni. Văd sori, constelații, planete. Le simt 
pulsul, viaţa. O mişcare uşoară, levogiră, mă 
prinde, imprimându-mi o traiectorie rotativă. Mă 
scurg plăcut printr-o pâlnie de abur şi deschid 


ochii în laboratorul lui Cristofor. Mă simt special, 
aparte şi acest lucru mă opreşte să vorbesc, căci 
îmi dau seama că sunetul cuvintelor m-ar lega de 
acest plan şi eu nu vreau, vreau să mai păstrez în 
mine amprenta veşniciei. 

Noaptea, deşi adorm cu greu, visez că mă uit cu 
Cristofor într-o oglindă magică, la crearea Universului. 
Deşi ştiu cumva intuitiv că suntem noi, nu semănăm. Eu 
sunt mult mai tânăr şi el mult mai bătrân, dar îl simt ca 
pe un profesor, un iniţiat care încearcă să îmi transmită 
cunoaşterea lui. îl mai aud spunând că nu mai este timp 
şi mă trezesc. 

Despărțirea de Cristofor a fost una simplă şi foarte 
formală. In afară de plicul pe care mi 1-a dat, spunându- 
mi să nu îl deschid decât după ce îmi fac analizele, nu am 
nicio altă dovadă că am fost acolo. 

Stând în avion, mă gândesc că mă aşteptam la mai 
mult din partea lui, însă se vede că îi sunt indiferent. 
Pentru el sunt cu siguranţă un biet muritor, banal şi fără 
prea mare importanţă. De altfel dacă şi eu aş fi ca el, 
probabil că lumea mi s-ar părea stupidă şi plictisitoare. 

Mă uit în jurul meu şi constat că s-a accentuat 
sentimentul de singurătate, pe care l-am avut 
întotdeauna. Sunt înconjurat de oameni, însă mă simt 
singur, exceptând-o pe Danaide, frumoasa mea, care mă 
însoţeşte oriunde... Mă întreb oare de ce însoţitoarele de 
bord se uită atât de lung la mine... şi faţă din lateral... 
Mă hotărăsc să mă duc la baie să mă uit în oglindă. Este 
pentru prima dată în ultimele şase luni. 

Intru şi încui uşa după mine. Stau în minuscula 
încăpere sprijinit de perete şi mă contemplu. Nu mai 
sunt eu! Adică ştiu că sunt eu, însă arăt mult mai tânăr şi 
mai odihnit. Părul mi-a crescut destul de mult, aproape 
că pot spune că am plete, iar ochii mei... sunt superbi, 
calzi, prietenoşi şi strălucesc într-o lumină aparte. îmi 
scot tricoul şi îmi pipăi muşchii şi pielea. Am slăbit, am 
însă musculatura bine conturată, iar textura pielii s-a 


schimbat, parcă este mai fină, mai elastică. Sunt fericit! 
Pot spune că de mult mult m-am mai simţit atât de bine 
cu mine însumi. 

les şi mă îndrept zâmbind către locul meu. Privirea 
îmi este atrasă de un copil blond, însă exagerat de palid. 
Nu ştiu de ce mă opresc în dreptul lui şi îl întreb dacă 
vorbeşte franceza. îmi spune că da. Aflu că îl cheamă 
Paul Georgescu, că este din Bucureşti şi că merge la o 
clinică din Paris unde trebuie să facă un transplant de 
măduvă. 

— Un transplant de măduvă? întreb eu mirat. 

— Da, căci suferă de leucemie, îmi răspunde mama 
lui. Mă uit în ochii lui albaştri şi îmi dau seama că 
strălucesc de fericire. Nu mă pot abţine şi îl întreb: 

— Te bucuri? 

— Da, vine răspunsul lui, căci m-am rugat la 
Dumnezeu să îmi dea această posibilitate, deoarece noi 
nu aveam bani. Cu ajutorul Fundaţiei Floarea Vieţii, am 
reuşit să adunăm jumătate din sumă. Asta ajunge pentru 
prima intervenţie. Sunt sigur că se va găsi o cale dea 
primi şi restul. Este vorba de foarte mulţi bani, aproape o 
sută de mii de euro, însă Dumnezeu va avea grijă. Ştiu 
sigur asta. şi de aceea îi mulţumesc în fiecare zi! 

Nu îmi pot ascunde admiraţia faţă de acest suflet. 
Este bolnav, la un pas de moarte, nu are banii necesari, 
dar totuşi are puterea de a-i mulţumi lui Dumnezeu. 

Mă aşez la locul meu şi întreb în sinea mea: 

— De ce Doamne? 

— Pentru că el ca şi tine a ales această cale. Era cel 
mai rapid mod de a-şi arde karma, pentru a se putea 
acorda la noua vibraţie a pământului şi de a-şi putea 
duce misiunea la bun sfârşit. 

— Se va vindeca? —Da. 

Se va vindeca dacă va avea cu ce mă gândesc eu. 
Câtă nedreptate există pe lumea asta! Să depindă 
propria-ţi viaţă de bani, de valori materiale! 

însoţitoarea de bord îmi pune în faţa o farfurie cu 


mâncare. Mă uit la bucata de carne şi simt cum papilele 
mele gustative explodează de fericire. Mă reped şi muşc 
din ea, însă simt cum aproape instantaneu o stare de 
vomă mă năpădeşte. Mă abţin şi încerc să o mestec. 
Gustul îmi pare scârbos, ca şi cum ar fi în putrefacție. O 
scuip în farfurie încercând să îmi explic reacţia mea. 
Cred că se datorează pauzei alimentare. 

Ajung în apartamentul meu. Dulcea mea casă! Mă 
hotărăsc să nu anunţ pe nimeni de întoarcerea mea, nici 
măcar pe Julie. îmi fac o programare la doctorul Richard, 
care pare nespus de bucuros că mă aude. Uite măcar un 
om care era îngrijorat de dispariţia mea! O scot pe 
Danaide şi o prind cu grijă pe şasiu şi apoi în ramă. Am 
ajuns acasă, dragostea mea! 


Astăzi trebuie să primesc vestea cea mare: sunt 
sănătos sau bolnav. încerc să mă concentrez pe rezultat, 
dar singurul răspuns care îmi vine în cap este: eşti 
sănătos! Ştiu însă cu toată puterea raţiunii mele că este 
o tâmpenie. Sunt sigur bolnav! Probabil că mult mai grav 
decât atunci când am plecat! Este imposibil să tratezi 
SEDA cu plante, ceaiuri, mâncare şi meditații, sunt 
convins de asta. îmi dau seama că dacă aş fi cât de cât 
raţional, ar trebui să mă concentrez pe putinul timp care 
mi-a rămas. 

— Nu vreau să mor, Doamne, mă auzi, nu vreau să 
Mor! 

— Nu ai să mori, îmi vine instant răspunsul în cap. 

Mă pufneşte râsul, dar mă opresc, căci în minte îmi 
apare imaginea băieţelului din avion. El nu are bani, dar 
încearcă să se vindece, iar eu am cu nemiluita şi mă 
tratez cu ierburi! O idee îmi trece brusc prin minte. Da, 
cred că asta ar trebui să fac! 

Pun mâna pe telefon, sun la informaţii şi cer 
numărul clinicii. După câteva târâituri, o voce de femeie 
răspunde. Mă recomand, îi spun că mă interesează 


starea copilului, iar ea îmi face legătura cu doctorul, 
spunând că nu îmi poate da relaţii. 

Aflu, după ce sunt chestionat, că acum este la 
analize, urmând ca funcţie de rezultate să se ia o 
hotărâre. închid şi mă hotărăsc să mă duc să îl văd. 

îl găsesc întins pe pat, plin de perfuzii, însă la fel de 
binedispus. Ochii lui sunt plini de lumină. îmi sare de 
gât, pupându-mă. îl strâng în braţe, abia stăpânindu-mi 
lacrimile. Ca şi mama lui, sunt la fel de surprins de 
reacţia mea, căci nu ştiu cum să mi-o explic. Stau lângă 
el până adoarme, după care mă hotărăsc să vorbesc cu 
doctorul. 

— Câţi bani îi mai trebuie? întreb eu. 

— Cam cincizeci de mii de euro, îmi răspunde acesta 
cu oarecare stânjeneală. 

Acceptaţi cecuri? întreb eu şi simt cum un val de 
bucurie îmi umple inima. Cred că am înnebunit, tocmai 
am scăpat de o grămadă de bani, dar mă simt atât fericit 
cum nu am mai fost de mult. 

După figura doctorului înţeleg că este uimit, însă se 
abţine de la orice comentariu. 

— Vreau să rămână confidenţial, spun eu şi ies din 
cabinet. Am o stare de euforie, care mă face să plutesc. 
Uite, Doamne, că ţi-am arătat că şi eu pot fi ca tine! Tizul 
meu nu va muri din lipsă de bani, deoarece eu şi numai 
eu am hotărât ca acest Paul să trăiască. Astăzi este ziua 
în care un Paul va fi salvat! 

— Ce mai spui acum Doamne? 

— Ştiam că aşa va fi! vine răspunsul. 

Târâitul insistent al mobilului mă scoate din 
concentrare. Vocea gravă a doctorului Richard mă 
anunţă că trebuie să ne vedem. 

Stau în faţa lui pe scaun şi încerc să ghicesc 
rezultatul. După mina pe care o abordează îmi dau 
seama că este de rău. 

— Nu ştiu cum să încep, spune el. 

— Direct, bărbăteşte, suport orice, răspund eu, însă 


simt cum mi se strânge inima. 

— Cred că iniţial ţi-au greşit analizele la laborator. 
Acestea sunt perfecte. Eşti sănătos tun, zise el şi apoi 
adăugă cu glas scăzut. Dacă consideri că este cazul să 
mă dai în judecată, am să accept situaţia, deşi vreau să 
ştii că nu am nicio vină, ba mai mult îmi cer scuze şi îmi 
pare nespus de rău de cele întâmplate. Am cerut să 
verifice din nou primele analize şi rezultatul este acelaşi, 
deci deduc că s-au încurcat cumva mostrele. Nu ştiu ce 
să zic mai mult de atât. Este un caz singular... Nu am mai 
avut o situaţie de acest gen... 

Scot un chiot de bucurie şi repezindu-mă spre el îl 
sărut pe obraji. îl asigur că îi accept scuzele şi ies în 
grabă din clădire. Merg pe stradă sărind într-un picior. 
Văd cum lumea se strâmbă uitându-se la mine. Mă doare 
fix în cot! Orbilor! 

— Doamne. îţi mulţumesc! îţi mulţumesc! 

— Cu plăcere! aud în cap. 

Vorbesc cu Dumnezeu şi el chiar îmi răspunde! 
Izbucnesc într-un râs isteric. O doamnă în vârstă îşi face 
cruce. Mă întreb câţi ani o mai avea de trăit? Trei, îmi 
răspunde vocea. Mă decid să nu îi comunic. Nu de alta, 
dar mai bine să o ia prin surprindere. 

Ajung într-un suflet acasă şi mă trântesc pe 
canapea. Danaide... sunt sănătos. Oare să o sun pe Julie? 
Sunt deja de o săptămână în Paris şi nu am făcut-o. Pun 
mâna pe telefon. Vocea cristalină de la capătul firului îmi 
încântă auzul. îi spun că am ajuns şi că o aştept la mine. 

în momentul în care intră pe uşă o prind în braţe, o 
sărut şi o trântesc pe canapea, cu intenţii nu tocmai 
ortodoxe, însă ploaia de întrebări ce se abate asupra 
mea, mă face să uit mobilul acţiunii. îi povestesc de 
Cristofor. de Yidam, de tratament, de meditații, îi spun 
până şi de vocea ciudată care îmi răsuna în cap. O văd 
cum stă cuminte pe canapea, ascultându-mă. La un 
moment dat mă ridic brusc şi îi flutur în faţă rezultatul 
analizelor: 


— Şi acum minunea... sunt sănătos! Julie ia hârtiile, 
le citeşte şi exclamă: 

— Nu îmi vine să cred! 

— Cum adică nu îţi vine să crezi? întreb eu mirat. 

— Adică, zise ea după o scurtă pauză, nici eu nu 
credeam în rezolvare. A fost mai mult un imbold interior. 
în momentul în care te-am văzut plângând, m-am gândit 
că întâlnirea cu un astfel de om te-ar ajuta să îţi accepti 
mai uşor soarta, însă asta este chiar o minune... 

Mă simt foarte dezamăgit! Toate aceste zile de chin 
pe care le-am îndurat au fost suportate în mare măsura 
datorită ei. Numai gândul că ea m-a trimis, că are 
încredere în el, că 1-a verificat m-au făcut să rabd cu 
stoicism şi să sper. 

— Te rog să nu mă înţelegi greşit, adăugă ea, ştiu că 
este o persoană specială, ştiu că a tratat numeroase boli, 
unele chiar incurabile, i-am simţit personal capacităţile, 
însă faptul că poate vindeca chiar pe oricine, mă face să 
îl văd într-o altă lumină. 

îi spun repezit că eu nu sunt oricine, că am o 
misiune, că am ales să vin acum aici cu o treabă foarte 
precisă, însă încep să simt cum se distanțează. 

— De ce ai reacţia asta? o întreb eu contrariat. 

Julie lasă capul în pământ şi după câteva clipe de 
tăcere spune: 

— Cred că... nu ştiu, cred că sunt geloasă! Mă 
pufneşte râsul şi o iau în braţe. 

— De ce, pe ce să fii geloasă? 

— Pe tine! strigă ea. Ani la rând m-am chinuit să îmi 
găsesc propria cale de comunicare cu divinitatea, am 
citit, am scormonit, m-am documentat şi nimic. Totul s-a 
redus la simple trăiri, uneori chiar induse, nimic 
palpabil, consistent... şi tu, nu ai făcut nimic, ba din 
contră ocoleai bisericile cu voltă şi brusc ai devenit 
favoritul! Nu este corect! Mie de ce nu mi-a arătat 
Cristofor calea? Ce, eram femeie? 

Vocea din cap îmi spune că va veni şi timpul ei. căci 


energia feminină, va trebui manifestată în anii ce vor 
urma. îi comunic acest lucru, cu toate că o văd privindu- 
mă cumva ciudat. Vorbim atât de mult încât simt că îmi 
pierd vocea. 

A doua zi mă trezesc ţinând-o pe Julie în braţe. Şi 
acum îmi vine să râd gândindu-mă la inepţiile pe care mi 
le-a spus, dar noroc că firea ei altruistă a învins, deşi în 
străfundul sufletului meu îi dau dreptate. Şi eu m-aş fi 
comportat la fel! Şi eu aş fi fost gelos! 

Julie a plecat la redacţie, iar eu de plictiseală mă 
hotărăsc să fac puţină ordine. lau mormanul de haine de 
pe scaun, cu intenţia de a le trânti în maşina de spălat, 
însă privirea îmi este atrasă de plicul ce iese din 
buzunarul pantalonilor, îl iau în mână şi realizez că este 
scrisoarea de la Cristofor, pe care trebuia să o citesc 
după ce îmi fac analizele. O citesc şi simt cum tot 
sângele mi se lasă în picioare. Mă prăbuşesc strigând: 

— Blestemat să fii! 

O citesc şi o recitesc de mai multe ori. Cuvintele mă 
lovesc în inimă asemeni unor pumnale. „Ştiu că ceea ce 
îţi cer drept plată pentru tratament, s-ar putea să te 
întristeze, însă consider că preţul este just. De aceea, 
dorinţa mea, este de a o primi pe Danaide, ca răsplată 
pentru strădania mea. Te rog să înţelegi că doresc 
tabloul şi nu contravaloarea lui. Am să te scutesc de 
chinul de a mi-l aduce tu, şi de aceea îţi spun că îl poţi 
trimite Emiliei, urmând ca aceasta să mi-l înmâneze. 
Sper să putem închide pactul până în prima marţi din 
luna următoare. Bănuiesc că mă cunoşti destul de bine, 
încât să înţelegi că nu sunt dispus la niciun fel de 
negociere. Al tău umil prieten, Cristofor”. 

Urlu, strig, îmi smulg părul din cap. Iubita mea, cum 
o să te dau tocmai pe tine! Mai bine mor! Ce idiot am 
fost! Să mă las speculat de un şarlatan, de un excroc. 
Singurul scop al lui a fost să îmi ia tabloul! 

— Dar te-ai vindecat! îmi răsună vocea din cap. 

— Te urăsc şi pe tine şi pe el! Să nu mai vorbeşti 


niciodată cu mine! Ai auzit? Să taci, să dispari, să pleci 
din capul meu! Vreau să fiu bolnav, să mor, să sufăr, dar 
nu îmi pot da iubirea! Călăilor! 

— Bine, dar misiunea ta este să trăieşti, să fii 
sănătos, să poţi face trecerea odată cu pământul, să 
ajuţi! 

— Ţi-am zis să taci, să nu te mai aud! Dacă ţii cont 
de liberul arbitru, atunci dispari! 

Julie mă găseşte plângând. îi arăt scrisoarea şi îi 
spun că m-am hotărât să nu o dau. Ce o să-mi facă? O sâ- 
i trimit contravaloarea, ca să nu zică că sunt excroc. dar 
tabloul îl va lua doar dacă mor. Nimeni şi nimic pe lumea 
asta nu mă va deposeda de Danaide. 

— Dar dacă eu aş fi în pericol de moarte şi singura 
salvare ar fi să dai tabloul, ai face-o? mă întreabă Julie. 

— Este o situaţie stupida şi deci nu are rost să mă 
gândesc! replic eu. 

— Vreau un răspuns! 

Ma gândesc ce să îi zic. Realitatea este că nu aş da- 
o, dar îi pot spune asta? 

— încă aştept! zise Julie cu glas calm, însă îi văd 
sclipirea aceea dură din privire. O simt cumva arogantă, 
iar asta mă face să spun: 

— Nu, nu aş da-o! Nici măcar pentru tine! Dacă ai fi 
în pericol de moarte, înseamnă că aşa ai ales înainte de 
încarnare şi nu văd de ce să mă implici pe mine! 

Scot aceste cuvinte pe gură, însă în cap îmi apare 
imaginea planetei Yxala, o văd pe Julie care se oferă să 
mă însoţească. Ei şi ce? Eu am pus-o? Trebuia să îşi vadă 
de viaţa ei! 

— E bine că măcar ştiu cum stau, spuse ea. 

Mă aşteptam să plece, însă se vede că nu prea a fost 
afectată de cuvintele mele. Asta este un lucru bun. căci 
se pare că a înţeles realitatea. Mă duc la birou şi 
complectez un cec de cinci sute de mii de euro. Să fie 
pregătit ! 

Au trecut aproape două săptămâni de la aflarea 


veştii. Mai am o săptămână până la marele final. Trebuie 
să îmi joc cartea inteligent, însă problema este că nu ştiu 
cum. Mă frământ atât de tare în căutarea răspunsului, 
încât am încetat parcă să mai trăiesc. Până şi pe Julie o 
evit, căci simt nevoia de singurătate. Stau de ore în şir 
pe canapea şi privesc la Danaide. îi ştiu pe dinafară 
conturul, culoarea, însă cu cât mai mult mă uit la ea, cu 
atât descopăr noi bogății de detalii şi lumină. Nu vreau 
să te dau! Tu care mi-ai salvat viaţa, să te arunc pe mâini 
străine? Dar dacă ea a ajuns la mine tocmai pentru a mă 
salva a doua oară? Ah, cât îl urăsc pe Cristofor! Putea să 
îmi ceară orice altceva. Eram dispus să îi ofer oricât, nici 
nu aş fi clipit, dar pe ea... Şi de ce nu acceptă bani? De 
ce nu vrea contravaloarea? 

Gândurile mi se învălmăşesc în cap. Sunt sănătos! 
Am învins boala, am vorbit cu Dumnezeu, l-am întâlnit şi 
totuşi sunt atât de uman, am rămas un biet muritor 
materialist! 

Stau pe canapea strângând în braţe sulul de carton. 
îl desfac şi inspir, vreau să îi simt parfumul, însă un 
miros de fân proaspăt şi flori îmi invadează simţurile. ,... 
au ales în locul nemuririi, mărirea vremelnică..." îmi 
răsună în urechi. Oare asta fac eu? 

Mă uit pe geam şi văd cum încet, lumina începe să 
ia locul întunericului. La început timid, apoi din ce în ce 
mai intens, până când totul se umple de raze lucitoare de 
soare. Mă hotărăsc brusc. Scot tabloul din ramă, îl 
desfac de pe şasiu, îl bag în tub şi ies în viteză pe uşă. La 
firma de curierat, femeia din spatele geamului mă 
priveşte distantă. Lacrimile îmi şiroiesc pe obraz în timp 
ce completez formularul. Mângâi pentru ultima oară 
sulul şi i-1 întind. Iubita mea... adio. 

Merg pe stradă ca un nebun, lovindu-mă de oameni. 
Am făcut-o! Dacă asta aşteptai de la mine, Doamne, ţi-am 
dat satisfacţie. Te poţi considera victorios! Mi-ai dat 
sănătate, dar în schimb m-ai ucis. Fii fericit, căci ai ieşit 
învingător! Cu greu ajung acasă şi mă trântesc pe pat. 


Mă simt bătrân şi pustiit. Ştiu sigur că de acum încolo, 
viaţa mea nu va mai fi la fel. Un hotot de plâns îmi rupe 
şirul gândurilor şi adorm. 

Mă trezesc exact în momentul în care firele de 
lumină mă trăgeau în sus. Stau liniştit, căci îmi 
este indiferent unde ajung. Nu mă mai interesează 
nimic şi nici nu vreau să schimb ceva! Te urăsc 
Doamne! Rotaţia ameţitoare a unui vortex, mă face 
să închid ochii. O bufnitură, urmată de o durere 
groaznică în genunchi mă face să îmi dau seama că 
am ajuns la destinaţie. Deschid ochii şi constat că 
sunt pe nişte scări de lemn, înguste şi înnegrite de 
vreme, care atât cât îmi pot da seama, fac legătura 
între două etaje ale unei case. Este frig, întuneric 
și miroase a mucegai. Din partea de jos, se aude un 
glas, urmat apoi de o lumină pâlpâitoare, care urcă 
în viteză: 

— Te-ai lovit dragule? aud eu în italiană. 

întorc capul şi văd cum o femeie mică, grasă, 
albă şi pufoasă vine gâfâind spre mine. Este 
îmbrăcată cu un fel de cearceaf, care probabil se 
voia a fi o cămaşă de noapte, însă date fiind 
dimensiunile impresionante, seamănă mai mult cu 
o paraşută. în cap, boneta ce aduce mult cu o oală 
de noapte, vine să întregească pitorescul ţinutei. 
Mă uit la ea şi îmi dau seama că este mai uşor să o 
sari decât să o ocoleşti. în urma ei ropote de paşi se 
fac auzite, și de după colţul scării, alte două 
personaje feminine, îmbrăcate aproape identic, își 
fac apariţia. Una este slabă, urâtă şi înaltă şi aduce 
mult cu un bărbat, iar cealaltă este tânără, însă la 
fel de grasă şi lucioasă ca prima. Mă gândesc că or 
fi rude. 

căci seamănă foarte tare, dar nu apuc să îmi 
termin ideea că o aud spunând: 

— Te-ai lovit tată? 

Sunt consternat! Cum să fiu eu tatăl unui 


asemenea ipochimen! Cred că am înţeles greşit! 
Simt cum mi se strânge carnea pe mine doar la 
gândul că am putut aduce pe lume aşa ceva. 
Reuşesc totuşi să îngân ceva, se pare că inteligibil, 
căci le văd pe toate trei cum o iau în viteză pe scări, 
luminându-mi calea. Intrăm într-o încăpere mică şi 
întunecoasă. Un miros de vopsea şi ulei mă izbeşte 
ca un pumn în figură. lau lumânarea din mâna 
slăbănoagei şi le împing afară, trântindu-le uşa în 
nas. Grasa mai bagă capul odată întrebându-mă: 

— Soţul meu mai doreşte ceva? 

— De unde dracu să ştiu ce mai vrea bărbată- 
tu, răcnesc eu, însă îmi dau brusc seama că mi s-a 
adresat mie. Doamne iartă-mă! Deci eu sunt soțul 
și cu siguranţă monstrul, este copilul nostru! Asta 
înseamnă că m-am culcat cu ea! Cred că eram în 
comă alcolică, sau poate am fost ameninţat cu 
moartea, sau am fost drogat... Refuz să mă mai 
gândesc şi încep să mă uit prin cămăruţă. Văd 
pensule, culori, tablouri rezemate de perete... sunt 
în atelierul unui pictor! Deci am fost şi pictor! Aşa 
se explică pasiunea mea pentru artă. Imaginea 
Danaidei îmi apare în minte și simt cum un junghi, 
ca un pumnal îmi străpunge inima. Mă uit la 
lucrări, la tuşă şi îmi dau seama că o recunosc... am 
mai văzut-o undeva... dar unde? 

în apropiere de geam zăresc un şevalet pe care 
se află o pânza acoperită cu un ştergar. Aha, deci 
lucrez la ceva! Cu o mişcare bruscă dezvelesc 
lucrarea, însă simt cum deodată inima mi se 
opreşte în loc. Danaide... dragostea mea... eu te-am 
pictat! Mă uit la curbura șoldului, la părul răvăşit 
de vânt, la delicateţea mâinii, la marea învolburată 
și îmi dau seama că ea s-a născut din sufletul meu, 
din trăirile mele. căci am adus-o cu mine din 
experienţa unei vieţi trecute şi am materializat-o în 
cea prezentă. Urlu. strig de bucurie. Vreau să 


rămân aici, în această viaţă, chiar alături de aceste 
groaznice femei, numai să Fiu cu tine! Mă uit la 
lucrare. Este aproape gata. îi mai lipseşte un pic 
din spuma valurilor. Mă gândesc... dacă aş pune-o 
eu... această ultimă tuşă. aş rămâne alături de ea în 
veșnicie. Cu mâna tremurândă caut albul şi îl 
întind cu pensula pe paletă, încercând să determin 
cantitatea optimă. Trasez apoi uşor, ca o adiere, 
vârful valurilor. Mă dau înapoi şi privesc. Da este 
perfectă! Un sentiment ciudat de nemurire mă 
cuprinde. 

Soarele a răsărit de mult, însă eu rămân tot în 
poziţia aceea, contemplând-o. Un zgomot de paşi şi 
voci bărbăteşti se aud dinspre scară. Uşa se dă cu 
putere de perete şi în prag îşi face apariţia aşa-zisa 
soție a mea, de data asta îmbrăcată într-o rochie de 
catifea grena. însoţită de trei bărbaţi. Mă uit la 
costumele lor caraghioase, cu pantaloni bufanţi, 
până sub genunchi, cu pălării imense cu pene şi 
abia mă abţin să nu pufnesc în râs. 

— Domnul conte a binevoit să treacă pe la noi, 
o aud pe grăsună spunând. 

— Mă bucur, îngân eu anemic, însă cuvintele 
mi se opresc la jumătatea gâtului, căci îi surprind 
privirea. 

— Ce tablou superb! exclamă el, timp în care 
eu încerc să îl acopăr cu umărul, dar acest lucru nu 
îmi reuşeşte, deoarece mă trezesc împins de grasă, 
care smulge lucrarea de pe şevalet şi i-o pune în 
braţe. Acesta se uită cu un aer superior la ea şi 
spune: 

— îți dau douăzeci de galbeni! 

— Lucrarea nu este de vânzare, spun eu, 
smulgându-i-o din mână. 

— Patruzeci de galbeni şi protecţia mea. 

Niciodată! 

Văd cum fața femeii devine stacojie, 


sufocându-se. într-un ultim efort reuşeşte să 
îngâne: 

— Iertaţi-l, nu a dormit toată noaptea! Este 
tulburat! Vă va aduce cu siguranţă lucrarea la 
palat! 

— Bine, te aştept după-amiază, îl aud spunând, 
după care se întoarce şi iese. 

Femeia îl conduce până jos după care se 
întoarece la mine şi tună: 

— Te-ai tâmpit? Cum să refuzi o astfel de 
ofertă? Nu mai avem de mâncare, uleiul s-a 
terminat, băcanul nu mai vrea să ne dea pe datorie, 
creditorii bat la uşă... 

— Mă doare fix în cot de mâncarea voastră! Ai 
de unde da jos! Tabloul nu pleacă de aici! 

Cu un aer ce se voia majestos, face stânga 
împrejur şi iese, trântind uşa.Du-te dracului şi tu şi 
fii-ta! Auzi să îmi dau eu iubirea pentru două 
imbecile! Spre seară parcă într-un deja-vu, 
scenariul se repetă, numai că de data asta contele 
vine însoțit de trei bărbaţi. 

— Ei, te-am aşteptat! De ce nu ai venit? 

Mai avea ceva de terminat la lucrare, aud vocea 
femeii. 

— Pe naiba, spun eu, lucrarea nu este de 
vânzare. Vă dau orice altă lucrare de aici, gratis, 
însă nu pe Danaide. 

— Danaide, frumos nume! zise el râzând, dar de 
unde ai ajuns la concluzia că am nevoie de 
pomană? Ţi-a spus cineva că am sărăcit şi că nu îmi 
mai pot permite mofturi? 

— Nu, dar tabloul nu este de vânzare! 

— Te mai întreb odată! iţi dau o sută de 
galbeni! 

— Luaţi-1, luaţi-1, începe să zbiere femeia. 

— Niciodată, accentuez eu, uitându-mă în ochii 
lui. 


— O sută cincizeci de galbeni. —Nu. 

Văd cu coada ochiului, cum femeia se trânteşte 
în scaun plângând. Mă uit triumfător în ochii 
contelui, încercând să desluşesc ceva. 

— Este răspunsul tău final? mă întreabă el şi 
văd cum ochii i se îngustează ameninţător. 

— Da! 

Mai apuc să aud un „Luaţi-l!" şi simt cum 
patru mâini mă apucă zdravăn. 

— Va fi condamnat la moarte pentru răspândire 
de informaţii false şi trădare, mai spuse el, înainte 
să fiu împins pe uşă. Mă uit în urma mea şi zăresc 
cum o apucă cu o mână pe Danaide, în timp ce cu 
cealaltă aruncă un săculeţ de bani pe masă. 

— Fiți  blestemaţi, urlu eu. Toți să fiți 
blestemaţi, de acum şi până în veacul vecilor. 
Praful şi pulberea să se aleagă de vieţile celor ce o 
vor avea! Să moară în culmea gloriei, când le e 
lumea mai dragă şi să nu ştie cu ce au greșit! Şi ei 
și urmaşii lor să o iubească ca pe lumina ochilor, să 
îşi dea viaţa pentru ea, dar ea să le aducă doar 
moarte! Nimeni şi nimic să nu poată dezlega 
jurământul, nici măcar eu creatorul ei să nu pot 
rupe legământul. Aşa să fie! 

O spirală de lumină coboară din cer 
străpungându-mi creştetul capului. Urlu de durere, 
în timp ce mii de fire colorate, mă smulg de pe sol, 
ridicându-mă şi imprimân-du-mi o mișcare rotativă. 
Văd în jurul meu zeci de figuri de oameni, femei, 
bărbaţi, copii, zâmbitori, fericiţi. însă ca la o 
comandă chipurile acestora se schimonosesc, se 
strâmbă; îi aud cum urlă, se vaită, plâng, 
proliferând blesteme la adresa Creatorului. 

Nu mai vreau să vă văd, să vă mai aud! ţip eu, 
strângând pleoapele. O linişte mormântală mă 
învăluie. Deschid ochii şi constat că sunt în 
apartamentul meu. Oare ce a fost asta? Doamne ce 


am văzut? Deşi nu primesc niciun răspuns. 

Am clar în cap răspunsul, dar nu vreau să îl accept. 
O frică puternică îmi paralizează mişcările. Din 
străfundul fiinţei mele zbier: 

— Eu am fost! Eu am adus nenorocire oamenilor! Eu 
i-am omorât! De ce Doamne, de ce? Te rog vorbeşte cu 
mine! Explică-mi! Constat însă că nu primesc niciun 
răspuns. 

Iau o foaie de hârtie cu intenţia de a scrie. Vreau să 
îmi fac un fel de bilanţ, să înţeleg cine am fost şi cine 
sunt acum. însă mâna refuză să mă asculte. Mă întind pe 
canapea şi încep să tip: 

— Sunt eu Paul. gândacul tău favorit! Te rog ascultă- 
mă! îmi cer iertare înaintea ta Doamne şi înaintea 
tuturor sufletelor pe care le-am rănit! Dă-le lor pace şi 
linişte şi pe mine iartă-mă că nu am ştiut ce fac! Te rog 
ajută-mă, vorbeşte cu mine! 

în cap mi se învălmăşesc tot felul de idei, însă una 
stăruie cu îndârjire: vreau să ştiu, vreau să mă schimb, 
vreau să învăţ. Simt că trebuie să avansez, să aflu... dar 
ce, cum? După câteva ore de disperare, în care mi-am 
cernut amintirile prin filtrul raţiunii, răspunsul ţâşneşte 
eliberator: 

— Vreau să am cunoaştere, viziune, premoniţie, sau 
cum s-or chema toate acestea. Vreau să fiu Cristofor. 

Poate eu sunt alesul, cel ce trebuie să vină! mai 
adaug eu în gând. 

Spunând aceste cuvinte, văd cum o relaxare totală 
mă cuprinde. Abia acum realizez că de fapt îmi este dor 
de el, de discuţiile noastre, de contraziceri. Mă cuprinde 
o mare iubire, asemeni unei dureri de inimă. îmi dau 
seama că de fapt acolo este locul meu, mai am atâtea de 
învăţat, dar mai este atât de puţin timp... cel puţin aşa 
susţine el. Oare dacă mă duc mă va primi? Adorm 
gândindu-mă cum să fac. 

Un sunet depărtat de tobe ritualice, mă face să 
deschid ochii. Le aud din ce în ce mai aproape, până 


când îmi invadează simţurile, făcându-mă să respir în 
ritmul lor. Mă uit la mâinile mele care încep să se 
transforme în aripi.Ţâşnesc prin fereastra deschisă şi 
zbor, lin, deasupra Parisului. Mă învârt, descriind cercuri 
concentrice, urcându-mă din ce în ce mai sus, până când 
întreaga Franţă îmi apare asemeni unei pete luminoase. 
Cu coada ochiului zăresc un licăr de lumină. Planez cu 
putere în direcţia aceea şi ajung aproape instantaneu, 
deasupra pajiştii lui Cristofor. Scot strigăte ascuţite, în 
speranţa că se va uita la mine, însă pare extrem de 
concentrat la ceea ce face. Stă în faţa unui rug imens, cu 
mâinile ridicate care cer şi rosteşte incantaţii. Nu înţeleg 
cuvintele, însă vibrația şi sunetul lor mă înfricoşează, în 
spatele lui ţinând în mână sulul, îşi face apariţia Yidam. 
Danaide... iubirea mea... Cristofor scoate tabloul, îl 
derulează şi apoi cu o mişcare bruscă îl aruncă în foc. O 
vâlvătaie uriaşă se ridică către mine, aproape pâijolindu- 
mi aripile. Zeci de voci se aud ţipând, plângând, urlând, 
blestemând, mai întâi jos, apoi le simt cum urcă cu 
putere către mine. încerc să mă feresc, însă nu reuşesc şi 
sunt izbit în plin, de această tornadă de glasuri, care mă 
învăluie, asemeni unei paste groase şi greţoase. Mă zbat 
să ies din această melasă, dar cu cât depun mai mult 
efort cu atât mă afund mai mult, până când la un 
moment dat am senzaţia că nu mai am aer şi încep să mă 
prăbuşesc. Mă uit în jos şi văd cum pământul se apropie 
ameninţător de mine. 

— Doamne, dacă aşa trebuie să mor, atunci aşa să 
fie, căci o merit! mai apuc să spun, înainte de a încerca 
să îl localizez pe Cristofor, pentru a-mi lua rămas bun de 
la el. 

Mai apuc să strig: 

— Cristofor, ajută-mă! 

îl văd uitându-se la mine. Din mâinile lui împreunate 
sub formă de căuş, ţâşneşte o coloană de lumină, care 
mă prinde, mă susţine şi mă ridică. Un val de iubire mă 
învăluie. 


făcându-mă să îmi dea lacrimile. înainte să leşin, 
mai apuc să spun: 

— Mulţumesc Cristofor! 

Mă trezesc pe canapea. Simt încă remanenta acelei 
infinite senzaţii de iubire. Vreau să o păstrez cât mai 
mult şi de aceea refuz să mă mişc. De ce nu pot păstra 
veşnic această trăire? 

Târâitul interfonului mă scoate din reverie. Este 
Julie, care mă anunţă că urcă la mine. 0 primesc cu 
bucurie, însă simt că ceva s-a rupt între noi. îi expun nu 
fără frică, ideea mea de a mă reîntoarce acolo. Mă 
ascultă atentă şi în ciuda temerii mele, mă aprobă, 
spunând: 

— Dacă tu simţi că asta trebuie să faci, fă-o! Aş fi 
vrut să am şi eu curajul să iau o asemenea hotărâre, însă 
mă depăşeşte şi în afară de asta eu simt că nu aparţin 
acelui loc. Deci, dacă vrei să mergi, ar fi bine să te duci, 
căci dacă nu o faci îţi va părea rău şi tot timpul te vei 
întreba cum ar fi fost. 

După plecarea Juliei, mă simt cumva cu inima 
împăcată. M-aş fi dus şi dacă nu era de acord, dar acum 
că am şi girul ei, parcă am mai multă încredere în mine. 

încerc să îmi pun ordine în gânduri, pentru a-mi 
trasa priorităţile înainte de plecare. Mai sunt doar două 
săptămâni. Ştiu sigur că trebuie să fac un pas şi de aceea 
pun mâna pe telefon şi sun la informaţii. 

— Annie Stewart, Chicago, Illinois, vă rog. 

— Am 134 de abonaţi, ştiţi cumva adresa? 

Mă gândesc că mai avea un nume... ceva aparte... 
Roanna. 

— încercaţi Annie Roanna Stewart, spun eu, 
gândindu-mă că dacă s-a căsătorit, atunci nu mai am 
nicio şansă să dau de ea. 

— Am o persoană cu acest nume. Notaţi, vă rog. 

Cam de zece minute stau apatic în faţa hârtiei şi 
privesc numărul. Să o sun ca să îi spun ce? După alte 
zece minute mă hotărăsc şi formez numărul. Simt inima 


bubuiildu-mi în urechi. 

— Casa Stewart, aud în receptor şi recunosc vocea 
ei. 

— Annie? 

— Da, cine este? 

— Sunt Paul, spun eu într-o engleză cu puternic 
accent francez. 

— Care Paul? 

— Paul Berg. 

Preţ de câteva secunde nu mai aud nimic în afară de 
o respiraţie cumva sacadată. 


— Şi ce vrei? 

— Vreau să te rog să mă ierţi. Ştiu că nu o vei putea 
face, însă vreau să ştii că îmi pare rău! Am fost un 
nenorocit, un gunoi uman, un prost. Eram condus doar 
de propriile dorinţe şi necesităţi. Am rănit multă lume în 
jurul meu şi în special pe tine. 

— Şi acum nu mai eşti un nenorocit? 

— în ultimul timp am trecut prin situaţii ciudate, 
uneori frizând chiar absurdul, însă toate acestea m-au 
făcut să mă văd cu alţi ochi, să mă înţeleg la un alt nivel 
şi în primul rând să îmi conştientizez greşelile şi erorile. 
De aceea te rog, iartă-mă! 

— Paul, te-am iertat de mult. Asta nu înseamnă că ti- 
am acceptat sau măcar înţeles decizia, problema este că 
nu mă mai afectează, am depăşit acea etapă şi am trecut 
mai departe. 

Annie, dacă ajungi în Franţa, poate ne putem 
vedea...Niciodată Paul, niciodată. Şi te rog să nu mă mai 
suni! adăugă ea, după care îmi trânti telefonul. 

Rămân gânditor cu receptorul la ureche. Cine ştie 
poate o voi revedea, poate va ajunge la acel nivel de 
înţelegere încât să mă poată ierta cu adevărat. Dacă ar 
şti cât de rău îmi pare! 

Doamne, de ce ne-ai dat orgoliu, mândrie, egoism şi 
mai presus de toate uitare? răspunsul nu vine, însă cu 


toate astea zâmbesc. Lasă că te fac eu să vorbeşti cu 
mine! Crezi că scapi aşa uşor? Un curent uşor de aer, 
asemeni unei mângâieri gingaşe, îmi trece uşor prin păr, 
în timp ce în urechi îmi răsună un râs plăcut. Mai aud: 

— Bun venit acasă! 

Annie luă de pe masă un ziar şi citi cu nesaţ titlul 
articolului. Joshua Stewart, vernisajul expoziţiei „Lumi 
paralele", va avea loc mâine seară la ora 17, la Chicago's 
Modern Art Gallery. 

în uşa bucătăriei, un copil superb, blond cu ochi 
albaştri, cu mâinile murdare de vopsea, îşi făcu apariţia. 

— Cine era la telefon, mamă? întrebă el. 

— Un vechi prieten, răspunse mama. 

— L-ai invitat la vernisaj? 

— Nu, căci el a ales cu mult timp înainte să nu 
participe! 

— Da, dar ştii cum sunt oamenii! Uneori este bine să 
le dai posibilitatea să se răzgândească! Dumnezeu este 
singurul care se ţine de planul lui, indiferent de condiţii, 
adăuga copilul şi sărutându-şi mama, ieşi în fugă. 


Postfaţă 

Aceasta a fost povestea unui OM pe care nu l-ai 
cunoscut niciodată. El este un OM pe care îl poţi întâlni 
doar acolo unde vrei să îl întâlneşti şi doar atunci când îţi 
doreşti acest lucru, sau atunci când destinul, în ale lui 
neştiute meandre, îţi rezervă acest drept. 

El este ascuns printre noi, discret. Uneori se 
strecoară printre razele de soare, alteori printre nori de 
furtună, dar întotdeauna aceste aspecte sunt de fapt 
oglindirea trăirilor noastre. El trece mai departe pentru 
că este deasupra noastră, a tuturor. El ştie acest lucru, îl 
conştientizează, vede cum mediocritatea merge mână în 
mână cu bunăstarea materială, cum dragostea pentru 
bani devine lege spirituală a unor fiinţe robotizate, care 
şi-au pierdut credinţa în Dumnezeu şi în Adevăr. 

Spiritualitatea aproape că nu mai există. Ceea ce ne- 


a rămas este doar evocarea Divinităţii în faţa morţii, a 
neantului, a fricii de necunoscut. 

Dar unii oameni nu mor, ci se unesc cu Dumnezeu, 
devenind astfel „Co-Creatori', iar, aşa cum spune 
autoarea: „Asta e supremul!" 

Și el Cristofor, magul, înţelege că totul şi toate 
îşi urmează cursul lor firesc. El, vizionar fiind, ştie 
că lucrurile trebuie să se schimbe şi să existe un 
nou început. Un început bun pentru Pământul 
nostru. Un nou început, poate greu, anevoios, dar 
mult mai frumos, mai plin de speranţă pentru cei 
ce vor merita asta. 

El ştie dacă putea să apară Internetul înaintea 
calculatorului, moartea înaintea vieţii... 

„ El ... păstrătorul cheilor alchimiei, a 
transmutaţiilor, a pietrei filosofale.... este aici şi 
pretutindeni, este măreț, dar totuși atât de 


"n 


modest...", EL este cel ce ştie Adevărul. 


prof. ing. Irinel Cristu Bucureşti, 2008 


Alte apariții: 
Alexandra Moşneaga - Secretele magiei albe 


Cartea este un ajutor pentru cei care vor să 
cunoască şi să pună în aplicare unele din „învăţăturile 
secrete" ale Magiei Albe, cât şi celor care sunt interesaţi 
de descântece şi alte procedee de vindecare tezaurizate 
în tradiţia populară. 

Timp de veacuri, Magia a adunat procedee prin care 
se poate acţiona în mod intens asupra Universului cu 
ajutorul energiilor, vibraţiilor, undelor acustice şi 
formelor geometrice, precum şi informaţii privind 
obiecte care amplifică biocâmpul, forţa gândului şi 
voinţa. Ea foloseşte leacuri şi metode de vindecare cu 


ajutorul plantelor şi al psihoterapiei. 
Alexandra Moşneaga - Tainele ocultismului 


Prezenta carte este astfel întocmită încât din 
cuprinsul său pot trage un folos chiar şi cei care se tem 
să lupte cu sine. Prima parte, destinată ucenicului, va 
satisface pe deplin pe mulţi, deoarece cel ce o va studia 
cu atenţie şi sârguinţă, în majoritatea cazurilor, va fi 
capabil să-şi dirijeze propria soartă, cel puţin în măsura 
în care aceasta nu este conturată fără abatere de la 
destinul său. La finalul cursului său de pregătire el va 
dispune de forţe care, corect folosite, îi vor asigura o 
viaţă liberă şi fericită şi îl vor apăra de durere, de boli şi 
suferinţe de tot felul. 


Alexandra Moşneaga - Vindecarea PSI 


Tehnica deschiderii celui de-al treilea ochi 


